Emalayalee.com - ഇന്ത്യയുടെ `ഒരേയൊരു' ഉഷയ്‌ക്ക് 50, കോട്ടയത്തു പൂജാപുഷ്‌പം (രചന, ചിത്രങ്ങള് കുര്യന് പാമ്പാടി)\nഇന്ത്യയുടെ `ഒരേയൊരു' ഉഷയ്‌ക്ക് 50, കോട്ടയത്തു പൂജാപുഷ്‌പം (രചന, ചിത്രങ്ങള് കുര്യന് പാമ്പാടി)\nEMALAYALEE SPECIAL 28-Jun-2014\nകാല്‍നൂറ്റാണ്ടു മുമ്പ് - കൃത്യമായി പറഞ്ഞാല് 27 വര്‍ഷം മുമ്പ് - ന്യൂഡല്‍ഹിയില് നടന്ന ഒരു ചടങ്ങ്. ഇന്ന് 50-ാം പിറന്നാളിന്റെ സൗഭഗം പേറി നില്‍ക്കുന്ന പി. ടി ഉഷയ്‌ക്ക് അത് മറക്കാന് ഒക്കില്ല. പ്രധാനമന്ത്രി രാജീവ് ഗാന്ധി `ഒരേയൊരു ഉഷ' എന്ന പുസ്‌കത്തിന്റെ പ്രകാശനം നിര്‍വ്വഹിക്കുകയായിരുന്നു അന്ന്. എഴുത്തുകാരന് വി. രാജഗോപാലിന്റെ സാന്നിധ്യത്തില് രാജീവില്‍നിന്ന് പുസ്‌തകം സ്വീകരിക്കുമ്പോള് ഉഷയുടെ മുഖം അഭിമാനം കൊണ്ട് തുടിച്ചു.\n``ഇന്ത്യയിലെ ഏറ്റം വലിയ വനിതാകായികതാരത്തിന് എന്നല്ല ലോകത്തിലെ തന്നെ ഏറ്റം വലിയ വനിത അത്‌ലറ്റുകളില് ഒരാള്‍ക്ക് ഇതിലും വലിയ അര്‍ച്ചന നല്‍കാനുണ്ടോ?'' - പി.ടി ഉഷയുടെ പുസ്‌തകത്തിന് `ഒരേയൊരു ഉഷ' എന്നു പേരിട്ടതിന്റെ അഭിമാനവുമായി വി. രാജഗോപാല് കൊച്ചിയില് നിന്ന് ഈ ലേഖകനോട് സംസാരിച്ചു. TV Now എന്ന പുതിയ ടെലിവിഷന് ചാനലിന്റെ എഡിറ്ററാണ് അദ്ദേഹം ഇപ്പോള്.\nഞങ്ങള് ചിരകാല സുഹൃത്തുക്കളാണ്. ഏറ്റവും കൂടുതല് ഒളിംപിക്‌സ് മത്സരങ്ങള് റിപ്പോര്‍ട്ട് ചെയ്‌ത് ഇന്ത്യയില് റിക്കാര്‍ഡിട്ട വി. രാജഗോപാല് (മോസ്‌കോ ലോസാഞ്ചല്‍സ്, സോള്, ബാഴ്‌സിലോണ, അറ്റ്‌ലാന്റ) ഒരുവശത്ത് കേരളത്തില്‍നിന്ന് ആദ്യമായി ഒളിംപിക്‌സ് റിപ്പോര്‍ട്ട് ചെയ്യാന് പോയ പത്രലേഖകന് (മോണ്‍ട്രിയോള്, കാനഡ,1976) എന്ന നിലയില് ഞാന് മറുവശത്തും അഭിമാനത്തിന്റെ കാര്യത്തില് സമശ്രീഷരാണെന്നാണ് എന്റെ പക്ഷം. പക്ഷേ, ഉഷയെകുറിച്ച് ഇന്ത്യയില് ആദ്യത്തെ പുസ്‌തകം രചിച്ചുകൊണ്ട് രാജഗോപാല് എല്ലാ എഴുത്തുകാരെയും പിന്‍തള്ളി.\nലോസാഞ്ചല്‍സില് 1984 ല് 400 മീറ്റര് ഹഡില്‍സില് ഉഷക്ക് തലനാരിഴക്ക് മെഡല് നഷ്‌ടപ്പെടുന്നത് നേരിട്ടു കണ്ട ആളാണ് രാജഗോപാല്. സെക്കന്റിന്റെ നൂറില് ഒരംശത്തിലായിരുന്നു ആ നഷ്‌ടം. ``എന്നെപ്പോലൊരു നാടന് മലയാളിക്ക് ലോകതാരങ്ങള് മത്സരിക്കുന്ന ആസ്‌ട്രോ ടര്‍ഫില് പിഴവു പറ്റാന് ഒരു നിമിഷം തന്നെ അധികം!'' - ഉഷ നെടുവീര്‍പ്പിടുന്നു.\nകോട്ടയം നഗരം ശനിയാഴ്‌ച ഉഷയുടെ 50-ാം പിറന്നാള് ആഘോഷിച്ചു. മാമ്മന് മാപ്പിളഹാളില് തിങ്ങി നിറഞ്ഞ സദസ്സിനെ സാക്ഷി നിര്‍ത്തി ഒന്നരലക്ഷം രൂപയുടെ ടി.കെ. സ്‌മാരകപുരസ്‌കാരം സമ്മാനിച്ചു കൊണ്ട്. നടന് ഇന്നസെന്റായിരുന്നു സമ്മാനം കൈമാറിയത്. ലോക് സഭാ അംഗമെന്ന നിലയില് ഇന്നസെന്റിന്റെ കോട്ടയത്തെ ആദ്യത്തെ ചടങ്ങ്.\nകോഴിക്കോടിന് തൊട്ടു വടക്ക് പയ്യോളി എന്ന ഗ്രാമത്തിലൂടെയാണ് ട്രെയിന് കടന്നു പോകുന്നത്. എല്ലാ എക്‌സ്‌പ്രസ്സ് സൂപ്പര്‍ഫാസ്റ്റ് മെയില് ട്രെയിനുകളും അവിടെ നിര്‍ത്തുകയില്ലെങ്കിലും പയ്യോളി എന്ന മഞ്ഞ ബോര്‍ഡ് കാണുമ്പോള് ഏതു മലയാളിയുടെ കണ്ണും വിടര്‍ന്നു വികസിക്കും. ഇത് `പയ്യോളി എക്‌സ്‌പ്രസ്സി'ന്റെ നാടല്ലേ? എന്തുകൊണ്ട് `വള്ളത്തോള് നഗര്' പോലെ `പി.ടി ഉഷ നഗര്' എന്ന് പേരിടുന്നില്ല?\nസ്റ്റേഷനില് ഇറങ്ങി പത്ത് മിനിറ്റ് നടന്നാല് ഉഷയുടെ `ഉഷസ്സ്' എന്ന വീടായി. അച്ഛന് പൈതല് നായര് പണ്ടേ മരിച്ചു, അമ്മ ലക്ഷ്‌മിയാണ് വീടിന്റെ ഐശ്വര്യ ലക്ഷ്‌മി. വീട്ടില് ഒരു മുറി നിറയെ ഉഷയ്‌ക്ക് കിട്ടിയ മെഡലുകളും ട്രോഫികളും കണ്ണാടികൂടുകളില് നിരത്തി വെച്ചിരിക്കുന്നു. ദേശീയ റിക്കാര്‍ഡിട്ടപ്പോള് ലഭിച്ച സ്വര്‍ണ്ണ മെഡലുകളും ഏഷ്യാഡില് നേടിയ മെഡലുകളും ലോകമേളകളില് നേടിയ മെഡലുകളും ഉള്‍പ്പടെ 102 മെഡലുകളുണ്ട് ആ ശേഖരത്തില്. 12-ാം വയസ്സില് ആരംഭിച്ച മെഡല്‍വേട്ട 1984-ല് ലോസാഞ്ചല്‍സ് ഒളിംപിക്‌സില് പരാജയപ്പെട്ടിട്ടുപോലും അവസാനിച്ചില്ല.\n``അതൊരിക്കലും അവസാനിക്കുകയില്ല. അത്‌ലറ്റിക്‌സിനോടുള്ള എന്റെ പ്രണയം മരിക്കുന്നതുവരെ തുടരും.'' - ഉഷ 50-ാം പിറന്നാള് പ്രമാണിച്ച് നല്‍കിയ ഒരു അഭിമുഖത്തില് പറഞ്ഞു. 50 എത്തിയിട്ടും വിശ്രമം ഇല്ല. പയ്യോളിക്കടുത്ത് കിനാലൂരിലെ ഉഷാ സ്‌പോര്‍ട്‌സ് സ്‌കൂളിലൂടെ താന് കണ്ടെത്തിയ ടിന്റു ലൂക്കയും ജെസ്സി ജോസഫും ഉള്‍പ്പടെ 17 ചുണക്കുട്ടികളെ നല്ലൊരു നിലയില് എത്തിക്കാനുള്ള അധ്വാനം ഊണും ഉറക്കവും ഉപേക്ഷിച്ച് തുടരുകയാണ്. ടിന്റുവിനെ ജൂലൈയില് ഗ്ലാസ്‌ഗോയില് നടക്കുന്ന കോമണ് വെല്‍ത്ത് ഗെയിംസില് പങ്കെടുപ്പിക്കാനുള്ള ഓട്ടത്തിലാണ്. അതിനുമുമ്പ് ഡബ്ലിനിലും സ്വിറ്റ്‌സര്‍ലണ്ടിലും നടക്കുന്ന സാര്‍വ്വദേശിക മത്സരങ്ങളിലും പങ്കെടുപ്പിക്കണം, കൂടെ പോകണം. ടിന്റുവിലൂടെ ഒളിംപ്‌ക്‌സ് മെഡല് എന്നതാണു ഉഷയുടെ ലക്ഷ്യം.\nകഞ്ഞിയും കപ്പയും കഴിച്ച് ചെരുപ്പ് പോലും ഇല്ലാതെ ഓട്ടം ആരംഭിച്ച ഉഷയ്‌ക്ക് കാലം മാറിയതറിയാം. കിനാലൂരില് സര്‍ക്കാര് നല്‍കിയ 30 ഏക്കര് സ്ഥലത്ത് ജീവിതത്തിലെ ഏറ്റവും വലിയ ലക്ഷ്യം ഒരു കോച്ചിംഗ് വിദ്യാലയം - ഉഷാ സ്‌കൂള് - രൂപമെടുത്തു കഴിഞ്ഞു. അവിടെ കുട്ടികള്‍ക്ക് ഹോസ്റ്റലും ഓഫീസ് മന്ദിരവും ഒക്കെയായി ഒരു സിന്തെറ്റിക്ക് ട്രാക്ക് നല്‍കാമെന്ന ഗവണ്‍മെന്റിന്റെ ഉറപ്പ് ഇനിയും സാക്ഷാത്‌കരിക്കപ്പെട്ടിട്ടില്ല. തന്മൂലം കുട്ടികളുമായി മിക്ക ദിവസങ്ങളിലും മംഗലാപുരത്തേക്ക് ട്രെയിന് കയറി അവിടെ ഒരു ട്രാക്കില് പരിശാലനം കഴിച്ച് മടങ്ങി വരികയാണ് പതിവ്.\nഉഷാ സ്‌കൂളിലെ കുട്ടികള്‍ക്ക് മികച്ച പോഷകാഹാരവും താമസ സൗകര്യവും ഒരുക്കുന്ന കാര്യത്തില് ഒട്ടൊക്കെ വിജയിച്ചു കഴിഞ്ഞു. സ്‌പോണ്‍സര്‍മാരെ കണ്ടുപിടിച്ച് കൂട്ടിക്കൊണ്ടു വരുന്നതില് ഉഷയുടെ കഴിവ് അപാരംതന്നെ. ഭര്‍ത്താവും മുന് കബടി താരവുമായ ശ്രീനിവാസന് സഹായത്തിനുണ്ട്. അവര് ഒരു `മെയ്‌ഡ് ഫോര് ഈച്ച് അതര് കപ്പിള്' ആണ്. ആരോ സമ്മാനിച്ച സെഡാന് കാര് ഓടിക്കുന്നത് മിക്കവാറും ഓട്ടക്കാരിയായ ഉഷതന്നെ. ശ്രീനിവാസന് സൈഡില് ഇരിക്കും.\nസ്‌കൂളിന്റെ കല്ലിടിയിലിനും നാട്ടുകാരും വീട്ടുകാരും ഉള്‍പ്പടെ ഒട്ടേറെ പേര് എത്തിയിരുന്നു. ഉഷയുടെ അമ്മയും സഹോദരിമാരുമടക്കം. (ഒരു കാലത്ത് ഉഷയുടെ എല്ലാമെല്ലാം ആയിരുന്ന കോച്ച് ദ്രോണാചാര്യ ഒ.എം. നമ്പ്യാരെ മാത്രം കണ്ടില്ല. പയ്യോളിക്കടുത്ത് തന്നെയാണ് അദ്ദേഹത്തിന്റെ വീട്. ഉഷയുമായി എന്തോ സൗന്ദര്യ പിണക്കം ഉണ്ടായെന്ന് കേട്ടിരുന്നു. പക്ഷേ, അദ്ദേഹം എന്നും അരുമശിഷ്യയുടെ അഭിയുദയകാംക്ഷി തന്നെ.) ഉഷയുടെ സഹോദരിമാരെ കണ്ടാല് അത്ഭുതപ്പെട്ടു പോകും. എല്ലാവരും അച്ഛനെപോലെ വെളുത്തവര്. സുന്ദരിമാരും. അമ്മയുടെ നിറം ഉഷയ്‌ക്കു മാത്രമേ കിട്ടിയുള്ളൂ.\nഞാന് എത്രയോ ഒളിംപ്യന്‍മാരെ കണ്ടിട്ടുണ്ട് - ജെസ്സി ഓവന്‍സ്, നാഡിയാ കൊമാനെച്ചി, ടി.സി യോഹന്നാന്, സുരേഷ് ബാബു, അഞ്‌ജു ബോബീജോര്‍ജ്ജ് എന്നിങ്ങനെ ഒരുപാട് പേര്. പക്ഷേ, ഉഷയെപ്പോലെ വലിയ ഉയരങ്ങളിലെത്തിയിട്ടും ഇത്രയും ലാളിത്യവും എളിമയും മര്യാദയും കാട്ടുന്ന ഒരാളെ കണ്ടു കിട്ടാന് വിഷമം, കിനാരൂലിലെ സ്‌കൂളിന്റെ പൂജ നടക്കുമ്പോള് ഒരു ഫോട്ടോഗ്രാഫര് അല്‌പം താമസിച്ചാണ് എത്തിയത്. അയാള്‍ക്കുവേണ്ടി ഉഷ വീണ്ടും ഒന്നുകൂടി പൂജ ചെയ്യാന് തറയില് ഇരുന്നു കൊടുത്തു. ഒരു വൈമനസ്യവും കൂടാതെ.\nകോഴിക്കോട്ടു നിന്ന് പയ്യോളിയിലേക്കുള്ള ഹൈവേയുടെ സൈഡിലെല്ലാം നന്ദിലേത്ത് ഉള്‍പ്പടെയുള്ള കമ്പനികളുടെ പരസ്യ പലകകള് കാണാമായിരുന്നു. മിക്കതിലും അഞ്‌ജു ഉണ്ട്, ഉഷ ഇല്ല. കാറോടിച്ചു പോകുമ്പോള് ഉഷയും ഇതൊക്കെ കണ്ടിട്ടുണ്ടാവണം.\nപരാതി ഇല്ല, പരിഭവം ഇല്ല. അതാണ് ഉഷ. ഇന്ത്യയുടെ ഒരേയൊരു ഉഷ. ഒരേയൊരു മകനുണ്ട് - എം.ബി.ബി.എസിനു പഠിക്കുന്ന വിഗ്നേഷ് ഉജ്വല്.\nഇന്നസെന്റ് ഉഷയ്‌ക്ക് പുരസ്‌കാരം സമ്മാനിക്കുന്നു; പിറന്നാള് കേക്കും.തിരുവഞ്ചുര് നടുവില്.\nദ്രോണാചാര്യ കെ.പി. തോമസ്, പി.കെ. ബിജു എം.പി, മ്യൂസ് മേരി ജോര്‍ജ്, ആര്. പാര്‍വ്വതി ദേവി, കെ.ജെ. തോമസ്\n1984 ലോസാഞ്ചല്‍സ് ഒളിംപിക്‌സിലെ ഹഡില്‍സ്.\nഉഷ മെഡലുകളുടെ കൂമ്പാരവുമായി.\nകിനൂലൂരില് ഉഷാ സ്‌കൂളിന്റെ പൂജ; ഭര്‍ത്താവ് ശ്രീനിവാസന്\nഒളിംപിക് പ്രതീക്ഷ. ടിന്റു ലൂക്കയുമൊത്ത്.\nവി. രാജഗോപാല് ലോസാഞ്ചല്‍സില്, ഉഷയ്‌ക്കൊപ്പം (ഇന്‍സെറ്റ്)\nമോണ്‍ട്രിയോള് സ്റ്റേഡിയം; ഇന്‍സെറ്റില് ലേഖകന്റെ ഐ ഡി കാര്‍ഡ്.\nട്രംപ് = തുറുപ്പ് = വിജയം (രാജു മൈലപ്രാ)\nഉമ്മന് ചാണ്ടി കൈയ്യൊപ്പ് ചാര്‍ത്തിയ നിയമസഭയിലെ 50 സംവല്‍സരങ്ങള് (ജെയിംസ് കൂടല്)\nഒടുവിലത്തെ രാജാവിന് ഒരാണ്ടു മുമ്പേ നൂറാം പിറന്നാൾ; 16 വർഷം പഞ്ചാ. പ്രസിഡന്റ് (കുര്യൻ പാമ്പാടി)\nഉമ്മൻ ചാണ്ടി ചരിത്രത്തിലെക്ക് നടന്നു കയറുമ്പോൾ (ജെ.എസ്.അടൂർ)\nകാമകിങ്കരർ ചെയ്യുന്ന കടുംകൈകൾ (എഴുതാപ്പുറങ്ങൾ - 70:ജ്യോതിലക്ഷ്മി നമ്പ്യാർ, മുംബൈ)


കെഎസ്എഫ്ഇ വിവാദം: പാര്‍ട്ടിയില് വ്യത്യസ്ത അഭിപ്രായങ്ങള് വന്നിട്ടുണ്ട്; ചര്‍ച്ച ചെയ്യുമെന്ന് എ വിജയരാഘവന് |avijayaraghavan on ksfe vigilance raid\nകെഎസ്എഫ്ഇ വിവാദം: പാര്‍ട്ടിയില് വ്യത്യസ്ത അഭിപ്രായങ്ങള് വന്നിട്ടുണ്ട്; ചര്‍ച്ച ചെയ്യുമെന്ന് എ വിജയരാഘവന്\nThrissur, First Published Nov 29, 2020, 12:48 PM IST\nവിജിലന്‍സ് റെയ്ഡുമായി ബന്ധപ്പെട്ട് പാര്‍ട്ടിയില് വ്യത്യസ്ത അഭിപ്രായങ്ങള് വന്നിട്ടുണ്ടെന്നും അത് പാര്‍ട്ടി കൂട്ടായി ചര്‍ച്ച ചെയ്യുമെന്ന് എ വിജയരാഘവന്.\nതൃശ്ശൂര്: കെഎസ്എഫ്ഇ വിഷയം പാര്‍ട്ടി ചെര്‍ച്ച ചെയ്യുമെന്ന് സിപിഎം സംസ്ഥാന സെക്രട്ടറി എ വിജയരാഘവന്. എന്താണ് നടന്നതെന്ന് പാര്‍ട്ടി പരിശോധിക്കും. അതിന് ശേഷം അഭിപ്രായം പറയുമെന്ന് എ വിജയരാഘവന് മാധ്യമങ്ങളോട് പറഞ്ഞു. വിജിലന്‍സ് റെയ്ഡുമായി ബന്ധപ്പെട്ട് പാര്‍ട്ടിയില് വ്യത്യസ്ത അഭിപ്രായങ്ങള് വന്നിട്ടുണ്ടെന്നും അത് പാര്‍ട്ടി കൂട്ടായി ചര്‍ച്ച ചെയ്യുമെന്നും അദ്ദേഹം കൂട്ടിച്ചേര്‍ത്തു. കെഎസ്എഫ്ഇ നല്ല രീതിയില് കൊണ്ടുപോകാനാണ് ശ്രമമെന്നും അദ്ദേഹം പറഞ്ഞു.\nസോളാർ വിഷയത്തില് അന്വേഷണത്തിന്റെ അടിസ്ഥാനത്തിലാണ് തുടർ നടപടികൾ ഉണ്ടാവുയെന്നും ഇരയായ ആൾ പറഞ്ഞാണ് പ്രധാനമെന്നും വിജയരാഘവന് പറഞ്ഞു. കർഷക സമരം കൈകാര്യം ചെയ്ത രീതി ജനാധിപത്യ വിരുദ്ധമാണെന്നും അദ്ദേഹം വിമര്‍ശിച്ചു. ആത്മഹത്യ ചെയ്ത കൃഷിക്കാരുടെ എണ്ണം കേന്ദ്രം പുറത്തു വിടുന്നില്ല. കർഷകനായി ജീവിക്കാനാവുന്നില്ല. വിദേശ കുത്തകകൾക്ക് അനുകൂലമായ നിയമാണ് കേന്ദ്രം പാസാക്കിയതെന്നും വിജയരാഘവന് വിമര്‍ശിച്ചു.\nകോൺഗ്രസ് തിരഞ്ഞെടുപ്പിൽ സ്വീകരിക്കുന്നത് അവസരവാദ രാഷ്ട്രീയമാണ്. നിരവധി സ്ഥലങ്ങളിൽ ബിജെപിയുമായി ധാരണ ഉണ്ടാക്കി. ഇത് അപകടകരമായ രാഷ്ട്രീയമാണ്. വിചിത്രമായ ഈ നിലപാട് ദേശീയ തലത്തിൽ എങ്ങനെ ബാധിക്കും എന്ന് സംസ്ഥാന നേതൃത്വം ചിന്തിക്കുന്നില്ല. ജമാഅത്തെ ഇസ്ലാമിയുമായി കോൺഗ്രസ്ഉണ്ടാക്കിയ സഖ്യത്തിന്റെ ഗുണഭോക്താക്കൾ വർഗീയ ശക്തികളാണെന്നും സിപിഎം സംസ്ഥാന സെക്രട്ടറി വിമര്‍ശിച്ചു.\nLast Updated Nov 29, 2020, 12:48 PM IST\nകോട്ടയത്ത് സിപിഎം പ്രവര്‍ത്തകനെ വധിക്കാൻ ശ്രമിച്ച കേസ്; മൂന്ന് പ്രതികൾ പിടിയിൽ\nസംസ്ഥാനത്ത് മദ്യവില കുറയ്ക്കുന്നത് പരിഗണനയിലെന്ന് എക്സൈസ് മന്ത്രി\nസംസ്ഥാനത്ത് കൊവിഡ് വാക്‌സിനേഷന്4ദിവസങ്ങളില്; ആരോഗ്യപ്രവര്‍ത്തകര്‍ക്ക് ശേഷം പൊലീസുകാര്‍ക്ക് നല്‍കും


editor Wednesday, August 1st, 2012 1:57 pm 1 August, 2012\nതിരുവനന്തപുരം: വിഴിഞ്ഞം തുറമുഖ പദ്ധതിക്കായുള്ള ടെന്‍ഡര് റദ്ദാക്കാന് മന്ത്രിസഭായോഗം തീരുമാനിച്ചു. വെല്‍സ്പണ് കണ്‍സോര്‍ഷ്യത്തിന്റെ ടെന്‍ഡറാണ് റദ്ദാക്കിയത്. ഇതിന്റെ ഭാഗമായി റീ ടെന്‍ഡര് വിളിക്കാനും തീരുമാനിച്ചിട്ടുണ്ട്. മൂവായിരം കോടി രൂപയുടെ പുതിയ ടെന്‍ഡറാണ് വിളിക്കുക.\nകരാര് ഏറ്റിരുന്ന വെല്‍സ്പണ് കണ്‍സോര്‍ഷ്യം 479.5 കോടി രൂപയുടെ ഗ്രാന്‍ഡ് ആവശ്യപ്പെട്ടതോടെയാണ് പ്രശ്‌നങ്ങള് തുടങ്ങിയത്. ഇക്കാര്യത്തില് വെല്‍സ്പണുമായി നിരവധി തവണ ചര്‍ച്ച നടത്തിയെങ്കിലും അനുകൂല തീരുമാനമുണ്ടായിരുന്നില്ല. തുടര്‍ന്നാണ് റീ ടെന്‍ഡര് വിളിക്കാന് മന്ത്രിസഭയില് തീരുമാനമായത്.\nവെല്‍സ്പണുമായി ചര്‍ച്ചകള് നടക്കുമ്പോള് തന്നെ റീ ടെന്‍ഡറില് പങ്കെടുക്കാന് താല്‍പര്യം പ്രകടിപ്പിച്ച് കമ്പനികള് സര്‍ക്കാരിനെ സമീപിച്ചിരുന്നു. ഇതാണ് തീരുമാനമെടുക്കാന് സര്‍ക്കാരിനെ പ്രേരിപ്പിച്ചത്.\nനിര്‍മാണത്തിനും അടിസ്ഥാന സൗകര്യവികസനത്തിനുമുള്ള ടെന്‍ഡറുകളാകും ഇനി ക്ഷണിക്കുക. ഇതിനുശേഷമാകും തുറമുഖ നടത്തിപ്പിനുള്ള ടെന്‍ഡര് ക്ഷണിക്കുക.\nTender Cancelled In Vizhinjam Project


നിര്‍ഭയ കേസ്: രണ്ടാംപ്രതി മുകേഷ് സിങ്ങിന്റെ ദയാഹര്‍ജി രാഷ്ട്രപതി തള്ളി | www.vyganews.com\nനിര്‍ഭയ കേസ്: രണ്ടാംപ്രതി മുകേഷ് സിങ്ങിന്റെ ദയാഹര്‍ജി രാഷ്ട്രപതി തള്ളി\nന്യൂഡല്‍ഹി: നിര്‍ഭയ കേസിലെ വധശിക്ഷയ്ക്ക് വിധിക്കപ്പെട്ട പ്രതികളില് ഒരാള് നല്‍കിയിരുന്ന ദയാഹര്‍ജി രാഷ്ട്രപതി തള്ളി. കേസിലെ രണ്ടാം പ്രതിയ...\nന്യൂഡല്‍ഹി: നിര്‍ഭയ കേസിലെ വധശിക്ഷയ്ക്ക് വിധിക്കപ്പെട്ട പ്രതികളില് ഒരാള് നല്‍കിയിരുന്ന ദയാഹര്‍ജി രാഷ്ട്രപതി തള്ളി. കേസിലെ രണ്ടാം പ്രതിയായ മുകേഷ് സിങ്ങിന്റെ ദയാഹര്‍ജിയാണ് രാഷ്ട്രപതി രാംനാഥ് കോവിന്ദ് തള്ളിയത്. ഇതോടെ ഇയാളുടെ വധശിക്ഷ ഉറപ്പായി.\nകഴിഞ്ഞ ദിവസം പ്രതികളുടെ തിരുത്തല് ഹര്‍ജി സുപ്രീംകോടതി തള്ളിയിരുന്നു. ഇതിനു പിന്നാലെയാണ് പ്രതി മുകേഷ് സിങ് രാഷ്ട്രപതിക്ക് ദയാഹര്‍ജി നല്‍കിയത്. തുടര്‍ന്ന് ഈ കേസിലെ പ്രതികളുടെ വധശിക്ഷ നടപ്പാക്കുന്നതിനായി പുതിയ തീയതി അടക്കം വിശദമായ റിപ്പോര്‍ട്ട് സമര്‍പ്പിക്കാന് തിഹാര് ജയില് അധികൃതരോട് കോടതി നിര്‍ദ്ദേശിച്ചിരുന്നു.\nപ്രതി മുകേഷ് സിങ് നല്‍കിയ ദയാഹര്‍ജി തള്ളണമെന്ന് കേന്ദ്ര ആഭ്യന്തര മന്ത്രാലയം രാഷ്ട്രപതിഭവനോട് ശുപാര്‍ശ ചെയ്യുകയും ചെയ്തിരുന്നു. ജനുവരി 22 ന് രാവിലെ ഏഴുമണിക്ക് പ്രതികളുടെ വധശിക്ഷ നടപ്പാക്കാനാണ് ഡല്‍ഹി കോടതി വിധിച്ചിരിക്കുന്നത്.\nKeywords: Nirbhaya case, Supreme court, Mercy plea, Rejected\nwww.vyganews.com: നിര്‍ഭയ കേസ്: രണ്ടാംപ്രതി മുകേഷ് സിങ്ങിന്റെ ദയാഹര്‍ജി രാഷ്ട്രപതി തള്ളി


M Faizal's short story 'Thekkinkattile Kollakaran'-തേക്കിൻകാട്ടിലെ കൊള്ളക്കാരൻ\nThekinkattile Kollakaran Short Story M Faizal\nഇട്ടിമാണിയുടെ മുഖത്തിന്റെ പാതിയിലെ നിഗൂഡമായ പുഞ്ചിരി കൊള്ളക്കാരനു കാണാൻ കഴിഞ്ഞു. ദേവസി അത് കണ്ടില്ല. എന്നാൽ കൊള്ളക്കാരന്റെ പ്രതിപുഞ്ചിരിയിലെ ചോരമണം ദേവസിക്ക് കാണാൻ സാധിച്ചു. അത് ഇട്ടിമാണി കണ്ടില്ല\nJune 18, 2019 10:18:43 am\nതേക്കിൻകാടിന്റെ തെക്കേ അറ്റത്തെത്തിയപ്പോൾ അൽഫോൺസോ ഡി കൊള്ളക്കാരൻ കുതിരയുടെ കടിഞ്ഞാൺ ഒന്നുമുറുക്കി. കടിച്ചു പിടിച്ച വെർജീനിയൻ ചുരുട്ടെടുത്ത് അതിന്റെ ചാരം വിരലുകൊണ്ട് തട്ടി. തൃശ്ശിവപേരൂർ പട്ടണത്തെ ഒന്നു നോക്കി. കട്ടിയുള്ള ലിനൻ കുപ്പായത്തിനു മേലെ ധരിച്ച ലെതർ കോട്ടിനകത്ത് കൈയ്യിട്ട് തോക്ക് അവിടെ തന്നെയില്ലേയെന്ന് ഉറപ്പുവരുത്തി. ഡിസംബര് മഞ്ഞിൻ തണുപ്പിലേക്ക് കൊള്ളക്കാരൻ ചുരുട്ടു പുക അലക്ഷ്യമായി ഊതി. അപ്പോൾ സാൽവേഷൻ ആർമിയുടെ ഏതാനും ആത്മീയഭടന്മാർ ഹാൻഡ് ക്രാങ്കർ കൊണ്ട് പാതയോരത്തെ അവരുടെ ഷെവർലെ ബസ് സ്റ്റാർട്ടാക്കുന്നത് കണ്ടു. കുറച്ചുനേരത്തെ ശ്രമത്തിനു ശേഷം അത് സ്റ്റാർട്ടായി. അവർ ശക്തൻ തമ്പുരാൻ കൊട്ടാരത്തിന് അഭിമുഖമായുള്ള പാതയിലേക്ക് തിരിഞ്ഞു പോയി. അതിന്റെ പുക തണുപ്പിൽ പടർന്നു. തുടർന്ന് മൂന്നു കൈവലി റിക്ഷകൾ വരിയായി പുത്തൻപള്ളി പാതയിലേക്ക് തിരക്കിട്ടു പോയി. ഏതോ കരപ്രമാണിയും റെസിഡന്റ് ഉദ്യോഗസ്ഥരുമായിരുന്നു ആ റിക്ഷകളിൽ. വിളക്കുകാലിനോട് ചേർന്നുനിന്ന ബ്യൂക് കാറും പുകപരത്തി അതേ ദിശയിലേക്ക് പോയതോടെ കൊള്ളക്കാരൻ കുതിരപ്പുറത്തുനിന്നിറങ്ങി. അയാൾ കുതിരയെ ഒരു വിളക്കുകാലിനോടു ചേർത്ത് കെട്ടി. മുനിസിപ്പാലിറ്റിയുടെ വൈദ്യുതി വിളക്കുകൾ ഏതാണ്ട് എല്ലായിടത്തും അണഞ്ഞിരിക്കുന്നു. ഉക്രു ആന്റ് ഇട്ടി ജുവല്ലേഴ്സ് എന്ന് അവ്യക്തമായി കാണുന്ന ബോഡിനു താഴെയുള്ള പൊന്നുപീടികയുടെ വലിയ ചതുരത്തിൽ മാത്രം അതേ വെളിച്ചമുണ്ട്.\nശക്തൻ തമ്പുരാൻ പണിയിച്ച കോൺക്രീറ്റ് റോഡിൽ കൊള്ളക്കാരന്റെ ലെതർ ഷൂസ് ടപ്, ടപ്, ടപ് എന്ന ശബ്ദമുണ്ടാക്കി. ഒരു പതിവു നടത്തം പോലെ പാത മുറിച്ചു കടന്ന് അയാൾ സ്വാഭാവികമായി ഉക്രു ആന്റ് ഇട്ടി ജുവല്ലേഴ്സിൽ പ്രവേശിച്ചു.\nപിച്ചള പ്രതലങ്ങളിൽ പ്രതിഫലിച്ച് വൈദ്യുതി വെളിച്ചം ചുറ്റും ഒരു സ്വർണലോകം തീർത്തിരുന്നു. ചില്ലലമാരകളിൽ തിളങ്ങിയിരുന്ന ആഭരണങ്ങൾ ആ പ്രഭയിൽ കൂടുതൽ പുഞ്ചിരിച്ചു. തട്ടാന്മാരായ ശങ്കുണ്ണിയും അയാളുടെ മകൻ അപ്പുക്കുട്ടനും ഇരുട്ടു വീഴും മുമ്പേ അവരുടെ ഇംഗ്ലണ്ട് റാലി സൈക്കിളിൽ ഒല്ലൂർക്ക് പോയിക്കഴിഞ്ഞിരുന്നു. അതിനാൽ ഇപ്പോൾ ജുവല്ലേഴ്സിൽ മൂന്നുപേരാണുള്ളത്. മധുരയിൽ നിന്ന് വന്ന ചില സ്വർണവ്യാപാരികൾക്ക് വിറ്റ ആഭരണങ്ങളുടെ ബില്ലിലെ ഏങ്കോണിച്ച കണക്കുകൾ പറഞ്ഞുതീർക്കാൻ ഇട്ടിമാണിയെ പിടിച്ചിരുത്തിയിരിക്കുകയാണ് മരുമകനായ ദേവസി ഉക്രു.\nഎന്തായാലും അവിടെ നടക്കാൻ പോകുന്ന സംഭവത്തെ കുറിച്ച് ഒരു ധാരണ എല്ലാവർക്കും ഇപ്പോൾ തന്നെ ഉണ്ടായിരിക്കെ ഈ മൂന്നുപേരുടേയും അവശ്യം വേണ്ട ലഘുചരിത്രം പരിശോധിക്കുന്നത് നന്നായിരിക്കും. ഇനി എന്തെങ്കിലും സംശയം ബാക്കിയുണ്ടെങ്കിൽ പറയട്ടെ, അവിടെ നടക്കാൻ പോകുന്നത് ലളിതമായ ഒരു കൊലപാതകം തന്നെയാണ്. ആ സസ്പെൻസ് അങ്ങട്ട് പൊളിക്കുന്നതുകൊണ്ട് ഈ സംഭവ കഥയ്ക്ക് ഒരു കോട്ടവും തട്ടുകയില്ല. നമുക്ക് അതിന്റെ പിന്നാമ്പുറം ഒന്നു നോക്കാം. കൊള്ളക്കാരൻ സ്വർണ്ണക്കടയിലേക്ക് പ്രവേശിക്കുന്നതും അത് ഇട്ടിമാണിയും ദേവസിയും കാണുന്നതും ഒരു നിശ്ചലച്ചിത്രമാക്കി നിർത്തി നമുക്ക് ഗൂഗിളിൽ ഇവരുടെ ലഘുജീവചരിത്രം തിരയാം.\nഅൽഫോൺസോ ഡി കൊള്ളക്കാരന്റെ ഭൂതകാലവഴി ഏതാണ്ട് ഇതാണ്. പതിനാറാം നൂറ്റാണ്ടിന്റെ തുടക്കത്തിൽ ആ വഴി ഒരു ചരിത്രമുക്കവലയിൽ എത്തുന്നുണ്ട്. അതിങ്ങനെ: പതിനാലാം നൂറ്റാണ്ടിൽ പെരിയാർ നദിയിലുണ്ടായ വെള്ളപ്പൊക്കത്തെ തുടർന്ന് മുസിരിസ് എന്ന പട്ടണം ഇല്ലാതായതോടെ കുറേ കുടുംബങ്ങൾ പലവഴിക്ക് നീങ്ങി. അതിൽ ചില ക്രൈസ്തവ കുടുംബങ്ങൾ അരണാട്ടുകരയിൽ വന്ന് താമസമാക്കി. സുമാറ് രണ്ട് നൂറ്റാണ്ടിനുള്ളിൽ അതായത് പതിനാറാം നൂറ്റാണ്ടിന്റെ തുടക്കത്തിലാണ് പോർച്ചുഗീസുകാരുടെ ആറാം ആർമഡ തൃശ്ശിവപേരൂരിലെത്തുന്നത്. അതിന്റെ തലവനായിരുന്ന ലോപോ സോറസ് ഡി അൽബെർഗേറിയക്ക് ഒരു മോഹമുദിച്ചു. മലബാറിന്റെ മണ്ണിൽ മാമോദീസ മുങ്ങിയിട്ടുള്ള ഒരു പെണ്ണിനെ കെട്ടണം. മുസിരിസിൽ നിന്ന് കുടിയേറിയ ഒരു കുടുംബത്തിലെ ലയോണി എന്ന സുന്ദരിയെയാണ് അതിനായി തെരഞ്ഞെടുത്തത്. തുടർന്ന് ലോപോ സോറസിന്റെ സഹനാവികരും അവർക്കിഷ്ടപ്പെട്ട ചില സുന്ദരിമാരെ കുടിയേറ്റ കുടുംബങ്ങളിൽ നിന്ന് വേട്ടതായി പറയുന്നു. അങ്ങനെ മുസിരിസിൽ നിന്നുവന്ന മുച്ചിരിക്കാരും പോർച്ചുഗീസുകാരും ഒന്നുചേർന്ന ഒരു വംശാവലി തൃശ്ശിവപ്പേരൂരിൽ ആരംഭിക്കുകയുണ്ടായി. പറങ്കികൾ തിരിച്ചു പോയി. എന്നാൽ അവരുടെ അനന്തര തലമുറ പോർച്ചുഗീസ് രക്തമഹിമയിൽ ഊറ്റംകൊണ്ട് വളർന്നുവന്നു ആ പരമ്പരയിലെ ഇരുപതാം നൂറ്റാണ്ടിലെ ഒരു കണ്ണിയാണ് അൽഫോൺസോ ഡി കൊള്ളക്കാരൻ. അപ്പോൾ ഉയരുന്ന സംശയം കൊള്ളക്കാരൻ എന്ന വാൽ എന്തിനാണ് എന്നതാണ്. പറയാം. തൃശ്ശിവപ്പേരൂർ വ്യാപാരമത്സരത്തിന്റെയും വംശമഹിമയുടേയും നേരിന്റേയും നെറിയുടേയും നെറികേടിന്റെയും പട്ടണമാണ്. ശാന്തമായി ഒഴുകുന്ന നദി ചിലപ്പോഴൊക്കെ ചതിയുടെ അടിയൊഴുക്കോ, മലരിയോ സൂക്ഷിക്കുന്നുണ്ടാവുമല്ലോ പട്ടണത്തിലെ അടിയൊഴുക്കിന്റെ ഒരു ഉപകരണമാണ് കൊള്ളക്കാരൻ. അയാൾ ഇടപെടുന്ന ഓരോ സംഭവവും അയാളുടെ പോർച്ചുഗീസ് പാരമ്പര്യത്തിന്റെ മുദ്ര വ്യക്തമാക്കിയിരുന്നു. ദേവസി ഉക്രുവിന്റെ അപ്പൻ ജെ എഫ് ഉക്രുവിനെ പതിനെട്ട് വർഷം മുമ്പ് ശീമമദ്യത്തിൽ സൾഫ്യൂറിക്കാസിഡ് കലർത്തിക്കൊടുത്ത് കൊല്ലുന്നത് കൊള്ളക്കാരനായിരുന്നു. അങ്ങനെയാണ് ജെ എഫ് ഉക്രു ബന്ധുവായ ഇട്ടിമാണിയോടൊപ്പം തുടങ്ങിയ ഉക്രു ആന്റ് ഇട്ടി ജുവല്ലേഴ്സ് ഇട്ടിമാണിയുടേത് മാത്രമായി മാറുന്നത്.\nഇട്ടിമാണിക്ക് ഇത്ര സങ്കീർണമായ ചരിത്രമൊന്നുമില്ല. ഉണ്ടെങ്കിൽ തന്നെ എന്ത് ചരിത്രം? അതിലൊക്കെ എന്തിരിക്ക്‌ണു എന്നൊക്കെ ചിന്തിക്കുന്ന ഇട്ടിമാണിടെ ജീവിതം തന്നെ ചരിത്രം. പതിനെട്ടാം നൂറ്റാണ്ടിൽ മൈസൂർ കടുവയായിരുന്ന ടിപ്പു സുൽത്താൻ പാലയൂർ തോമാശ്ലീഹാ പള്ളി അക്രമിച്ചതോടെ തൃശൂരിലെ ഊരകത്തേക്ക് കുടിയേറിയവരാണ് അയാളുടെ പൂർവികർ. കുരുമുളകും നാളികേരവും അടക്കയും കച്ചവടം ചെയ്ത് ഇട്ടിമാണിയുടെ അപ്പൻ തൃശ്ശിവപേരൂർ കിഴക്കേ കോട്ടയിൽ താമസമാക്കി. അപ്പന്റെ മരണശേഷം കുരുമുളകും നാളികേരവും അടക്കയുമെല്ലാം കെട്ടിവെച്ച് ഉള്ള പണമെല്ലാം സ്വരുക്കൂട്ടി സ്വർണവ്യാപാരത്തിലേക്ക് കടന്നു. തുല്യ പങ്കാളിത്തത്തോടെ ജെ എഫ് ഉക്രുവും ഉണ്ടായിരുന്നു. വ്യാപാരം കൊഴുത്തു. ലാഭം കൊയ്തു. അങ്ങിനെയിരിക്കുമ്പോഴാണ് അൽഫോൺസോ ഡി കൊള്ളക്കാരനുമായി പരിചയത്തിലാകുന്നത്. അയാൾ എല്ലാ ദിവസവും വൈകുന്നേരങ്ങളിൽ നഗരത്തിലെ വൃത്തപാത ചുറ്റി കടന്നുപോകും. ചില നേരങ്ങളിൽ ചില കടകളിലോ, പാണ്ടികശാലകളിലോ കയറും. ചില സന്ധികൾ ഒപ്പുവെക്കും. ചില കോഡുകൾ കൈമാറും. ചില സമ്മാനങ്ങൾ സ്വീകരിക്കും. തൃപ്തിയോടെ അരണാട്ടുകരയിലേക്ക് കുതിരസവാരി നടത്തും.\nഒരിക്കൽ അൽഫോൺസോ ഡി കൊള്ളക്കാരൻ ഇട്ടിമാണിയുടെ ചെവിയിൽ ചോദിച്ചു, കൂടുതൽ ലാഭം മോഹിക്കുന്നെങ്കീ ഉക്രൂനങ്ങട്ട് ഒഴിവാക്യാ പോരേ?’\nചുണ്ടുകൾ ഇരുവശത്തേക്കും കോട്ടി ഇട്ടിമാണി കൊള്ളക്കാരനെ ഒരു അഞ്ചെട്ട് സെക്കൻഡ് നോക്കിയ ശേഷം പറഞ്ഞു, ‘അതൊഴിവാകില്ല.’\nഅലമാരയിൽ നിന്നെടുത്ത ഒരു സ്വർണമോതിരം വിരലിൽ ഇട്ടും ഊരിയും കൊള്ളക്കാരൻ പറഞ്ഞു,\n‘ഒഴിവാകും. ഒഴിവാക്കാം. വഴീണ്ട്.’\n‘എന്ത് വഴി?’ ഇട്ടിമാണിയുടെ കണ്ണുകളിൽ ഔത്സുക്യം.\n‘ഇപ്പൊ ഈ കാൺഗ്രസും ഗാന്ധീം ഒക്കെ പറേണ ക്വിറ്റിന്ത്യ തന്നെ.’ അൽഫോൺസോയുടെ വർത്തമാനകാല രാഷ്ട്രീയ പരാമർശം ഇട്ടിമാണിക്ക് പിടികിട്ടിയില്ല.\n‘അയാളെ തട്ടാം.’ അൽഫോൺസോ ഡി കൊള്ളക്കാരൻ വ്യക്തമാക്കി.\nസന്ധിയായി. വിരലിൽ അണിഞ്ഞ മോതിരത്തോടെ കൊള്ളക്കാരൻ സ്വർണക്കടയിൽ നിന്ന് പുറത്തിറങ്ങി.\nരണ്ടു ദിവസത്തിനു ശേഷം വടക്കേ ചിറയുടെയും ശക്തൻ തമ്പുരാൻ കൊട്ടരവാതിലിന്റേയും ഇടക്കുള്ള ഒരിടത്ത് പാർക്ക് ചെയ്ത കോൾഗ്യാസ് ബസിന്റെ മറവിൽ നിന്ന് ഇട്ടിമാണിയും കൊള്ളക്കാരനും പദ്ധതി ചർച്ചചെയ്തു. ഇട്ടിമാണിയുടെ സംശയങ്ങൾ ദൂരീകരിച്ചു.\nഅഞ്ചലാപ്പീസിന് എതിർവശത്തെ പുതിയ കെട്ടിടത്തിലെ ഒന്നാം നിലയിൽ റപ്പായിമാപ്ല കുടനിർമ്മാണത്തിനായി എടുത്ത ഒരുവരി മുറികളിലൊന്ന് അന്ന് ഉക്രു മേൽവാടകക്കെടുത്തിരുന്നു. ശനിയാഴ്ചകളിലെ വൈകുന്നേരങ്ങളിൽ അല്പം മദ്യപാനം, ചെറിയ ചീട്ടുകളി എന്നിവ അവിടെ അരങ്ങേറിയിരുന്നു. ഒരു ഈസ്റ്റർ ദിനത്തിന്റെ നാലാം നാളിൽ, ആ മുറിയിൽ പതിനാലാം നമ്പർ വിളക്കിന്റെ വെട്ടത്തിൽ ഉക്രുവും കൊള്ളക്കാരനും ഇരുന്നു.\nകൊള്ളക്കാരൻ ഉക്രുവിനോട് പറഞ്ഞു, ഞാൻ പദ്ധതി ശര്യാക്കിയിട്ടുണ്ട്. ഇട്ടിമാണിയെ തട്ട്യാ പിന്നെ പൊന്നും പണോം ഉക്രൂന്റെ കൈയ്യിലാ. ഞാൻ പറേണതങ്ങട്ട് ചെയ്താ മതി. ഇട്ടിമാണിയെ വകവരുത്താനുള്ള വഴി കൊള്ളക്കാരൻ ഉക്രുവിന് വിവരിച്ചുകൊടുത്തു.\nഎത്ര വിദഗ്ദ്ധമായാണ് കൊള്ളക്കാരൻ കാര്യങ്ങൾ ആസൂത്രണം ചെയ്യുന്നത് ഉക്രു അന്തം വിട്ടു.\nഎന്നാ നമ്മക്കൽപ്പം ജലസേചനാകാം, കൊള്ളക്കാരൻ അരയിൽ നിന്നെടുത്ത കുപ്പി വീട്ടിയുടെ ടീപ്പോയിൽ വെച്ചു. അരിഷ്ടം അളക്കുന്നതുപോലുള്ള രണ്ട് ഗ്ലാസുകളും വെച്ചു.\nകൊയ്ത്തിനു മുമ്പ് ഒരു നന നല്ലതാ, കൊള്ളക്കാരൻ പറഞ്ഞു.\nസമമായി മദ്യം ഗ്ലാസുകളിൽ പകർന്നു. ഉക്രു ആവേശത്തിൽ മദ്യം അകത്താക്കി. കൊള്ളക്കാരൻ പതിനാലാം നമ്പർ വിളക്കിന്റെ തിരി നീട്ടിയും കുറുക്കിയും അകത്ത് ഇരുട്ടിനേയും വെളിച്ചത്തേയും ഒളിച്ചുകളി കളിപ്പിച്ചു. അയാളുടെ ഗ്ലാസിലെ മദ്യം ഉക്രുവിന്റെ അടുത്തേക്ക് നീക്കിവെച്ചു. കാലിയായ ഉക്രുവിന്റെ ഗ്ലാസ് കൊള്ളക്കാരൻ പതുക്കെ ജാക്കറ്റിന്റെ അകത്താക്കി. എന്തൊക്കെയോ പിറുപിറുത്തുകൊണ്ടിരുന്ന ഉക്രുവിന്റെ ദേഹം പിടയാൻ തുടങ്ങി. വലിഞ്ഞുമുറുകി. ക്രമേണ നിശബ്ധനായി. നിശ്ചേഷ്ടനായി. കൊള്ളക്കാരൻ പതിനാലാം നമ്പർ ഊതിക്കെടുത്തി മുറി വിട്ടിറങ്ങി.\nആരും സംശയിച്ചില്ല ആ മരണത്തെ. ഉക്രുവിന് ശത്രുക്കളില്ല. എന്നാൽ ഈയിടെയായി കുടുംബപരമായ ചില അസ്വസ്ഥതകൾ ഉണ്ടെന്ന് ബന്ധുമിത്രാദികൾക്കിടയിൽ തോന്നലുണ്ടായിരുന്നു. അതിനാൽ സ്വാഭാവികമായ അന്ത്യം.\n‘ന്നാലും ഉക്രുമാമ എന്തിനിത് ചെയ്തു?’ എന്ന ഒരു വലിയ ചോദ്യം മരണാനന്തര ചടങ്ങിനോടൊപ്പം നിരന്തരം ഉയർത്തിയ ഇട്ടിമാണിയോട് ബന്ധുമിത്രാധികളും വ്യസനസമേതം ചേർന്നു.\nഉക്രു ആന്റ് ഇട്ടി ജുവല്ലേഴ്സ് ഇട്ടിമാണിയുടെ മാത്രം കൈകളിൽ ഒതുങ്ങി. ഇപ്പോൾ തൃശൂരിലെ പ്രമുഖ സ്വർണവ്യാപാരിയാണ് ഇട്ടിമാണി.\nമുപ്പത്താറിൽ ആർ കെ ഷണ്മുഖം ചെട്ടിക്കെതിരായി സമരം ചെയ്തതിന്റെ പാരമ്പര്യം ഉണ്ട് ഇട്ടിമാണിക്ക്. അന്ന് നഗരത്തിലെ വൈദ്യുതിവിതരണാവകാശം ഒരു സ്വകാര്യ കമ്പനിക്ക് നൽകാൻ കൊച്ചി ദിവാനായിരുന്ന ചെട്ടി തീരുമാനിച്ചു. അതിനെതിരെ ഇക്കണ്ടവാരിയരും ഡോ. എ ആർ മേനോനുമൊക്കെ സമരം ചെയ്തു. അവരുടെ കൂടെ ചേർന്ന നസ്രാണികളിൽ ഇട്ടിമാണിയും ഉണ്ടായിരുന്നു. ഇന്ത്യ, സ്വാതന്ത്ര്യസമരം ഇത്യാദികളൊന്നും അയാൾക്ക് പിടിയില്ലായിരുന്നു. താല്പര്യവുമില്ലായിരുന്നു. നാടുഭരിക്കാൻ ഇംഗ്ലീഷുകാർ തന്നെ വേണം എന്ന് സ്വകാര്യമായി വിശ്വസിച്ചിരുന്നു ഇട്ടിമാണി. നഗരത്തിലെ കരന്റിന്റെ കാര്യമല്ലേ എന്നോർത്ത് ചേർന്നതാണ് സമരത്തിൽ. അതുനന്നായി. എന്തായാലും അതിന്റെ പേരിൽ നാലാളുകളുടെ മുന്നിൽ ഇട്ടിമാണിക്ക് ഒരു നിലയും വിലയും ഉണ്ടായി.\nഅക്കാലത്തു തന്നെയാണ് ഉക്രുവിന്റെ മകൻ ദേവസിയെ ഒരു സഹായിയായി കൂടെ കൂട്ടിയത്. അപ്പന്റെ മരണശേഷം വലിയ സാമ്പത്തികപ്രയാസത്തിലായ ഉക്രുവും സഹോദരങ്ങളും അടയ്ക്കാ കച്ചവടം വരെ നടത്തിനോക്കി. അതിനിടയിലാണ് ദൈവഹസ്തം പോലെ ഇട്ടിമാണിയുടെ സഹായം വരുന്നത്. അപ്പനെ സെമിത്തേരിയിലേക്ക് തള്ളിവിട്ടയാളുടെ കൈത്താങ്ങാണ് തേടിവന്നതെന്ന് ദേവസിയോ അറിഞ്ഞില്ല.\nഇട്ടിമാണിക്ക് ഭാര്യയും രണ്ടു മക്കളും. മൂത്തവൻ മദ്രാസിൽ കോളേജിൽ പഠിക്കുന്നൂന്ന് പറയാം. പഠിച്ചും പഠിക്കാതെയും നടക്കുന്നു. രണ്ടാമത്തേത് പെണ്ണ്. അവൾ സെന്റ് മേരീസ് കോളേജിൽ ബി എ ഇംഗ്ലീഷ് പഠിക്കുന്നു.\nഇനി മൂന്നാമത്തെ വിദ്വാൻ ദേവസി ഉക്രു തന്നെ. കുന്ദംകുളത്തെ ആർത്താട്ടു നിന്ന് അയാളുടെ അപ്പൻ ജെ എഫ് ഉക്രുവും അമ്മച്ചി ത്രേസ്യയും വല്യമ്മച്ചി പ്ലമേനയും ഏതാണ്ട് ഇരുപത്തിനാല് വർഷം മുമ്പ് തൃശൂരിലെ അരിമാർക്കറ്റിന്റെ കിഴക്കുഭാഗത്തു വന്ന് താമസമാക്കി. ആർത്താട്ടിന്റെ കുന്നിൻചെരിവിൽ കുരുമുളകും അടക്കയും കൃഷി ചെയ്തിരുന്ന ഉക്രു തൃശൂരിൽ ആ കാലത്ത് പുഷ്ടിപ്പെട്ടുകൊണ്ടിരുന്ന പൊന്നിൻ കച്ചവടം ലാക്കാക്കിയാണ് നീങ്ങിയത്. വകയിൽ ഒരു ബന്ധുവായ ഇട്ടിമാണിയുമായി ചേർന്ന് ഉക്രു ആന്റ് ഇട്ടി ജുവല്ലേഴ്സ് തുടങ്ങി. പിന്നീട് പല ഘട്ടങ്ങളിൽ മൂലധനമായി കൂടുതൽ പണം ഉക്രുവിന് സംരംഭത്തിൽ നിക്ഷേപിക്കേണ്ടിവന്നു. അതൊന്നും കണക്കിൽ പെടുത്താൻ ഇട്ടിമാണി തയ്യാറായില്ല. ലാഭം ആദ്യ ഷെയറിന്റെ അനുപാതത്തിലാണ് പങ്കുവെച്ചത്. ഇത് ഉക്രുവിനെ നിരാശനാക്കി. മാനസിക പ്രയാസത്തിലകപ്പെട്ട ആ കാലത്താണ് ഉക്രുവിന് അൽഫോൺസോയിൽ നിന്ന് ഉപദേശം ലഭിക്കുന്നത്. ഇട്ടിമാണിയെ ഉന്മൂലനം ചെയ്യാം. ആ പദ്ധതി ആവിഷ്കരിക്കാനായി ഒരു ഈസ്റ്റർ ദിനത്തിന്റെ നാലാം നാൾ അഞ്ചലാപ്പീസിന്റെ എതിർവശത്തെ പുത്തൻ കെട്ടിടത്തിലെ ഒന്നാം നിലയിലെ മുറിയിൽ അവരിരുന്നു.\nപദ്ധതി വിശദീകരിച്ച ശേഷം അൽഫോൺസോ പറഞ്ഞു, ‘എന്നാ നമ്മക്കല്പം ജലസേചനാകാം.’ ബാക്കിയെല്ലാം വംശാവലിചരിത്രത്തിൽ പറഞ്ഞപോലെ.\nകെട്ടിടത്തിനു താഴെ ഇട്ടിമാണി അക്ഷമനായി നിന്നു.\n‘ഇട്ടിമാണീന്ന് പറഞ്ഞാ ഉക്രൂന് ജീവനാ. അയാള് ഇത് സ്വപ്നത്തീപോലും കണ്ടിട്ടുണ്ടാവില്ല’, കൊള്ളക്കാരൻ പറഞ്ഞു.\nഇട്ടിമാണി അൽഫോൺസോയുടെ കൈവിരലിൽ തങ്കത്തിന്റെ മോതിരമിട്ടുകൊടുത്തു. തൃശ്ശിവപ്പേരൂരിന്റെ നിലാവ് ആ മോതിരത്തിൽ ഉമ്മവെച്ചു.\nസ്വർണക്കടയുടെ ഉടമസ്ഥത പൂർണമായും ഇട്ടിമാണിയുടെ വരുതിയിലായതോടെയാണ് അവർ കാര്യങ്ങൾ ഊഹിച്ചത് അവർ അതൊരിക്കൽ ഇട്ടിമാണിയോട് ചോദിക്കുകയും ചെയ്തു. അയാൾ സമ്മതിച്ചു എന്നാൽ ഒന്നുവിളിച്ചുപറയാൻ, അയാളെ ഒന്ന് ആട്ടാൻ അവർ അശക്തയായിരുന്നു. നിസ്സഹായയായിരുന്നു. ഇട്ടിമാണി കൊടുക്കുന്നതുകൊണ്ടു വേണം അവർക്ക് ജീവിച്ചുപോകാൻ എന്നതിനാൽ എല്ലാം ഒതുക്കി. ആശ്വസിക്കാൻ ശ്രമിച്ചു.\nപതിനാലാമത്തെ വയസ്സിലാണ് ദേവസി ഉക്രു ഒരു സഹായിയായി ഇട്ടിമാണിയുടെ കടയിലെത്തുന്നത്. ഒരു പ്രയശ്ചിത്തത്തിന്റെ മണമുണ്ടായിരുന്നോ ഇട്ടിമാണിയുടെ നീക്കത്തിനു പിറകിലെന്ന് ദേവസിയുടെ അമ്മച്ചി സംശയിച്ചു. പൊന്നു തൂക്കുന്നതിലും പൊന്നിൻ പണം വാങ്ങുന്നതിലും കണിശമായിരിക്കണം എന്ന് അവനെ അമ്മച്ചി ഓർമ്മിപ്പിച്ചു. ഒരു പണത്തൂക്കം പോലും ചതി പാടില്ല. അന്നുമുതൽ ഇന്നോളം സ്വർണവ്യാപാരത്തിന്റെ കണക്കുകൾ ഇട്ടിമാണിയേക്കാൾ കൃത്യത ദേവസി കാണിച്ചുപോന്നു.\nഇനി നമുക്ക് നിശ്ചലമാക്കി നിർത്തിയ ഉക്രു ആന്റ് ഇട്ടി ജുവല്ലേഴ്സിലേക്ക് വരാം.\nഇതാ, ഇപ്പോൾ എല്ലാ വാണിഭശാലകളും അടച്ചിട്ടും കാൽനടക്കാർ പോയ്മറഞ്ഞിട്ടും ഉക്രു ആന്റ് ഇട്ടി മാത്രം തുറന്നിരിക്കുന്നത് കാണാതായ ഒരു ബില്ലിനു വേണ്ടിയാണ്.\nകടന്നുവന്ന അൽഫോൺസോ ഡി കൊള്ളക്കാരൻ ഒരു പീഠത്തിലിരുന്നു. കൈ എത്തിച്ച് ചില്ലുമേശയുടെ അകത്തുനിന്ന് നിശബ്ദമായി പൊട്ടിച്ചിരിക്കുന്ന ഒരു മോതിരമെടുത്തു. കാണാതായ ബിൽ കണ്ടുകിട്ടിയെന്ന് ആ നേരത്ത് ദേവസി സന്തോഷം കൊണ്ടു. ഇട്ടിമാണിക്കും സമാധാനമായി. ഏങ്കോണിച്ച കണക്കുകൾക്ക് വടിവുണ്ടായി. കിഴിച്ചതിന്റെ ശൂന്യതയിലേക്ക് കൂട്ടലിന്റെ അധികം ചേർന്നു.\nഇട്ടിമാണി അപ്പോഴാണ് കൊള്ളക്കാരനെ കാണുന്നത്. അയാൾ കൊള്ളക്കാരനെ നോക്കി പറഞ്ഞു, ‘കൊള്ളക്കാരൻ കാലുകുത്തിയാൽ ഏതറ്റവും കൂട്ടിമുട്ടും.’\nഇട്ടിമാണിയുടെ മുഖത്തിന്റെ പാതിയിലെ നിഗൂഡമായ പുഞ്ചിരി കൊള്ളക്കാരനു കാണാൻ കഴിഞ്ഞു. ദേവസി അത് കണ്ടില്ല. എന്നാൽ കൊള്ളക്കാരന്റെ പ്രതിപുഞ്ചിരിയിലെ ചോരമണം ദേവസിക്ക് കാണാൻ സാധിച്ചു. അത് ഇട്ടിമാണി കണ്ടില്ല.\n‘ങാ! എന്താ കൊള്ളക്കാരാ, ഈ നേരത്ത്?’\n‘വലിച്ചു തീർത്ത ചുരുട്ട് പുറത്തേക്കെറിഞ്ഞ് അയാൾ പറഞ്ഞു,\n‘തുറന്നുവെച്ചിടത്തേക്കല്ലെ കടന്നുവരാനാകൂ. അടഞ്ഞ ഒരു വാതിലും ഈ കൊള്ളക്കാരൻ തുറന്നിട്ടില്ലെന്ന് ഇട്ടിക്കറിഞ്ഞുകൂടെ?’\n‘അത് ശരിയാ. നേരം ഏറെ വൈകി’, ഇട്ടിമാണി പറഞ്ഞു.\nദേവസി വിജാഗിരികൾക്കൊണ്ട് ബന്ധിപ്പിച്ച മരപ്പലകവാതിലിന്റെ പാളികൾ ഇരുവശങ്ങളിൽ നിന്ന് നിവർത്തി. കൊള്ളക്കാരന് അതുകണ്ടപ്പോൾ അക്കോഡിയന്റെ ബെല്ലോസ് ഓർമ്മവന്നു. കട ഏതാണ്ട് അടഞ്ഞ നിലയിലായപ്പോൾ ദേവസിയിൽ നിന്ന് ആംഗ്യം ഉണ്ടായി. കൊള്ളക്കാരൻ എഴുന്നേറ്റ് ചില്ലുമേശ കടന്നുവരുന്ന ഇട്ടിമാണിക്ക് അഭിമുഖമായി നിന്നു.\n‘എന്തുപറ്റി, കൊള്ളക്കാരാ?’ ഇട്ടിമാണി കൗതുകപ്പെട്ടു. കൊള്ളക്കാരൻ ലെതർജാക്കറ്റിനുള്ളിൽ നിന്ന് റിവോൾവറെടുത്ത് ഇട്ടിമാണിയുടെ നെഞ്ചോടു ചേർത്തു. അയാൾ വാ പൊളിക്കാൻ പോകേ കൊള്ളക്കാരൻ അയാളുടെ വായ ബലമായി പൊത്തി ചില്ലുമേശയിൽ മലർത്തിക്കിടത്തി. ഒരു ബലിമൃഗത്തിന്റെ കണ്ണിൽ അവസാനമായി മിന്നിപ്പോകുന്ന കൊള്ളിയാൻ പോലെ ഒന്ന് ഇട്ടിമാണിയുടെ കണ്ണുകളിൽ കൊള്ളക്കാരൻ കണ്ടു. നെഞ്ചിൽ വെടി പൊട്ടി. ഒന്നു പിടഞ്ഞു ദേഹം. ഉതിർന്നു ചോര. കൊള്ളക്കാരൻ പതുക്കെ കൈ വിട്ടു. ഇട്ടിമാണി കുഴഞ്ഞുവീണു. അത് പൂർണമായും നിശ്ചലമാകുന്നതുവരെ കൊള്ളക്കാരൻ അവിടെ നിന്നു.\nമൃതദേഹത്തിനരികെ നിന്നുകൊണ്ട് അയാൾ ദേവസിയോടു പറഞ്ഞു,\n‘എടുത്തുകൊണ്ടുപോ. പിന്നെ ഇവിടെ ക്ലീൻ ചെയ്യ്. ഒരടയാളവും ഉണ്ടാകരുത്.’\nകൊള്ളക്കാരൻ തോക്ക് ജാക്കറ്റിനകത്താക്കി. അയാൾ പാന്റ്സിന്റെ പോക്കറ്റിൽ നിന്ന് ഒരു കൊച്ചു വെള്ളിപ്പെട്ടിയെടുത്തു. അതിൽ അടുക്കിവെച്ച ചുരുട്ടുകളിൽ ഒന്നിന് ചുമരിലെ ക്രിസ്തുചിത്രത്തിന്റെ മുന്നിൽ കത്തിച്ചുവച്ച അഗർബത്തിയിയിലെ തീ പകർന്നു. ദേവസി അയാൾക്ക് പുറത്തേക്കുള്ള വഴിയൊരുക്കി. രണ്ടുപേരും പുറത്തുവന്നു. ദേവസി കാർ കൊണ്ടുവരാനായി നീങ്ങി. കൊള്ളക്കാരൻ കുതിരയുടെ അടുത്തേക്കും.\nകുതിര വടക്കുന്നാഥന്റെ തെക്കേ ചെരിവിലൂടെ പടിഞ്ഞാറേക്കോട്ട ലക്ഷ്യമാക്കി കുളമ്പടിച്ചു.\nതണുപ്പിൽ, മഴയിൽ, ഉഷ്ണത്തിൽ…. ഏത് കാലത്തും ഏത് രാത്രിയിലും കൊള്ളക്കാരൻ തേക്കിൻകാടിനെ മുറിച്ചുകടന്നുപോകും. ഓരോ വാണിഭക്കാരനിലും ഓരോ മുദ്ര പതിക്കും. പറയാത്ത രഹസ്യങ്ങളുടെ വിത്തുവിതക്കും. രാവുകൾ സാക്ഷികളാകും. ഉപഹാരങ്ങൾ കൈമാറും. കൈകളിൽ നിന്ന് കൈകളിലേക്ക്, തലമുറയിൽ നിന്ന് തലമുറയിലേക്ക് കൈമാറുന്ന വസ്തുക്കളിൽ കൊള്ളക്കാരന്റെ അടയാളമുണ്ടാകും. ഒരു തുള്ളിയെങ്കിലും ചോര! ഒടുവിൽ സ്വർണനിറമുള്ള മുഖത്ത് നരകയറിയ താടിയും മുടിയുമായി ഭാര്യക്കും എട്ട് മക്കൾക്കും നടുവിൽ കിടന്നാണ് അൽഫോൺസ് ഡി കൊള്ളക്കാരൻ സുഖമരണം പ്രാപിച്ചത്. എത്രയോ പേരുടെ ശാപങ്ങളിൽ അയാളുണ്ടായിരുന്നു. പുഴുത്തു ചാകേണ്ടവനാണ് എന്ന് എത്രയോ പേർ പ്രാകി. എന്നിട്ടും കൊള്ളക്കാരൻ സമൃദ്ധിയിലും സുഖലോലുപതയിലും കിടന്ന് സ്വച്ഛന്ദമായി പരലോകത്തു പോയി!\nഇനി ദേവസിക്ക് എന്തു സംഭവിച്ചു എന്നു നോക്കാം. ഇട്ടിമാണി അറിയാത്ത ഒരു രഹസ്യമുണ്ടായിരുന്നു. കൊല്ലപ്പെടുമ്പോൾ അമ്പത്തൊന്ന് വയസ്സായിരുന്ന ഇട്ടിമാണിയുടെ ഭാര്യ ജാനറ്റിന് അപ്പോൾ നാല്പതായിരുന്നു പ്രായം. എങ്കിലും ഇരുപത്തഞ്ചിന്റെ തുടുപ്പായിരുന്നു. ആ തുടുപ്പിന്റെ തൃഷ്ണയെ ശമിപ്പിച്ചത് ദേവസിയായിരുന്നു ഒരിക്കൽ പോലും ഇട്ടിമാണിക്ക് ഇക്കാര്യം അറിയുമായിരുന്നില്ല. ഇട്ടിമാണിയുടെ മദ്രാസിൽ പഠിക്കുന്ന മകൻ പീറ്ററിന് എന്തു സംഭവിച്ചു എന്നു നോക്കാം. അവൻ തിരിച്ചുവന്നില്ല. അവന് വരാനാകുമായിരുന്നില്ല. അവന് വലിച്ചുതീർക്കാൻ വേണ്ട കൊടിയ ലഹരി തൃശ്ശിവപ്പേരൂരിൽ നിന്ന് എത്തിച്ചുകൊടുത്തുകൊണ്ടിരുന്നത് ദേവസി തന്നെയായിരുന്നു. അവനെ ലഹരിയുടെ വിസ്മൃതിയിൽ മയക്കിക്കിടത്താൻ പ്രാപ്തമായ ചങ്ങാത്തം മദിരാശി നഗരത്തിൽ ഉണ്ടാക്കിക്കൊടുത്തതും ദേവസി തന്നെയായിരുന്നു.\nഇനി ഇട്ടിമാണിയുടെ മകൾ ഗ്രേസിയുടെ കഥയറിയാം. ജുവല്ലറി വർക്ക്ഷോപ്പിലെ തട്ടാന്മാരിലൊരാളായിരുന്നു ശിവൻ. കൂർക്കഞ്ചേരിക്കാരൻ. ഒരു ദിവസം അവന്റെ കൂടെ ഗ്രേസി ഇറങ്ങിപ്പോയി. തിരഞ്ഞുപോകാൻ ഇടവന്നില്ല. കത്തെഴുതി വെച്ചിട്ടാണ് പോയത്. തങ്ങളെ അന്വേഷിക്കേണ്ടെന്നും തിരികെ വരില്ലെന്നും വ്യക്തമാക്കിയിരുന്നു. എന്നാൽ പോയതിന്റെ ഒമ്പതാം നാൾ ഉച്ച തിരിഞ്ഞ നേരത്ത് അവൾ തിരിച്ചെത്തി. അകത്തു കടന്ന അവൾ കണ്ടത് അമ്മച്ചിയും ദേവസിയും രമിക്കുന്നതാണ്. അവളെ അവരും കണ്ടു. ഒന്നും സംഭവിച്ചില്ല. കൂട്ടലും കിഴിക്കലും ചേർന്നപ്പോൾ സമമായി.\nദേവസിയും ജാനറ്റും ഗ്രേസിയും പ്രായോഗികവും കൗതുകകരവുമായ ഒത്തുതീർപ്പിലേക്കു നീങ്ങി. കിഴക്കേ കോട്ടയിലെ ലൂർദ്ദ് പള്ളിയിൽ വെച്ച് ഗ്രേസിയെ ദേവസി കെട്ടി.\nഇനിയെന്താ, ആരാ ബാക്കിയുള്ളത്?\nആരുമില്ലെങ്കിൽ, ഒന്നുമില്ലെങ്കിൽ ഒരു കാര്യം ചെയ്യാം. അൽഫോൺസോ ഡി കൊള്ളക്കാരന്റേയും ജെ എഫ് ഉക്രുവിന്റേയും ഇട്ടിമാണിയുടേയും ചരിത്രം തേടിപ്പോകുന്ന ഗൂഗിൾ സെർച്ച് ക്ലോസ് ചെയ്ത് ഈ ഹോട്ടൽ മുറിയിൽ നിന്ന് പുറത്തിറങ്ങാം. ഈ സന്ധ്യയിൽ വടക്കുന്നാഥനു ചുറ്റുമുള്ള തിരക്കേറിയ റൗണ്ടിൽ നിന്നാൽ പുതിയൊരു കെട്ടിടത്തിൽ മേലോട്ടും താഴോട്ടും വശങ്ങളിലേക്കും പായുന്ന വർണപ്രകാശരേഖകൾ കാണാം.\nപതഞ്ഞുനിൽക്കുന്ന വെളിച്ചത്തിൽ സ്വർണസ്ഫടികപാളികൾ കൊണ്ടൊരു ഹർമ്യം. ക്രിസ്തുമസിനു മുമ്പുള്ള ആ ഡിസംബർ രാത്രിയിൽ ഒരു ബെൻസ് സി ക്ലാസ് പ്രഭാപൂരത്തിൽ വന്നുനിന്നു. അതിന്റെ പിൻവാതിലുകൾ ഡ്രൈവർ തുറന്നുകൊടുത്തു. ദേവസിയപ്പച്ചനും ഗ്രേസിയമ്മച്ചിയും പിൻസീറ്റിൽ നിന്നിറങ്ങി. അവരുടെ മൂന്ന് പെണ്മക്കളും നാല് ആണ്മക്കളും അവരുടെ മക്കളോടൊപ്പം, ഏറ്റവും ആഢംബരമായി വരവേൽക്കാനെത്തി. ഇളയമകളുടെ ഇളയ മകൾ ഓരോ പനിനീർപ്പൂവ് മുത്തച്ഛനും മുത്തശ്ശിക്കും സമ്മാനിച്ചു, നിറഞ്ഞ പുഞ്ചിരിയും. എല്ലാവരും കരഘോഷമുണ്ടാക്കി. ചുറ്റും നിറഞ്ഞുനിന്നവർക്ക് കൗതുകം പകർന്ന് അവരെല്ലാവരും ആ രമണീയഹർമ്യത്തിലേക്ക് കയറിപ്പോയി. അപ്പോൾ കെട്ടിടത്തിനു മുകളിലെ നിയോൺ വെളിച്ചം കൂടുതൽ ദീപ്തമായി.\nഉക്രു ആന്റ് സൺസ് ഗോൾഡ് ഹോം.\nഅതിന്റെ എതിരിൽ, തേക്കിൻകാട്ടിലെ ഇളം തേക്കുകളിൽ നഗരപ്രഭ. അൽഫോൺസോ ഡി കൊള്ളക്കാരന്റേതു പോലുള്ള എട്ടു കുതിരകൾ അപ്പോൾ നഗരനിലാവിലേക്ക് പതുക്കെ നൃത്തം വെച്ചു. അവ എട്ടു ദിക്കുകളിലേക്ക് നീങ്ങി. അവയുടെ കുഞ്ചിരോമങ്ങൾ വെർജീനിയൻ ചുരുട്ടിന്റെ പുകച്ചുരുൾ പോലെ തണുത്ത കാറ്റിലേക്ക് പാറി. അകമ്പടിയായി എട്ടു ദിക്കുകളിൽ നിന്നും കുതിരകൾ സ്വർണ്ണക്കടയുടെ മുന്നിലൂടെ കുളമ്പടിച്ചുപോയി.\nഫ്ലോർ ടൈലിൽ ടപ്, ടപ്, ടപ് ശബ്ദം.\nമണ്ണുപുരണ്ട കറുത്ത ഓവർകോട്ടിൽ അൽഫോൺസോ ഡി കൊള്ളക്കാരൻ പാത മുറിച്ചു കടന്നു. ഗോൾഡ് ഹോമിനു മുന്നിലെ ചെസ്ബോഡ് ഫ്ലോർ ടൈലുകളിലെ വെള്ള കളത്തിൽ അയാൾ നിന്നു. അയാളുടെ വിരലുകൾ കോട്ടിനകത്തെ റിവോൾവറിൽ കുതിരക്കുളമ്പടികൾക്കൊപ്പമെന്ന പോലെ താളം പിടിച്ചു. തേക്കിൻകാട്ടിലെ നിലാവിൽ നിന്നും ജെ എഫ് ഉക്രുവും ഇട്ടിമാണിയും മണ്ണും ചോരയും പുരണ്ട വെള്ള ഉടുപ്പുകളോടെ പാത മുറിച്ചു കടന്നു. ചെസ്ബോഡ് ഫ്ലോർ ടൈലുകളിലെ കറുപ്പു കളങ്ങളിൽ കൊള്ളക്കാരനു പിറകിൽ അവർ നിന്നു. അൽഫോൺസോ ഡി കൊള്ളക്കാരൻ പഴയ ശീലത്തിൽ ഒരു ചുരുട്ടിനു തീകൊളുത്തി.


മുഖത്തിന് നല്ല രീതിയിൽ ഗ്ളോ കിട്ടാൻ വേണ്ടി വീട്ടിൽ തന്നെ എല്ലാ ദിവസവും ചെയ്യാവുന്ന മൂന്ന് കാര്യങ്ങളെക്കുറിച്ചാണ് ഇന്നത്തെ വീഡിയോയിൽ വളരെ വ്യക്തമായി നിങ്ങൾക്കുമുന്നിൽ പറഞ്ഞു തരാൻ പോകുന്നത്. ഈ മൂന്നു കാര്യങ്ങൾ തുടർച്ചയായി നിങ്ങൾ ചെയ്തുകൊണ്ടിരുന്നാൽ നിങ്ങൾക്ക് നല്ല റിസൾട്ട് തീർച്ചയായും കിട്ടുന്നതാണ്. നമ്മുടെ ചർമം നിറം വെച്ചത് കൊണ്ട് മാത്രം നല്ലരീതിയിൽ ഭംഗിയായി തോന്നണമെന്നില്ല. കുറച്ചുകൂടി ഭംഗി തോന്നണം എന്നുണ്ടെങ്കിൽ ചർമം എപ്പോഴും ഗ്ളോ ആയിരിക്കണം. ഈ മൂന്നു കാര്യങ്ങൾ എന്തൊക്കെയാണ് എന്ന് നമുക്ക് നോക്കാം. ഇത്തരത്തിൽ മുഖം നല്ല രീതിയിൽ ഭംഗി വയ്ക്കാൻ വേണ്ടി ചെയ്യാവുന്ന ആദ്യത്തെ മാർഗ്ഗമെന്താണ് എന്ന് നോക്കാം.\nആദ്യം തന്നെ ചെയ്യേണ്ട കാര്യം എന്താണ് എന്ന് വെച്ചാൽ നല്ല തണുത്ത വെള്ളത്തിൽ മുഖം കഴുകുക എന്നുള്ളതാണ്. നമുക്ക് വീട്ടിൽ തന്നെ ഇരുന്നു ചെയ്യാവുന്നതും അതുപോലെ തന്നെ യാതൊരു പൈസ ചെലവും ഇല്ലാത്ത ഒരു മാർഗമാണ് ഇത്. ഇനി നിങ്ങൾ വീടിനു പുറത്തേക്ക് പോകുന്നില്ല എങ്കിൽ പോലും ചർമം എപ്പോഴും നല്ല രീതിയിൽ ക്ലിയർ ആക്കി വെക്കണം. ദിവസവും മുഖം നല്ലതുപോലെ ക്ലീൻ ചെയ്യേണ്ടത് വളരെ അത്യാവശ്യമായ കാര്യമാണ്. തണുത്ത വെള്ളത്തിൽ നിങ്ങൾ മുഖം കഴുകുന്നത് മൂലം നിങ്ങളുടെ ചർമത്തിലുണ്ടാകുന്ന അമിതമായ ഓയിൽ പൂർണമായും മാറ്റാൻ നിങ്ങൾ സാധിക്കുന്നതാണ്.\nഅതുപോലെതന്നെ മുഖത്ത് മുഖക്കുരു വരുന്നത് തടയാനും അതുപോലെതന്നെ മുഖ കുഴിയുടെ വലുപ്പം കുറയ്ക്കാനും ഒക്കെ ഒരുപാട് സഹായിക്കുന്ന ഒരു കാര്യം കൂടിയാണ് ഇത്. നിങ്ങൾ തണുത്ത വെള്ളത്തിൽ ദിവസവും ഇങ്ങനെ മുഖം കഴുകുക ആണെങ്കിൽ പിന്നീട് സോപ്പ് ഉപയോഗിച്ച് അതുപോലെതന്നെ ഫെയ്സ് വാഷ് ഉപയോഗിച്ച് ഒന്നും മുഖം കഴുകാൻ പാടില്ല. അങ്ങനെ ചെയ്താൽ നമ്മൾ ഇതുവരെ ചെയ്ത അതിൻറെ റിസൾട്ട് ഒന്നും തന്നെ കിട്ടുകയില്ല. മുഖം ഒന്നു കൂടി നല്ല രീതിയിൽ ക്ലീനായി വാഷ് ചെയ്യണമെന്ന് നിങ്ങൾക്ക് ആഗ്രഹമുണ്ടെങ്കിൽ കടലമാവ് ഉപയോഗിക്കാവുന്നതാണ്.


വേദനയില്ലാതെ മെഴുകുന്നതിനുള്ള നുറുങ്ങുകൾ | സ്റ്റൈലിഷ് പുരുഷന്മാർ\nശുചിത്വം, സുഖം, കൂടുതൽ ആകർഷണം എന്നിവ അനുഭവപ്പെടട്ടെ, ശരീരത്തിന്റെ ഏത് ഭാഗത്തുനിന്നും അനാവശ്യ മുടി മെഴുകാനും നീക്കം ചെയ്യാനും കൂടുതൽ കൂടുതൽ പുരുഷന്മാരെ പ്രോത്സാഹിപ്പിക്കുന്നു. നിങ്ങളുടെ കാരണം അല്ലെങ്കിൽ നിങ്ങളുടെ രീതി (ബ്ലേഡ്, warm ഷ്മള അല്ലെങ്കിൽ ചൂടുള്ള മെഴുക്, ട്വീസറുകൾ ...) എന്തുതന്നെയായാലും, ഇനിപ്പറയുന്ന നുറുങ്ങുകൾ ശ്രദ്ധിക്കുക വാക്സിംഗ് പീഡനമാകില്ല.\nവേദനയില്ലാതെ മെഴുകുന്നതിനുള്ള ചെറിയ തന്ത്രങ്ങൾ\nവാക്സിംഗ് മുമ്പ് (പ്രത്യേകിച്ചും നിങ്ങൾ മെഴുക് തിരഞ്ഞെടുക്കുകയാണെങ്കിൽ), സോപ്പും വെള്ളവും ഉപയോഗിച്ച് മെഴുകുന്ന ഭാഗം കഴുകുക. സ്വയം പ്രയോഗിക്കുക ഒരു ഐസ് ക്യൂബും അല്പം ഹൈഡ്രജൻ പെറോക്സൈഡും പ്രദേശത്തിന് ചുറ്റുമുള്ളതിനാൽ നിങ്ങൾക്ക് ചർമ്മത്തെ ഉത്തേജിപ്പിക്കാനും തുടർന്നുള്ള പ്രകോപനങ്ങൾ ഒഴിവാക്കാനും കഴിയും. അതിനുശേഷം കൂടുതൽ നന്നായി ഷേവ് ചെയ്യുന്നതിന് നിങ്ങൾ ചർമ്മത്തെ നന്നായി വരണ്ടതാക്കേണ്ടത് പ്രധാനമാണ്.\nനിങ്ങളുടെ കക്ഷങ്ങളിൽ മെഴുകുമ്പോൾ, വാക്സിംഗിന് ശേഷം ഡിയോഡറന്റ് ഉപയോഗിക്കുന്നത് ഒഴിവാക്കുക കാരണം നിങ്ങൾ പ്രദേശത്തെ പ്രകോപിപ്പിക്കും. പകരം, പ്രകോപനം ലഘൂകരിക്കാൻ കുറച്ച് കറ്റാർ വാഴ ജെൽ പുരട്ടുക.\nനിങ്ങളുടെ പുരികം പറിക്കുമ്പോൾ വേദന കുറയ്ക്കാൻ,, ഓരോ പുരികത്തിലും കുറച്ച് സെക്കൻഡ് നേരം വരണ്ട തണുപ്പ് പുരട്ടുക, എന്നിട്ട് ആകൃതി നന്നായി അടയാളപ്പെടുത്താനും അമിതമാകാതിരിക്കാനും അല്പം പെട്രോളിയം ജെല്ലി പ്രയോഗിച്ച് വാക്സിംഗിന് മുമ്പ് ചീപ്പ് ചെയ്യുക. ഈ രീതിയിൽ, നിങ്ങൾ നീക്കംചെയ്യാൻ ആഗ്രഹിക്കുന്ന രോമങ്ങൾ അവർ കൂടുതൽ എളുപ്പത്തിൽ കണ്ടെത്തും. വാക്സിംഗിന് ശേഷം, പ്രകോപിപ്പിക്കലും മുറിവുകളും ഒഴിവാക്കാൻ കറ്റാർ വാഴയിൽ ഒലിച്ചിറക്കിയ കോട്ടൺ ബോൾ ഉപയോഗിച്ച് തുടയ്ക്കുക.\nവാക്സിംഗ് വേദനയില്ലാത്തതാകാൻ നിങ്ങൾ ആഗ്രഹിക്കുന്നുവെങ്കിൽ, പക്ഷേ മുടി ശക്തമാക്കരുത്, മികച്ച ഓപ്ഷനുകളിലൊന്നാണ് ഡിപിലേറ്ററി ക്രീം ഉപയോഗിച്ച് മുടി നീക്കം ചെയ്യുന്നത്. മുടി നീക്കംചെയ്യാൻ അവ നന്നായി പ്രവർത്തിക്കുന്നു വേദനയില്ലാതെ കഠിനമാകാതെ നിരവധി ആഴ്ചകൾ.\nവാക്സിംഗിനു ശേഷം ഏറ്റവും വേദനാജനകമായ ഒന്ന് പൊതിഞ്ഞ മുടി. നാം മെഴുകിയ ശരീരത്തിൽ എവിടെയും ഇത് ദൃശ്യമാകും. ഇത് സംഭവിക്കുന്നത് കാരണം ചിലപ്പോൾ മുടി പൊട്ടാൻ ശക്തമല്ലഅതിനാൽ ഇത് ചർമ്മത്തിന്റെ താഴത്തെ പാളിയിൽ തുടരും. അതിനാൽ ഇത് നീക്കംചെയ്യുന്നതിന് സാധാരണ പിൻ അവലംബിക്കേണ്ടതില്ല, എല്ലായ്പ്പോഴും വാക്സിംഗിന് മുമ്പ് നിങ്ങൾ തിരഞ്ഞെടുക്കുന്ന മുടി നീക്കംചെയ്യൽ തരം തിരഞ്ഞെടുക്കേണ്ടത് അത്യാവശ്യമാണ്. ഒരു എക്സ്ഫോളിയേറ്റിംഗ് ഉൽപ്പന്നം അല്ലെങ്കിൽ അതേ പ്രഭാവം ഉള്ള ഒരു സ്പോഞ്ച് ഉപയോഗിച്ച് ചർമ്മത്തെ നന്നായി പുറംതള്ളുക. ഈ രണ്ട് ഓപ്ഷനുകളിലൊന്ന് ആഴ്ചയിൽ ഒരിക്കൽ, ഷവറിനു കീഴിൽ പ്രയോഗിക്കുക, നിങ്ങൾ മുടിയിഴകളോട് വിട പറയും.\nനിങ്ങളുടെ ചർമ്മത്തിനും മുടിയുടെ തരത്തിനും ഏറ്റവും അനുയോജ്യമായ മുടി നീക്കംചെയ്യൽ തിരഞ്ഞെടുക്കുക.\nലേഖനത്തിലേക്കുള്ള പൂർണ്ണ പാത: സ്റ്റൈലിഷ് പുരുഷന്മാർ » സ്വകാര്യ പരിരക്ഷ » വേദനയില്ലാത്ത വാക്സിംഗിനുള്ള നുറുങ്ങുകൾ


സ്‌പീക്കര് തെരഞ്ഞെടുപ്പ് നാളെ : എം ബി രാജേഷും പി സി വിഷ്‌ണുനാഥും മത്സരിക്കും | Sutharya Keralam\nസ്‌പീക്കര് തെരഞ്ഞെടുപ്പ് നാളെ : എം ബി രാജേഷും പി സി വിഷ്‌ണുനാഥും മത്സരിക്കും\n15ാം നിയമസഭയുടെ സ്പീക്കര് തെരഞ്ഞെടുപ്പ് നാളെ നടക്കും എം ബി രാജേഷാണ് എല്‍ഡിഎഫിന്റെ സ്പീക്കര് സ്ഥാനാര്‍ഥി. യുഡിഎഫില്‍നിന്ന് പി സി വിഷ്ണുനാഥ് മത്സരിക്കും.\n140 അംഗ സഭയില് എല്‍ഡിഎഫിന് 99 അംഗങ്ങളും യുഡിഎഫിന് 41 അംഗങ്ങളുമാണുള്ളത്. ഇന്ന് പ്രോടേം സ്പീക്കര് പിടിഎ റഹീമിന്റെ മുമ്ബാകെയാണ് എംഎല്‍എമാര് സഭയില് സത്യപ്രതിജ്ഞ ചെയ്തത്.\nPrevious articleഹാര്‍ലി ഡേവിഡ്‌സണും ഹീറോ മോട്ടോകോര്‍പും കൈകോര്‍ക്കുന്നു; വിതരണവും സര്‍വീസും ഇനി ഹീറോയ്ക്ക്\nNext articleഇന്ധനവിലയില് വീണ്ടും വര്‍ദ്ധനവ്


നിങ്ങളുടെ സ്കൂട്ടര് വൈദ്യുതിയിലും പെട്രോളിലും ഓടിക്കാം: ഇലക്ട്രിക്-ഹൈബ്രിഡ് കിറ്റുമായി ബെംഗളുരുവിലെ സ്റ്റാര്‍ട്ട് അപ് - ദ് ബെറ്റർ ഇൻഡ്യ\nഈ കിറ്റ് ഫിറ്റ് ചെയ്താല് സാധാരണ സ്‌കൂട്ടര് ഒരു ഇലക്ട്രിക് ഹൈബ്രിഡ് ആയി മാറും.\nരാകേഷും ഭാര്യ വിന്നി ഗംഗാധരനും ചേര്‍ന്ന് ബെംഗളുരുവില് ഒരു സ്റ്റാര്‍ട്ട് അപ് തുടങ്ങാന് ആലോചിച്ചപ്പോള് മനസ്സിലുണ്ടായിരുന്നത് ഐ സി എന്‍ജിന് (Internal combustion) സാങ്കേതിക വിദ്യയില് പ്രവര്‍ത്തിക്കുന്ന വാഹനങ്ങളായിരുന്നു. വ്യവസായങ്ങളെ മാത്രം (ബിസിനസ്-ടു-ബിസിനസ്) ഉന്നം വെച്ചുള്ളതായിരുന്നു അവരുടെ മനസ്സിലുണ്ടായിരുന്ന പ്രോജക്ട്.\nഎന്നാല് നിക്ഷേപകരെ തേടിയപ്പോള് മിക്കവരും ചോദിച്ചത് ഒറ്റക്കാര്യം: ഓട്ടോമൊബൈല് വ്യവസായം അധികം വൈകാതെ ഇലക്ട്രികിലേക്ക് മാറുമ്പോള് ഈ ഐ സി എന്‍ജിന് ടെക്‌നോളജി കൊണ്ട് എന്താണ് കാര്യം?\nഈ ചോദ്യം അവരെ ചിന്തിപ്പിച്ചു. പെട്രോളും ഡീസലും ഉപയോഗിച്ചുള്ള വാഹനങ്ങളില് നിന്ന് വ്യത്യസ്തമായി പുതിയതെന്ത് ചെയ്യാമെന്നായി ആലോചന.\n“ഇലക്ട്രിക് സ്‌കൂട്ടറുകളും കാറുകളും ത്രീ-വീലറുകളും ഉണ്ടാക്കുന്ന മറ്റൊരു സ്റ്റാര്‍ട്ട് അപ് ആവാന് ഞങ്ങള്‍ക്ക് താല്‍പര്യമുണ്ടായിരുന്നില്ല,'” രാകേഷ് എം കെ ദ് ബെറ്റര് ഇന്‍ഡ്യയോട് പറയുന്നു. “ഇലക്ട്രിക് സ്‌കൂട്ടറുകളും കാറുകളുമൊക്കെ ഉണ്ടാക്കുന്ന സ്റ്റാര്‍ട്ട് അപ്പുകള് ധാരാളമുണ്ട്. പ്രോഡക്റ്റ് സൊല്യൂഷന്‍സ് ഇല്ലാത്തതല്ല, ഇലക്ട്രിക് ഗതാഗതസംവിധാനങ്ങള് പലതും നമുക്ക് അപ്രാപ്യമാണ് എന്നതാണ് പ്രശ്നം എന്ന് മനസ്സിലായി.”\nഅങ്ങനെയാണ് പെട്രോള് സ്‌കൂട്ടറുകള് ഇലക്ട്രിക് ആക്കി മാറ്റാവുന്ന ഈസീ-ഹൈബ്രിഡ് (Ezee-Hybrid) എന്ന ഇ-കിറ്റ് രാകേഷിന്‍റെ സ്റ്റാര്‍ട്ട് അപ് വികസിപ്പിക്കാന് തുടങ്ങിയത്.\nഒരിക്കല് ഫിറ്റ് ചെയ്താല് സാധാരണ സ്‌കൂട്ടര് ഒരു ഇലക്ട്രിക് ഹൈബ്രിഡ് ആയി മാറും.\nഅധികം വൈകാതെ ഇന്‍ഡ്യയില് ഇലക്ട്രിക് സ്‌കൂട്ടറുകള് വ്യാപകമാവും. അപ്പോള് പഴയ പെട്രോള് സ്‌കൂട്ടറുകള് എന്തുചെയ്യും?\nഇന്നത്തെ സ്ഥിതിക്കാണെങ്കില് അവയും നിരത്തില് കാണും. പെട്രോള് വാഹനങ്ങള് ഒറ്റയടിക്ക് ഒഴിവാക്കുന്നതും ഇപ്പോള് അത്ര പ്രായോഗികമല്ല.\nഇന്‍ഡ്യയില് ഇലക്ട്രിക് വാഹനങ്ങള് കടന്നുവന്നിട്ട് കുറച്ചുവര്‍ഷങ്ങളായെങ്കിലും പെട്രോള് വാഹനങ്ങളുടെ വില്‍പനയുമായി താരതമ്യം ചെയ്യുമ്പോള് അവ വളരെ പിന്നില് തന്നെയാണ്.\n(ഇന്‍ഡ്യയില് വ്യാവസായികാടിസ്ഥാനത്തില് ഒരു പക്ഷേ ആദ്യമായി ഇലക്ട്രിക് കാറ് ഉണ്ടാക്കി നിരത്തിലിറക്കിയ ചാലക്കുടിക്കാരന്‍റെ കഥ നേരത്തെ ടി ബി ഐ എഴുതിയിരുന്നത് ഓര്‍ക്കുമല്ലോ. വായിക്കാത്തവര് ഈ ലിങ്ക് നോക്കുക)\n“ഇലക്ട്രിക് വാഹനങ്ങളുടെ കുറവല്ല പ്രശ്‌നം. വാഹനം വാങ്ങുന്നവര്‍ക്ക് പലതരം ആശങ്കകളാണ്… ചാര്‍ജ്ജ് ചെയ്യാനുള്ള സംവിധാനം, സര്‍വീസ് പ്രശ്‌നം അങ്ങനെ പലതും. ഇലക്ട്രിക് വാഹനങ്ങള് വഴിയില് ബ്രേക് ഡൗണ് ആയാല് പെട്ടെന്ന് ശരിക്കാന് പറ്റുമോ, വേണ്ടത്ര സെര്‍വീസ് സെന്‍ററുകള് ഉണ്ടാകുമോ…ഇങ്ങനെ പലതരം ആശങ്കകളാണ് ഇലക്ട്രിക്കിലേക്ക് മാറുന്നതില് നിന്നും ആളുകളെ പിന്തിരിപ്പിക്കുന്നത്,” രാകേഷ് പറയുന്നു.\n“സര്‍ക്കാര് നല്ല സബ്‌സിഡി നല്‍കുന്നുണ്ടെങ്കില് പോലും ഇ-വാഹനങ്ങളുടെ വില്‍പനയില് അത് കാര്യമായ മാറ്റങ്ങളുണ്ടാക്കാത്തതിന് കാരണവും ഒരുപക്ഷേ ഇതൊക്കെയാവാം “എന്നാണ് അദ്ദേഹം കരുതുന്നത്.\nഈസി ഹൈബ്രിഡ് കിറ്റ് ഘടിപ്പിക്കുന്നതോടെ പെട്രോള് ബൈക്ക് ഇലക്ട്രിക് ഹൈബ്രിഡ് ആയി മാറും. അതായത്, വണ്ടി വൈദ്യുതിയിലും പെട്രോളിലും ഒരുപോലെ പ്രവര്‍ത്തിക്കും. രണ്ട് മോഡ് ഉണ്ടാകും–ഇലക്ട്രിക്കും പെട്രോളും. ഒരു സ്വിച്ച് അമര്‍ത്തുന്നതോടെ രണ്ട് മോഡില് ഏത് വേണമെന്ന് തെരഞ്ഞെടുക്കാം.\nലോഡും സ്പീഡും അനുസരിച്ച് ഇലക്ട്രിക് മോഡില് 40 കിലോമീറ്റര് വരെ പോകാന് കഴിയും. ബാറ്ററിയില് ചാര്‍ജ്ജ് തീരുമ്പോള് പെട്രോള് എന്‍ഡിന് മോഡില് യാത്ര തുടരാം.\n“പെട്രോള് മോഡില് ഓടിക്കൊണ്ടിരിക്കുമ്പോള് ബാറ്ററി തനിയെ ചാര്‍ജ്ജായിക്കൊള്ളും. അതായത്, മൈലേജില് ഒരു മാറ്റവുമില്ലാതെ തന്നെ തനിയെ ചാര്‍ജ്ജാവുന്ന സംവിധാനമാണിത്. പെട്രോള് എന്‍ജിന് തന്നെ ബാറ്ററി പായ്ക്ക് ചാര്‍ജ്ജ് ചെയ്തുകൊള്ളും.\nഇതിന് പുറമെ, ബാറ്ററി പാക്ക് ഊരി മാറ്റാവുന്നതാണ്. വീട്ടിലെ ചാര്‍ജ്ജറില് നിന്ന് ചാര്‍ജ്ജുചെയ്യുകയുമാവാം. മുഴുവന് ചാര്‍ജ്ജ് ആവാന് രണ്ട് മുതല് നാല് മണിക്കൂര് വരെ വേണ്ടി വരും,” രാകേഷ് വിശദമാക്കുന്നു.\nഈ കണ്‍വെര്‍ഷന് കിറ്റില് 40 കിലോമീറ്റര് റേഞ്ച് കിട്ടുന്ന ലിഥിയം അയോണ് ബാറ്ററിയാണ് ഉള്ളത്. ഏറ്റവും കൂടിയ സ്പീഡ് മണിക്കൂറില് 40 കിലോമീറ്ററും. അതിലും കൂടിയ സ്പീഡില് പോകണമെങ്കില് പെട്രോള് മോഡിലേക്ക് മാറ്റിയാല് മാത്രം മതി.\n“ഈ ഉല്‍പന്നത്തിന്‍റെ ഒരു പ്രത്യേകത എന്നത് ഇലക്ട്രിക്കിലേക്ക് മാറാന് പ്രത്യേകിച്ച് മോഡിഫിക്കേഷനോ, വെല്‍ഡിങ്ങോ കട്ടിങ്ങോ ഒന്നും വേണ്ടിവരുന്നില്ല എന്നതാണ്,” രാകേഷ് തുടരുന്നു. “പൂര്‍ണമായും റിട്രോഫിറ്റബിള് ആണ് ഈ കിറ്റ്. യാതൊരുവിധ സങ്കീര്‍ണതകളുമില്ല.\n“ഗ്രാമീണ മാര്‍ക്കെറ്റുകളാണ് ഞങ്ങളുടെ ലക്ഷ്യം. കാരണം സ്‌കൂട്ടറുകള് ഏറ്റവും കൂടുതല് ആവശ്യമായി വരുന്നത് അവിടെയാണ്. പെട്രോള് വില കൂടിവരുന്നതും ചാര്‍ജ്ജ് ചെയ്യാന് പ്രത്യേക സംവിധാനമൊന്നും വേണ്ട എന്നതും ഇത് ഗ്രാമീണ സാഹചര്യങ്ങളില് പ്രയോജനപ്പെടും,” അ്‌ദ്ദേഹം പറയുന്നു.\nഗ്രാമങ്ങളിലും നഗരങ്ങളിലുമുള്ള സ്‌കൂട്ടര് മെക്കാനിക്കുകള്‍ക്ക് ഈ കിറ്റ് ഫിറ്റ് ചെയ്യാന് പരിശീലനം കൊടുക്കാനാണ് സ്റ്റാര്‍ട്ട് അപ് ഉദ്ദേശിക്കുന്നത്. അങ്ങനെ ചെറുകിട സംരംഭകര്‍ക്കു കൂടി ഉപകാരപ്പെടുന്ന രീതിയില് ഈ ഉല്‍പന്നം രാജ്യം മുഴുവന് എത്തിക്കാനാണ് പദ്ധതിയിടുന്നത്.\nഇതിനെന്ത് ചെലവ് വരും?\n“ഇ-കിറ്റിന് എന്ത് വിലയിടണം എന്നതിനെക്കുറിച്ച് അന്തിമ തീരുമാനം എടുത്തിട്ടില്ല,” രാകേഷ് പറയുന്നു. “എന്നാല് ഇതിനകം തന്നെ മാര്‍ക്കെറ്റില് നിന്ന് നല്ല പ്രതികരണമാണ് ലഭിച്ചുകൊണ്ടിരിക്കുന്നത്. അതുകൂടി പരിഗണിച്ചുകൊണ്ടൊരു വിലയായിരിക്കും. സര്‍ക്കാര് സബ്‌സിഡി നേടിയെടുക്കാനും ഞങ്ങള് ശ്രമിക്കുന്നുണ്ട്.” ഉപഭോക്താക്കള്‍ക്ക് സബ്‌സിഡി ആനുകൂല്യം കൂടി കിട്ടുന്നതോടെ ഈസി ഹൈബ്രിഡ് വളരെ വേഗത്തില് ജനങ്ങളിലെത്തുമെന്നാണ് കമ്പനി പ്രതീക്ഷിക്കുന്നത്.\nഇ-കിറ്റിന്‍റെ കാര്യത്തില് ഒരുപാട് മുന്നോട്ട് പോയെങ്കിലും അത് പദ്ധതിയിട്ട പോലെ വിപണിയിലെത്തിക്കാന് കൂടുതല് മൂലധനനിക്ഷേപം ആവശ്യമുണ്ട്. എല്ലാം പ്ലാന് ചെയ്ത പോലെ നടന്നാല് ട്രയല് എല്ലാം കഴിഞ്ഞ് ഈ വര്‍ഷം മധ്യത്തോടെ വില്‍പന തുടങ്ങാം എന്നാണ് കമ്പനി പ്രതീക്ഷിക്കുന്നത്.\n“സാധാരണക്കാര്‍ക്കായുള്ള ഇ-കണ്‍വെര്‍ഷന് കിറ്റ് എന്ന രാകേഷിന്‍റെ ആശയം ഗതാഗത രംഗത്തുള്ള എല്ലാവരും പിന്തുണ നല്‍കേണ്ട ഒന്നാണ്. ഈ പുതുസംരംഭത്തിന് വ്യവസായലോകത്തുനിന്ന് നല്ല പ്രോത്സാഹനം കിട്ടേണ്ടതാണ്. അതിന് അധികം വൈകില്ല എന്നും ഞാന് കരുതുന്നു,” വോള്‍വോ കണ്‍സ്ട്രക്ഷന് എക്വിപ്‌മെന്‍റ് ഇന്‍ഡ്യ-യുടെ ഇന്‍ഡ്യ ബിസിനസ് വൈസ് പ്രസിഡണ്ട് ദിമിത്രോവ് ക്രിഷ്ണന് ഇക്‌ണോമിക് ടൈംസിനോട് പറഞ്ഞു. രാകേഷിന്‍റെ സ്റ്റാര്‍ട്ട് അപിന്‍റെ മെന്‍റര്‍മാരില് ഒരാള് കൂടിയാണ് അദ്ദേഹം.\nഇതുകൂടി വായിക്കാം: ഈ സോളാര് ബോട്ട് ഓടുമോ എന്ന് ചോദിച്ചവര്‍ക്ക് സന്ദിത്തിന്‍റെ മറുപടി:3വര്‍ഷമായി ഓടുന്നു, 10 ലക്ഷം പേര് സഞ്ചരിച്ചു, ലക്ഷം ലിറ്റര് ഡീസല് ലാഭിച്ചു\nകുപ്പിയും പ്ലാസ്റ്റിക്കും പെറുക്കിക്കൊടുത്ത് ഓസ്‌ട്രേലിയയിലും ഇന്‍ഡ്യയിലും പാവങ്ങളെ ഊട്ടുന്ന മലയാളി കുടുംബം; മുംബൈയിലെ ചേരിയില് സ്‌കൂള്, ഉഗാണ്ടയിലും സേവനം


എന്റെ ജീവിതം ആവോളം നശിപ്പിച്ചു കഴിഞ്ഞു, ഓർമ്മക്കുറിപ്പുകൾ ആവശ്യമില്ല: വിക്രം ഭട്ട്\nSat Dec 15 2018 20:25:41 GMT+0530 (IST)\nJayesh| Updated On: 2017-05-01 04:45:22.0 | Location : കൊച്ചി\nബോളിവുഡ് സംവിധായകനായ വിക്രം ഭട്ടിന്റെ നോവൽ അദ്ദേഹത്തിന്റെ സ്വന്തം ജീവിതത്തിൽ നിന്നും പ്രചോദനം ഉൾക്കൊണ്ട് എഴുതിയതാണ്. തന്റെ ജീവിതം താറുമാറായിപ്പോയതിന്റെ ഉത്തരവാദി താൻ തന്നെയാണെന്ന് അദ്ദേഹം സമ്മതിക്കുന്നു.\nപ്രശസ്ത ബോളിവുഡ് സംവിധായകന് വിക്രം ഭട്ടിന്റെ ജീവിതം ഒരു സിനിമാക്കഥ പോലെ തന്നെയാണ്. ഏകാന്തനായ ഒരു ആത്മാവ് എന്നെല്ലാം വിശേഷിപ്പിക്കാവുന്ന ഒന്ന്. മിസ് യൂണിവേഴ്‌സ് ആയിരുന്ന സുസ്മിതാ സെന്, അഭിനേത്രി അമീഷ പട്ടേല് എന്നിവരുമായുള്ള ഭട്ടിന്റെ ബന്ധം രഹസ്യമായിരുന്നില്ല. അത് അദ്ദേഹത്തിന്റെ കുടുംബജീവിതത്തെ പോലും ബാധിച്ചു. ബാല്യകാലസഖിയായിരുന്ന അതിഥിയെ വിവാഹം കഴിച്ചിരുന്നെങ്കിലും ഭട്ടിന്റെ മറ്റു ബന്ധങ്ങള് കാരണം വിവാഹമോചനത്തില് കലാശിച്ചു.\nഭട്ട് ആത്മഹത്യയെക്കുറിച്ചു വരെ ആലോചിച്ചിരുന്നു. ആരേയും കുറ്റപ്പെടുത്താന് അദ്ദേഹം തയ്യാറായിരുന്നില്ല. സ്വന്തം ജീവിതം കൈവിട്ടു പോയതിന്റെ ഉത്തരവാദിത്തം തനിയ്ക്കു മാത്രമാണെന്ന് അദ്ദേഹം പറഞ്ഞു. അന്ന് സുസ്മിതയുടെ കാമുകന് മാത്രമായിരുന്ന ഭട്ടിന്റെ വിവാഹമോചനം കഴിഞ്ഞിരുന്നു.\n'ഏതെങ്കിലും ഒരു ബന്ധമല്ല എന്നെ തകര്‍ത്തത്. ഞാന് തകര്‍ച്ചകളുടെ കൂമ്പാരമാണ്,' വിക്രം ഭട്ട് പറയുന്നു.\n'എന്റെ ഭാര്യയെയും മകളെയും വഞ്ചിച്ചതിലും ഉപേക്ഷിച്ചതിലും ഞാന് ഖേദിക്കുന്നു. അവരെ വേദനിപ്പിച്ചതില് ദുഃഖിക്കുന്നു. ഞാന് കരുതുന്നത് ഒരാള്‍ക്കു ധൈര്യം ഇല്ലെങ്കില് അയാള് വഞ്ചകനായിത്തീരും എന്നാണ്. എനിക്ക് എന്താണു തോന്നിയിരുന്നതെന്ന് അതിഥിയോടു പറയാനുള്ള ധൈര്യം എനിക്കുണ്ടായിരുന്നില്ല. എല്ലാം സംഭവിച്ചത് ഒരുമിച്ചായിരുന്നു, അതു ജീവിതത്തെ താറുമാറാക്കി,' ഭട്ട് പറയുന്നു.\nവിക്രം ഭട്ടിന്റെ നോവല് 'എ ഹാന്‌റ്ഫുള് ഓഫ് സണ്‍ഷൈന്' എന്ന നോവലിലാണു അദ്ദേഹം ബന്ധങ്ങളെപ്പറ്റി പ്രതിപാദിക്കുന്നത്. വീര്, മീര എന്നിവരാണു നോവലിലെ പ്രധാനകഥാപാത്രങ്ങള്. അവര് കുറേക്കാലം പ്രണയത്തിലായിരുന്നു. പക്ഷേ, ഒരു ദുരന്തത്തിനു ശേഷം വേര്‍പിരിയേണ്ടി വരുന്നു. വര്‍ഷങ്ങള്‍ക്കു ശേഷം അവര് കണ്ടുമുട്ടുമ്പോള് അവര് എല്ലാം മാറ്റി വച്ച് അല്പം സന്തോഷിക്കാന് തീരുമാനിക്കുകയാണ്.\nഇത് ആത്മകഥാപരമായ നോവലല്ലെന്നു ഭട്ട് പറയുന്നു. എന്റെ ജീവിതം പ്രചോദനമാക്കി എഴുതിയതാണ്. ഇതില് സുസ്മിതയെക്കുറിച്ചോ അമീഷയെക്കുറിച്ചോ ഒന്നും പറയുന്നില്ല. അവര് എന്റെ അറിയപ്പെടുന്ന ബന്ധങ്ങളായിരുന്നെങ്കിലും അത്ര ആഴത്തിലുള്ളതായിരുന്നില്ല,' ഭട്ട് വിശദീകരിക്കുന്നു.\nതന്റെ ഭാര്യയുടെ ചില അംശങ്ങള് നോവലില് ഉണ്ടെന്ന് അദ്ദേഹം സമ്മതിക്കുന്നുണ്ട്. എങ്കിലും മീര എന്ന കഥാപാത്രം ആരാണെന്നു വെളിപ്പെടുത്തുന്നില്ല.\n'അവള് ആരാണെന്നു വെളിപ്പെടുത്തിയാല് അവളെന്നെ കൊല്ലും. അതു വളരെ സ്വകാര്യമാണ്. നടിയല്ല. എന്റെ ചെറുപ്പകാലത്തെ ഒരു കൂട്ടുകാരിയാണവള്,' ഇത്രമാത്രമേ ഭട്ട് വെളിപ്പെടുത്തുന്നുള്ളൂ.\nഇപ്പോള് ജീവിതത്തിന്റെ പുതിയ അദ്ധ്യായത്തിലാണു ഭട്ട്. മകള് അദ്ദേഹത്തിന്റെ പ്രൊഡക്ഷന് ഹൗസില് ജോലി ചെയ്യുന്നുണ്ട്. ഇനിയൊരു വിവാഹത്തിനു താല്പര്യമില്ലെന്ന് അദ്ദേഹം പറയുന്നു.\n'എനിക്കു വിവാഹം എന്ന വ്യവസ്ഥയില് വിശ്വാസമില്ല. അത് വ്യര്‍ഥമാണ്. അത് കാലഹരണപ്പെട്ട വ്യവസ്ഥയാണ്. വീട്ടില് ഉപയോഗിക്കാത്ത റാന്തല് പോലെ ഉപയോഗശൂന്യം,' ഭട്ട് തന്റെ അഭിപ്രായം വ്യക്തമാക്കി.\nവിവാഹം വിജയിക്കുന്നത് ആണിനും പെണ്ണിനുമുള്ള അസന്തുലിത കാരണമാണ്. ഇപ്പോഴത്തെ മാറിയ സാഹചര്യത്തില്, ഇരുവരും സ്വയം പര്യാപ്തരാകുന്നതു കൊണ്ട് ഇരുവര്‍ക്കും പരസ്പരം ആശ്രയിക്കേണ്ടി വരുന്നില്ല. അപ്പോള് വിവാഹം പ്രവര്‍ത്തിക്കാതാകുന്നു എന്നാണു അദ്ദേഹത്തിന്റെ നിരീക്ഷണം.\nതന്റെ സൃഷ്ടികളില് രതി കാര്യമായി ഉള്‍പ്പെടുത്തുന്ന ഭട്ട് തന്റെ പുതിയ വെബ് സീരീസ് ആയ 'മായ'യില് ബിഡിഎസ്എം കൈകാര്യം ചെയ്യുന്നുണ്ട്. ബിഡിഎസ്എം-BDSM [bondage and discipline, domination and submission, and sadism and masochism] ശാരീരിക-മാനസിക നിയന്ത്രണങ്ങളുൾപ്പെടുന്ന പ്രത്യേക രതി രീതി.\nസ്വന്തം ജീവിതത്തില് ബിഡിഎസ്എം പരീക്ഷിച്ചിട്ടുണ്ടോയെന്ന് ചോദിച്ചപ്പോള് 'ചെറുപ്പത്തില് പരീക്ഷിച്ചിട്ടുണ്ട്. ബിഡിഎസ്എം സെക്‌സുമായി ബന്ധമുള്ളതല്ലെന്നാണു എന്റെ തോന്നല്. അത് നിയന്ത്രണവും കീഴടങ്ങലുമാണ്. കരുത്തനായ ഒരാള് കീഴടങ്ങുന്നു. അത്രയും വിശ്വാസം ഉണ്ടെങ്കിലേ അതു പറ്റൂ. പരിചയമില്ലാത്ത ഒരാള് നിങ്ങളെ കെട്ടിയിടുന്നത് അനുവദിക്കാന് സാധ്യതയില്ല.. അത് ഭയാനകമാണ്' എന്നായിരുന്നു മറുപടി.\nഓര്‍മ്മക്കുറിപ്പുകള് എഴുതാന് പദ്ധതിയില്ലെന്നും അദ്ദേഹം പറഞ്ഞു. 'ഞാന് എന്റെ ജീവിതം ആവശ്യത്തിനു നശിപ്പിച്ചു കഴിഞ്ഞു,' ഭട്ട് ചിരിച്ചുകൊണ്ട് പറഞ്ഞു.


ഐപിഎല്; കൊല്‍ക്കത്തയ്ക്ക് ഇന്ന് ആദ്യ അങ്കം; അഴിച്ചുപണിക്കൊരുങ്ങി മുംബൈ – Chandrika Daily\nBy web desk3Wednesday September 23, 2020 17:36 pm\nആദ്യ മത്സരത്തില് ചെന്നൈ സൂപ്പര് കിംഗ്‌സിനോട് പരാജയപ്പെട്ടതു കൊണ്ട് തന്നെ മുംബൈ ടീമില് ചെറിയ മാറ്റങ്ങളുണ്ടാകുമെന്നാണ് വിലയിരുത്തല്\nഅബുദാബി: ഐപിഎല് സീസണിലെ അഞ്ചാം മത്സരത്തില് ഇന്ന് മുംബൈ ഇന്ത്യന്‍സ് കൊല്‍ക്കത്ത നൈറ്റ് റൈഡേഴ്‌സിനെ നേരിടും. ആദ്യ മത്സരത്തില് ചെന്നൈ സൂപ്പര് കിംഗ്‌സിനോട് പരാജയപ്പെട്ടതു കൊണ്ട് തന്നെ മുംബൈ ടീമില് ചെറിയ മാറ്റങ്ങളുണ്ടാകുമെന്നാണ് വിലയിരുത്തല്. കൊല്‍ക്കത്തയുടെ ആദ്യ മത്സരമാണിത്. ജയത്തോടെ ക്യാമ്പയിന് തുടങ്ങുക എന്നതാവും കൊല്‍ക്കത്തയുടെ ലക്ഷ്യം.\nനതാന് കോള്‍ട്ടര്‍നൈല് ഇന്ന് മുംബൈ ടീമിലെത്താന് സാധ്യതയുണ്ട്. മറ്റൊരു വിദേശ പേസര് ട്രെന്റ് ബോള്‍ട്ടാണ്. മിക്കവാറും പാറ്റിന്‍സണ് കോള്‍ട്ടര്‍നൈലിനു വഴിമാറി കൊടുക്കേണ്ടി വരും.\nകൊല്‍ക്കത്തയ്ക്കാവട്ടെ, ഓയിന് മോര്‍ഗന്, സുനില് നരേന്, ആന്ദ്രേ റസ്സല്, പാറ്റ് കമ്മിന്‍സ്, ക്രിസ് ഗ്രീന്, ലോക്കി ഫെര്‍ഗൂസന്, അലി ഖാന്, ടോം ബാന്റണ് എന്നിങ്ങനെ ഒരുപിടി മികച്ച വിദേശ താരങ്ങളുണ്ട്. ഇവരില് റസ്സല്, നരേന് എന്നിവര് ഉറപ്പാണ്. ഓയിന് മോര്‍ഗന്/ടോം ബാന്റണ് എന്നിവരെ പരിഗണിക്കുമ്പോള് മോര്‍ഗനും ടീമിലെത്തും. കമ്മിന്‍സ്, ഫെര്‍ഗൂസന് എന്നിവരില് എക്‌സ്‌പെരിയന്‍സ് കമ്മിന്‍സിനു നേട്ടമാവും. പേസ് ഡിപ്പാര്‍ട്ട്‌മെന്റില് കമ്മിന്‍സിനൊപ്പം ശിവം മവി, കമലേഷ് നഗര്‍കൊടി, മലയാളി താരം സന്ദീപ് വാര്യര് എന്നിവരില് രണ്ട് പേര്‍ക്കാവും അവസരം ലഭിക്കുക.


സ്വാശ്രയ മെഡി.കോളജ് പ്രവേശനം ഫീസില് അടിക്കടി മാറ്റം; കോഴ്‌സ് ഉപേക്ഷിക്കുന്നത് നിരവധി വിദ്യാര്‍ഥികള് • Suprabhaatham\nസ്വാശ്രയ മെഡി.കോളജ് പ്രവേശനം ഫീസില് അടിക്കടി മാറ്റം; കോഴ്‌സ് ഉപേക്ഷിക്കുന്നത് നിരവധി വിദ്യാര്‍ഥികള്\nJanuary 25, 2021 | 2:32 am IST\nകോഴിക്കോട്: സ്വാശ്രയ മെഡിക്കല് കോളജില് അടിക്കടിയുണ്ടാകുന്ന ഫീസ് വര്‍ധനവ് കാരണം കോഴ്‌സ് ഉപേക്ഷിക്കുന്നത് നിരവധി വിദ്യാര്‍ഥികള്.\nഒന്നര ലക്ഷം രൂപയുണ്ടായിരുന്ന ഫീസാണ് അഞ്ചു വര്‍ഷത്തിനിടെ ഏഴുലക്ഷത്തോളമാക്കി ഉയര്‍ത്തിയത്. ഇതോടെ സാമ്പത്തികമായി പിന്നോക്കം നില്‍ക്കുന്ന നിരവധി വിദ്യാര്‍ഥികളാണ് എം.ബി.ബി.എസ് കോഴ്‌സ് ഉപേക്ഷിച്ച് പാരാമെഡിക്കല് കോഴ്‌സുകള് തെരഞ്ഞെടുക്കുന്നത്.\nപുതിയ അധ്യയന വര്‍ഷം ഫീസ് വീണ്ടും മൂന്നിരട്ടിയാക്കാനുള്ള നീക്കം നടക്കുന്നതിനിടെ നിരവധി വിദ്യാര്‍ഥികളുടെ പഠനം ഇത്തവണയും അനിശ്ചിതത്വത്തിലാക്കും.\nസര്‍ക്കാര് നിയോഗിച്ച ജസ്റ്റിസ് രാജേന്ദ്ര ബാബു സമിതി നിശ്ചയിച്ച 6.22 ലക്ഷം മുതല് 7.65 ലക്ഷം വരെ വാര്‍ഷിക ഫീസ് അടച്ചാണ് വിദ്യാര്‍ഥികള് പ്രവേശനം നേടിയിരിക്കുന്നത്.\nഎന്നാല് ഈ ഫീസ് അംഗീകരിക്കാനാവില്ലെന്ന് ആവശ്യപ്പെട്ട് മാനേജ്‌മെന്റ് കമ്മിറ്റികള് നല്‍കിയ ഹരജി പ്രകാരം ഹൈക്കോടതി ഈ ഫീസ് ഘടന റദ്ദാക്കുകയായിരുന്നു. കൂടാതെ ഫീസ് പുനര്‍നിര്‍ണയിക്കാനായി സമിതിക്ക് വീണ്ടും അവസരം നല്‍കുകയും ഈ മാസം 25 നകം റിപ്പോര്‍ട്ട് കോടതിയില് സമര്‍പ്പിക്കണമെന്നും നിര്‍ദേശിച്ചിട്ടുണ്ട്.\nഅതേസമയം ഫീസ് വര്‍ധിപ്പിക്കണമെന്ന മനേജ്‌മെന്റുകളുടെ ആവശ്യം അംഗീകരിച്ച ഹൈക്കോടതി ഉത്തരവിനെതിരെ സര്‍ക്കാര് സുപ്രിംകോടതിയെ സമീപിച്ചെങ്കിലും ഇതു തള്ളുകയായിരുന്നു. 27 ന് ഹൈക്കോടതിയുടെ പുതിയ വിധി വരാനിരിക്കെ ആശങ്കയിലാണ് രക്ഷിതാക്കള്.\nകൂടാതെ പുതിയ അധ്യയന വര്‍ഷം സ്വാശ്രയ മെഡിക്കല് കോളജുകളില് പ്രവേശനം നേടുന്ന വിദ്യാര്‍ഥികള് കോടതിയിലെ അന്തിമ വിധിയുടെ അടിസ്ഥാനത്തില് ഫീസ് നല്‍കാമെന്ന് എഴുതി നല്‍കണമെന്ന ഹൈക്കോടതി ഉത്തരവ് സുപ്രിംകോടതി അംഗീകരിച്ചിരുന്നു.\nഇതു പ്രകാരം നിലവില് ഫീസടച്ച വിദ്യാര്‍ഥികള് 27 ന് വരുന്ന കോടതി വിധി പ്രകാരം നിശ്ചയിക്കുന്ന ഫീസ് തന്നെ നല്‍കേണ്ടിവരും.


Tribal English Medium, Kerala Goverment, English Medium, പികെ ജയലക്ഷ്മി, വയനാട്, ഇംഗ്ലീഷ് മീഡിയം, സ്‌കൂള് | ആദിവാസികള്‍ക്ക് എല്ലാ ജില്ലയിലും ഇംഗ്ലീഷ് മീഡിയം - Malayalam Oneindia\n45 min ago പോലീസ് സ്‌റ്റേഷന് ഇന്ന് വനിതകളുടെ നിയന്ത്രണത്തില്; മുഖ്യമന്ത്രിയുടെ സുരക്ഷക്ക് വനിതാ കമാന്റോകള്\nആദിവാസികള്‍ക്ക് എല്ലാ ജില്ലയിലും ഇംഗ്ലീഷ് മീഡിയം\nUpdated: Thu, Mar 21, 2019, 15:13 [IST]\nകല്‍പ്പറ്റ: സംസ്ഥാനത്തെ എല്ലാ ജില്ലകളിലും ആദിവാസികള്‍ക്കായി ഇംഗ്‌ളീഷ് മീഡിയം സ്‌കൂള് തുടങ്ങുമെന്ന് പട്ടികവര്‍ഗയുവജനകാര്യ വകുപ്പ് മന്ത്രി പി.കെ.ജയലക്ഷ്മി. വള്ളിയൂര്‍കാവില് ഗോത്രായനം 2012ന്റെ ഭാഗമായി നടത്തിയ മുഖാമുഖം പരിപാടിയില് ഊരുമൂപ്പന്മാരുടെയും എസ്.ടി. പ്രമോട്ടര്‍മാരുടെയും ആവശ്യങ്ങള്‍ക്കും നിര്‍ദേശങ്ങള്‍ക്കും മറുപടി പറയുകയായിരുന്നു അവര്.\nആദിവാസി ഭൂമി കൈയേറിയവര്‍ക്കെതിരേ കര്‍ശന നടപടി ഉണ്ടാകുമെന്ന് മന്ത്രി പറഞ്ഞു. ഭൂമി കൈയേറ്റവുമായി ബന്ധപ്പെട്ട് പരാതി ലഭിച്ചാലുടന് അന്വഷണം നടത്തി നടപടിയെടുക്കും. സംസ്ഥാനത്തെ ആദിവാസി ഭൂപ്രശ്‌നത്തിന് അടുത്ത നാല് വര്‍ഷത്തിനകം പൂര്‍ണപരിഹാരമാകും. ആദിവാസികള്‍ക്കായി വയനാട്ടില് ഭൂമി വിലയ്ക്കുവാങ്ങുന്നതിനുള്ള നടപടികള് ത്വരിതപ്പെടുത്താന് മന്ത്രിസഭായോഗം തീരുമാനിച്ചിട്ടുണ്ട്.\nസര്‍ക്കാര് നല്‍കുന്ന ഭൂമിയില് താമസിക്കാന് ആദിവാസികള് തയാറാകണം. വിദ്യാഭ്യാസം, ആരോഗ്യം, പാര്‍പ്പിടം തുടങ്ങിയ മേഖലകളില് ആദിവാസികള് നേരിടുന്ന പ്രശ്‌നങ്ങള് പരിഹരിക്കും. വയനാട് ഒഴികെയുള്ള ജില്ലകളിലെ ഉപയോഗത്തിന് എട്ട് ആംബുലന്‍സ് വാങ്ങാന് അനുമതി നല്‍കിയിട്ടുണ്ട്. എല്ലാ ജില്ലകളിലും പട്ടികവര്‍ഗക്കാര്‍ക്കായി പി.എസ്.സി. കോച്ചിംഗ് സെന്റര് തുറക്കും. മുടങ്ങിക്കിടക്കുന്ന വീടുപണി പൂര്‍ത്തിയാക്കാന് നടപടി സ്വീകരിക്കും.\nപ്രാക്തന ഗോത്രവര്‍ഗങ്ങള്‍ക്കായി 148 കോടി രൂപയുടെ പദ്ധതികള് നടപ്പിലാക്കും. കോര്‍പസ് ഫണ്ടിന്റെ 40 ശതമാനം കോളനികളിലെ അടിസ്ഥാന സൌകര്യ വികസനത്തിന് ഉപയോഗപ്പെടുത്തും. തൊഴിലുറപ്പ് പദ്ധതിയില് മുഴുവന് ആദിവാസി കുടുംബങ്ങളെയും ഉള്‍പ്പെടുത്തും. ഇടമലക്കുടിയിലെ ആദിവാസികള്‍ക്കായുള്ള പ്രത്യേക പാക്കേജ് അടുത്ത ബജറ്റില് പ്രഖ്യാപിക്കും.\nസംസ്ഥാനത്തെ മുഴുവന് ആദിവാസി കുടുംബങ്ങള്‍ക്കും അവരെ സംബന്ധിച്ച എല്ലാ വിവരങ്ങളും ഉള്‍പ്പെടുന്ന തിരിച്ചറിയല് കാര്‍ഡ് അനുവദിക്കും. ഇത് ലഭിക്കുന്നതോടെ ആദിവാസികള്‍ക്ക് വില്ലേജ് ഓഫീസുകളില്‍നിന്ന് വിവിധ സര്‍ട്ടിഫിക്കറ്റുകള് ലഭിക്കുന്നതിലുള്ള പ്രയാസം നീങ്ങൂം. പട്ടികവര്‍ഗ പ്രമോട്ടര്‍മാര്‍ക്കും തിരിച്ചറിയില് കാര്‍ഡ് നല്‍കുംമന്ത്രി പറഞ്ഞു. കേരളത്തില് ദേശീയ പട്ടികവര്‍ഗ മഹോത്സവം എല്ലാവര്‍ഷവും സംഘടിപ്പിക്കുമെന്നും മന്ത്രി വ്യക്തമാക്കി\nwayanad school pk jayalakshmi വയനാട് സ്‌കൂള് പികെ ജയലക്ഷ്മി\nKerala Goverment will start special english medium schools in each districts for tribes, Says minister PK Jayalakshmi.


തലചായ്ക്കാൻ ഇടമില്ലാത്ത മഹാവീറിന്റെ രാജ്യം | അതിജീവനം 83 | Mahaveer| lonely life| New Delhi| Athijeevanam\nNov 11, 2021, 11:20 AM IST\nജനക്പുരിയിലെ നടവഴിയിൽ പ്ലാസ്റ്റിക് ഷീറ്റുകൊണ്ട് കെട്ടിയുണ്ടാക്കിയ മഹാവീറിന്റെ ഷെഡ് ദൂരെനിന്നേ കാണാം. പഴയ സാധനങ്ങൾ കൂട്ടിയിട്ടതുപോലെയാണ് ദൂരക്കാഴ്ച്ച.\nജനക്പുരിയിലെ നടവഴിയിൽ പ്ലാസ്റ്റിക് ഷീറ്റുകൊണ്ട് കെട്ടിയുണ്ടാക്കിയ മഹാവീറിന്റെ ഷെഡ് | ഫോട്ടോ: ജഗദീഷ് ബിഷ്ട്\_മാതൃഭൂമി ന്യൂസ്\n'തണുപ്പ് കൂടുമ്പോൾ നെഞ്ചിൽ വല്ലാത്ത ആധിയാണ്. എനിക്കെന്തെങ്കിലും സംഭവിച്ചാൽ കുടുംബം ഈ തെരുവിൽ അനാഥമാകും.' മഹാവീർ നിസ്സഹായനായി റോഡിലേക്ക് നോക്കി. അദ്ദേഹത്തിന്റെ കവിളുകൾ നനയുണ്ടായിരുന്നു. നര വീണ താടിക്കുള്ളിൽ എവിടെയോ കണ്ണുനീർ ഇല്ലാതായി. മുന്നിലെ ചായപ്പാത്രത്തിൽനിന്ന് ഉയർന്ന വെളുത്ത പുക ആ മനുഷ്യനെയാകെ മറച്ചു.\nഡൽഹിയുടെ തെരുവോരത്ത് മഹാവീറും കുടുംബവും അഭയാർത്ഥികളെ പോലെ ജീവിക്കാൻ തുടങ്ങിയിട്ട് നാൽപ്പത് വർഷമായി. മഹത്തായ ജനാധിപത്യ രാജ്യത്ത് മഹാവീറിനെപ്പോലുള്ളവർ എവിടെ നിൽക്കുന്നു എന്നതിനുള്ള ഉത്തരമാണ് അദ്ദേഹത്തിന്റെ ജീവിതം. തല ചായ്ക്കാൻ റോഡരികിൽ പോലും വിപ്ലവം നടത്തേണ്ടി വരുന്ന അനേകമായിരങ്ങളുടെ ജീവിതമുണ്ട് ആ കണ്ണുകളിൽ.\nഡൽഹിയിൽ ഇത് ശൈത്യകാലമാണ്. വീടും സൗകര്യവും ഉള്ളവർക്ക് ജീവിതം ആസ്വദിക്കാനും കൂരയില്ലാത്തവർക്ക് ജീവൻ പോകുന്ന ദുരിതവുമാണത്. പകലവസാനിക്കും മുൻപെ സൂര്യൻ മിഴിയടക്കുന്ന ദിവസങ്ങളാണ് മുന്നിലുള്ളത്. നാലു മണിയോടെ സൂര്യവെളിച്ചം അപ്രത്യക്ഷമാകും. അസഹനീയമായ തണുപ്പ് കൂടുതൽ ശക്തമാകും.\nജനക്പുരിയിലെ നടവഴിയിൽ പ്ലാസ്റ്റിക് ഷീറ്റുകൊണ്ട് കെട്ടിയുണ്ടാക്കിയ മഹാവീറിന്റെ ഷെഡ് ദൂരെനിന്നേ കാണാം. പഴയ സാധനങ്ങൾ കൂട്ടിയിട്ടതുപോലെയാണ് ദൂരക്കാഴ്ച്ച. പടർന്നു പന്തലിച്ച പേരാലിന്റെ ശിഖരങ്ങളിൽ ഷീറ്റു കെട്ടിയ കയറുകൾ ചുറ്റിപ്പിണഞ്ഞു കിടക്കുന്നുണ്ട്. നടവഴിയുടെ തിരക്കൊഴിഞ്ഞ ഇടത്താണ് കൂര കെട്ടിയുണ്ടാക്കിയത്. വെളിച്ചം കടക്കാത്ത ഷെഡിനുള്ളിൽ ബൾബിന്റെ ചെറിയ പ്രകാശമാണുള്ളത്.\nഷെഡിനുള്ളിൽതന്നെയാണ് അതിജീവന മാർഗ്ഗമായ ചായക്കടയും. പഴകി ദ്രവിച്ച ഷീറ്റിന്റെ ബാക്കി ഭാഗത്ത് കഴിയുന്നത് എട്ടു ജീവനുകളാണ്. കടന്നുപോയ കാലം ഒറ്റപ്പെടുത്തിയ മഹാവീറിന്റെ ജീവിത യാഥാർഥ്യങ്ങളുടെ നേർചിത്രമാണിത്. ആയുസ്സിന്റെ പൊള്ളലേറ്റ് വീണുപോകും മുമ്പേ രാജ്യത്തോട് അഭ്യർത്ഥിക്കുന്നത് സ്വസ്ഥമായി ഈ മണ്ണിൽ ഉറങ്ങാനുള്ള സ്വാതന്ത്ര്യമാണ്. ഒരൽപം മണ്ണാണ്.\nമഹാവീറും കുടുംബവും | ഫോട്ടോ: ജഗദീഷ് ബിഷ്ട്\_മാതൃഭൂമി ന്യൂസ്\nബിഹാറിലെ ഉൾഗ്രാമമായ മധുപനിയിലാണ് മഹാവീർ ജനിച്ചു വളർന്നത്. രാപ്പകൽ അധ്വാനത്തിന് പട്ടിണി കൂലിയായി ലഭിച്ചിരുന്ന കാലമാണ് ഓർമ്മയിലുള്ളത്. അച്ഛനും അമ്മയും തളർന്നു വീഴുന്നത് വരെ പാടത്തുതന്നെയായിരുന്നു. മക്കളായ തങ്ങളുടെ വിശപ്പു മാറ്റാനുള്ള വകപോലും കഷ്ടിയേ ലഭിക്കൂ. പറഞ്ഞു നിർത്തുമ്പോൾ വറുതിയുടെ കുടിൽ മഹാവീറിന്റെ കണ്ണുകളിൽ കാണാമായിരുന്നു.\nസ്വപ്നങ്ങളിൽ പോലും വികസനം സ്പർശിക്കാത്ത ഗ്രാമങ്ങളിൽ ഒന്നായിരുന്നു മഹാവീറിന്റെത്. ശൗചാലയങ്ങൾ ഇന്നും അപൂർവ്വമാണ്. എല്ലാത്തിലുമുപരി മറ്റ് ഉത്തരേന്ത്യൻ ഗ്രാമങ്ങളിലേതുപോലെ ജാതിയും ശക്തമായി വേരാഴ്ത്തിയ മണ്ണാണത്. ജോലിയും സാമൂഹ്യ സാഹചര്യങ്ങളും ലഭിക്കുന്നതിനുള്ള യോഗ്യത ജാതിയായിരുന്നു. സവർണ്ണ സമൂഹത്തിന് പുറത്തുള്ളവരെ മനുഷ്യരെന്നുപോലും പരിഗണിക്കാത്ത ഗ്രാമങ്ങളുമുണ്ട്.\nവിദ്യാഭ്യസ സൗകര്യങ്ങൾ ഒന്നും അക്കാലത്ത് ലഭ്യമായിരുന്നില്ല. മണ്ണിലായിരുന്നു ജീവിതപാഠങ്ങൾ പഠിച്ചത്. ഗോതമ്പുപാടത്തിനോട് ചേർന്നുള്ള ചെറിയ മൺ കുടിലാണ് കുടുംബത്തിന് തണലൊരുക്കിയത്. അവശേഷിച്ച ഗോതമ്പുമണികൾ എണ്ണിയെടുത്ത് വയറ്റിലെ ആന്തൽ ശമിപ്പിച്ച അമ്മയെ ഓർക്കുമ്പോൾ അദ്ദേഹത്തിന്റെ നെഞ്ച് പിടയുന്നുണ്ടായിരുന്നു. മണ്ണിൽ കാലുറച്ച നാൾ മുതൽ ഓർമ്മകൾ നിറയെ കൃഷിയാണ്. അച്ഛനും അമ്മയുമാണ് കൃഷിയുടെ ബാലപാഠങ്ങൾ പഠിപ്പിച്ചത്. മക്കൾക്ക് കൈമാറാൻ മറ്റൊന്നും അവരുടെ പക്കൽ ഇല്ലായിരുന്നു.\nമഹാവീറും കുടുംബവും കഴിയുന്ന ഷെഡ് | ഫോട്ടോ: ജഗദീഷ് ബിഷ്ട്മാ\_തൃഭൂമി ന്യൂസ്\nവേദനയുടെ കാലവും കൈക്കുഞ്ഞും\nകാർഷിക ജീവിതം കടുത്ത പട്ടിണിയിലേക്ക് തള്ളിയിട്ടപ്പോഴാണ് നാടു വിടാൻ തീരുമാനിച്ചത്. സ്വന്തമായി മണ്ണില്ലാത്തവന് എല്ലാ നാടും ഒന്നാണെന്ന് കരുതിയുള്ള ഇറങ്ങിത്തിരിക്കലായിരുന്നത്രെ അത്. ഒരു പിടി മണ്ണിനു വേണ്ടിയാണ് ഡൽഹിയിലേക്ക് വണ്ടി കയറിയത്. തീർത്തും അപരിചിതമായ നഗരം. മനോഹരമായ കെട്ടിടങ്ങളും വിലയുള്ള വസ്ത്രങ്ങളും ധരിച്ച മനുഷ്യർ മഹാവീറിന്റെ സ്വപ്നങ്ങൾക്കും കരുത്തേകി. എന്നാൽ മാസങ്ങളോളം അലഞ്ഞിട്ടും കാര്യമായ ജോലിയൊന്നും കണ്ടെത്താനായില്ല. കയ്യിലെ അവസാന ചില്ലറത്തുട്ടിന് ചായ കുടിക്കുമ്പോൾ ആമാശയം നനഞ്ഞിട്ട് രണ്ടുദിവസമായിരുന്നു.\nഎന്ത് സംഭവിച്ചാലും മരണത്തിന് കീഴടങ്ങാൻ ഒരുക്കമല്ലെന്ന് മനസിൽ ഉറച്ചു. മുന്നിലെ സകല പ്രതിസന്ധികളോടും പോരാടാൻ ഉറച്ചതും അക്കാലത്താണ്. കയ്യിലുള്ള പഴകിയ പുതപ്പ് ശരീരമാകെ മൂടി റോഡരികിലുള്ള ആൽമര ചുവട്ടിൽ കിടക്കുമ്പോഴും കണ്ണടക്കാൻ സാധിച്ചിരുന്നില്ല. കുടുംബത്തെ കുറിച്ചോർക്കുമ്പോൾ നെഞ്ച് നീറും. കണ്ണ് നിറയും. ആ രാത്രിയാണ് പുതിയ ആശയം മനസ്സിൽ തോന്നിയത്.\nചെറിയ ചായക്കട തുടങ്ങാനായിരുന്നു ഇരുട്ടി വെളുത്തപ്പോൾ തീരുമാനിച്ചത്. പാത്രങ്ങളും മറ്റും വാങ്ങാനായി സാധ്യമായ എല്ലാ ജോലികൾക്കും പോയി. വൈകാതെ തന്നെ തലചായ്ച്ച് ഉറങ്ങിയിരുന്ന ആൽമരച്ചുവട്ടിൽ ഇഷ്ടികകൊണ്ട് അടുപ്പ് ഉണ്ടാക്കി. ചെറിയ അലുമിനിയ പാത്രവും അഞ്ച് ഗ്ലാസ്സുകളുമായി ചായക്കച്ചവടം തുടങ്ങി. പ്രമീള ദേവി ജീവിതത്തിന്റെ കൈപിടിച്ചതും അക്കാലത്താണ്. പ്രതിസന്ധികളുടെ ചൂടിൽ പ്രമീളയുടെ സ്‌നേഹമാണ് കരുത്തായത്.\nമരപ്പലകകളും ഷീറ്റും കൊണ്ട് കെട്ടിയുണ്ടാക്കിയ കൂരയിൽ ജീവിതം ആരംഭിച്ചു. ആദ്യത്തെ കുഞ്ഞിന് ജന്മം നൽകിയത് ഒരു തണുപ്പുകാലത്താണ്. ഷീറ്റിനുള്ളിലൂടെ ഇരച്ചെത്തുന്ന തണുപ്പിൽനിന്നു കുഞ്ഞിനെ സംരക്ഷിക്കാൻ ചെയ്ത കാര്യങ്ങൾ ഓർക്കുമ്പോൾ ഇന്നും ആ അമ്മയുടെ ഓർമ്മകൾക്ക് തീപ്പിടിക്കും. കണ്ണിമചിമ്മാതെ മാറിലെ ചൂടിൽ കിടത്തി ഉറക്കിയത് മാസങ്ങളോളമാണ്. കാലം പിന്നെയും മൂന്നു മക്കളെ നൽകി. വേദനയുടെ കാലങ്ങളിൽ അവർക്കത് വസന്തമായിരുന്നു.\nമഹാവീറിന്റെ ഇളയമകൻ | ഫോട്ടോ: ജഗദീഷ് ബിഷ്ട്മാ\_തൃഭൂമി ന്യൂസ്\nആൽമരച്ചുവട്ടിലെ ജീവിതം പട്ടിണിയില്ലാത്ത അവസ്ഥയിൽ എത്തിച്ചു. കാലത്തിനൊപ്പം മക്കൾ വലുതായി. ജീവിതം തിരഞ്ഞ് മൂന്ന് പേർ പലവഴിക്കായി. ഇളയമകനും ഭാര്യയും മഹാവീറിനൊപ്പം നിന്നു. പ്രതിസന്ധികൾ നിഴൽപോലെ പിന്തുടരുകയായിരുന്നു. ഏതാനും വർഷങ്ങൾക്ക് മുൻപാണ് നടപ്പാതയിൽ കിടക്കാൻ സാധിക്കില്ല പൊളിച്ചുമാറ്റണം എന്നുപറഞ്ഞ് അധികാര കേന്ദ്രങ്ങൾ ഇളകിവന്നത്. കാക്കിപ്പടയുടെ സഹായത്തോടെ അത് ഏറെക്കുറെ സാധ്യമാക്കാനും അവർക്കായി. എന്നാൽ മഹാവീറും കുടുംബവും പിന്മാറാൻ ഒരുക്കമല്ലായിരുന്നു.\nവർഷങ്ങൾ നീണ്ട നിയമപോരാട്ടമായിരുന്നു പിന്നീട്. ചായക്കടയിൽനിന്നു കിട്ടുന്ന ചെറിയ പൈസ കൂട്ടിവച്ച് വക്കീലിനു കൊടുക്കാനുള്ള തുകയുണ്ടാക്കി. 2008 മുതൽ 2017 വരെ അധികാരകേന്ദ്രത്തോട് സമരസപ്പെടാതെ പോരാടി. ഒടുവിൽ തീസ് ഹസാരി കോടതി പുറപ്പെടുവിച്ച വിധി മഹാവീറിന് അനുകൂലമായി. മണ്ണിനോടും പ്രതിസന്ധിയുടെ കാലത്തോടും പോരാടിയ ആ മനുഷ്യന് അത്രയെങ്കിലും വിജയം അനിവാര്യമായിരുന്നു.\nജീവിതം പറഞ്ഞു തീർന്നപ്പോഴേക്കും ഇരുട്ട് പടർന്നിരുന്നു. തണുപ്പും അസഹനീയമായി. ആർക്കെന്നില്ലാതെ മണ്ണെണ്ണ സ്റ്റൗവ്വിനു മുകളിലെ പാത്രത്തിൽ അപ്പോഴും ചായ തിളക്കുന്നുണ്ട്. അതിൽനിന്ന് ഉയരുന്ന വെളുത്ത പുക മൂടൽമഞ്ഞിലേക്ക് ചേർന്നില്ലാതാവുകയാണ്. മഞ്ഞു മൂടി കാഴ്ച്ച മറഞ്ഞ റോഡിലായിരുന്നു അദ്ദേഹത്തിന്റെ കണ്ണുകൾ. ഒരു തണുപ്പിനും കീഴ്‌പ്പെടുത്താൻ സാധിക്കാത്ത വിധം പ്രതീക്ഷയുടെ തീ മഹാവീറിനുള്ളിൽ കെടാതെ നിൽക്കുന്നുണ്ടാകണം. ജീവിതത്തിന് സ്വയം ഇന്ധനമാകുന്ന ആ മനുഷ്യരെ അടയാളപ്പെടുത്താതെ ഇനിവരുന്ന ഒരു കാലത്തിനും കടന്നു പോകാൻ സാധിക്കില്ല.\nContent Highlights: The land of Mahavir with no place to lay | Athijeevanam 83


വാക്കേറ്റങ്ങള്‍ക്കിടയിലും സംഘടനാ പ്രസിഡന്റ് മോഹന്‍ലാല് മൗനം പാലിച്ചു, ബിനീഷ് വിഷയത്തില് ഇരട്ട നീതി; അമ്മ യോഗത്തില് നിന്നും ഇറങ്ങിപ്പോയി സിദ്ദിഖ് | amma association|sidhiq|bineesh kodiyery\nനടന് ബാബുരാജും ബിനീഷിനെ പുറത്താക്കണമെന്ന സിദ്ദിഖിന്റെ അഭിപ്രായത്തോട് യോജിച്ചു.\nലഹരിമരുന്ന് കേസിലെ സാമ്പത്തിക ഇടപാടിൽ അറസ്റ്റിൽ ആയ ബിനീഷ് കോടിയേരിക്കെതിരെ നടപടി ഉടൻ സ്വീകരിക്കില്ലെന്ന് വ്യക്തമാക്കി താരസംഘടനയായ അമ്മ. ഇന്ന് നടന്ന യോഗത്തിലാണ് തീരുമാനം. ബിനീഷിനോട് വിശദീകരണം തേടാനാണ് തീരുമാനിച്ചിരിക്കുന്നതെന്ന് സംഘടനവാര്‍ത്താക്കുറിപ്പിലൂടെ വ്യക്തമാക്കി.\nസംഘടനയുടെ എക്സിക്യൂട്ടീവ് കമ്മിറ്റിയില് ബിനീഷിനെതിരെ നടപടി വേണമെന്ന് കമ്മിറ്റിയിലെ ഭൂരിഭാഗം പേരും ആവശ്യപ്പെട്ടിരുന്നു. തുടര്‍ന്ന് തര്‍ക്കവും വാക്കേറ്റവും ഉണ്ടായി. ചര്‍ച്ചയുടെ തുടക്കത്തില്, വാക്കേറ്റങ്ങള്‍ക്കിടയിലും സംഘടനാ പ്രസിഡന്റ് മോഹന്‍ലാല് മൗനം പാലിച്ചുവെങ്കിലും ബിനീഷിനെതിരെ ഉടന് നടപടി വേണ്ടെന്ന സി.പി.എം എം.എല്.എയും ‘അമ്മ’ ഭാരവാഹിയുമായ മുകേഷിന്റെ നിലപാടിനോട് അദ്ദേഹം യോജിക്കുകയായിരുന്നു.\nതുടര്‍ന്ന് ബിനീഷിനോട് തത്ക്കാലം വിശദീകരണം തേടാമെന്ന മുകേഷിന്റെ നിലപാടും മോഹൻലാൽ അംഗീകരിച്ചതോടെ ഈ നിലപാടില് കടുത്ത എതിര്‍പ്പ് പ്രകടിപ്പിച്ചുകൊണ്ട് നടന് സിദ്ദിഖ് രംഗത്തുവന്നു. ദിലീപിനെതിരെ നടപടിയെടുത്ത സംഘടനയില് നിന്ന് ബിനീഷ് വിഷയത്തില് ഇരട്ട നീതിയുണ്ടാകരുതെന്നായിരുന്നു സിദ്ദിഖ് ആവശ്യപ്പെട്ടത്. നടന് ബാബുരാജും ബിനീഷിനെ പുറത്താക്കണമെന്ന സിദ്ദിഖിന്റെ അഭിപ്രായത്തോട് യോജിച്ചു.\nദിലീപിനെ പുറത്താക്കാനുണ്ടായ സാഹചര്യം വ്യത്യസ്തമാണെന്നും ദിലീപിനെതിരെ സംഘടനയില് അംഗമായിരുന്ന നടി പരാതി നല്‍കിയതിനെ തുടര്‍ന്നായിരുന്നു ഇതെന്നും മുകേഷും വാദിച്ചു. തുടര്‍ന്ന് തന്റെ നിലപാട് അംഗീകരിക്കാതെ വന്നതോടെ സിദ്ദിഖ് യോഗത്തില് നിന്നും ഇറങ്ങിപ്പോയി.\nവനിതാ അഭിനേതാക്കള് അടക്കമുള്ള എക്സിക്യൂട്ടീവ് കമ്മിറ്റി അംഗങ്ങള് ബിനീഷിനെ സസ്‌പെന്‍ഡ് ചെയ്യണമെന്നും അദ്ദേഹത്തില് നിന്നും രാജി ആവശ്യപ്പെണമെന്നുമുള്ള നിലപാടാണ് സ്വീകരിച്ചത്.\namma association sidhiq bineesh kodiyery\nപേരറിവാളനെ മോചിപ്പിക്കണമെന്നാവശ്യപ്പെട്ട് കാര്‍ത്തിക് സുബ്ബരാജും നടന് വിജയ് സേതുപതിയും\nആഘോഷങ്ങൾക്ക് വേദിയാകാനൊരുങ്ങി ‘അമ്മ’യുടെ ഓഫീസ് മന്ദിരം\nMar 12, 2021, 04:37 pm IST\nഅമ്മ എന്ന് പറഞ്ഞു അമ്മയുടെ മഹത്വം കളയരുത്, ‘ഇത് കോമഡി സ്റ്റാര്‍സ് മീറ്റിങ്’ ; ടിനി ടോം പങ്കുവെച്ച ‘അമ്മ’യുടെ പോസ്റ്റിന് താഴെ വിമർശനം


NewsAtFirst | മുഖ്യമന്ത്രിയുടെ ഇന്നത്തെ വാര്‍ത്താസമ്മേളനത്തില് നിന്ന് | kerala news | malayalam news | latest malayalam news | latest kerala news | exclusive malayalam news | exclusive kerala news | kerala breaking news | malayalam cinema news | kerala automotive news | malayalam political news | kerala political news\nഇന്ന് നമുക്ക് ആദ്യമേ തന്നെ പറയാനുള്ളത് ദുഃഖകരമായ ഒരു വാര്‍ത്തയാണ്. കോവിഡ് ബാധിച്ച ഒരു സഹോദരന് നമ്മുടെ സംസ്ഥാനത്ത് മരണമടഞ്ഞിരിക്കുന്നു. എറണാകുളം ചുള്ളിക്കല് സ്വദേശിയായ 69-കാരനാണ് എറണാകുളം ഗവണ്‍മെന്‍റ് മെഡിക്കല് കോളേജില് മരണപ്പെട്ടത്. ദുബായില് നിന്നാണ് അദ്ദേഹം എത്തിയത്.\nകടുത്ത ന്യുമോണിയയുടെ ലക്ഷണങ്ങളുമായി മാര്‍ച്ച് 22-നാണ് അദ്ദേഹത്തെ കോവിഡ് ചികിത്സാ കേന്ദ്രത്തില് പ്രവേശിപ്പിച്ചത്. ഹൃദ്രോഗിയായ അദ്ദേഹം നേരത്തേ ബൈപാസ് ശസ്ത്രക്രിയയ്ക്ക് വിധേയനായിരുന്നു. രക്തസമ്മര്‍ദവും ഉണ്ടായിരുന്നു. ഇങ്ങനെ വിവിധ രോഗങ്ങളുള്ളതു കൊണ്ടാണ് ജീവന് രക്ഷിക്കാനുള്ള അവസാന ശ്രമത്തെയും പരാജയപ്പെടുത്തിയത്. അദ്ദേഹത്തിന്‍റെ നിര്യാണത്തില് ദുഃഖം രേഖപ്പെടുത്തുന്നു. നമ്മുടെ ചികിത്സാ സംവിധാനങ്ങള് എത്ര ശക്തമായാലും ഇതുപോലുള്ള അനുഭവങ്ങളുണ്ടാവാം. ഇത്തരത്തിലുള്ള സംഭവങ്ങള് ഇല്ലാതാക്കാനുള്ള ശ്രമമാണ് നാം നടത്തുന്നത്.\nസംസ്ഥാനത്ത് ഇന്ന്6പേര്‍ക്ക് കോവിഡ് 19 രോഗബാധ സ്ഥിരീകരിച്ചിട്ടുണ്ട്\nഇന്ന് രോഗം സ്ഥിരീകരിച്ചവരില് തിരുവനന്തപുരം ജില്ലയില് രണ്ടുപേര്‍ക്കും കൊല്ലം, പാലക്കാട്, മലപ്പുറം, കാസര്‍കോട് ജില്ലകളില് ഒരോരുത്തര്‍ക്കുമാണ് രോഗം സ്ഥിരീകരിച്ചത്. തിരുവനന്തപുരം ജില്ലയില് നിന്നുള്ള ഒരാള്‍ക്കും കോട്ടയം ജില്ലയില് നിന്നുള്ള രണ്ടുപേര്‍ക്കും എറണാകുളം ജില്ലയില് നിന്ന് ഒരാള്‍ക്കും (വിദേശി) രോഗം ഭേദമായിട്ടുണ്ട്. ഇതോടെ ആകെ ചികിത്സയിലുള്ളവരുടെ എണ്ണം 165 ആയി.\n1,34,370 ഇപ്പോള് നിരീക്ഷണത്തിലുള്ളത്. 1,33,750 പേര് വീടുകളിലും 620 പേര് ആശുപത്രികളിലുമാണ്. ഇന്നു മാത്രം 148 പേരെ ആശുപത്രിയില് പ്രവേശിപ്പിച്ചു. 6,067 സാമ്പിളുകളാണ് പരിശോധനയ്ക്ക് അയച്ചത്. 5,276 എണ്ണം രോഗബാധ ഇല്ല എന്നുറപ്പാക്കിയിട്ടുണ്ട്.\nസംസ്ഥാനത്ത് സാമൂഹ്യവ്യാപനം ഉണ്ടാകുന്നുണ്ടോ എന്ന് ഗൗരവമായി പരിശോധിക്കാന് നിരീക്ഷണത്തിലിരിക്കുന്ന എല്ലാവരുടെയും രക്തസാമ്പിള് എടുത്ത് റാപ്പിഡ് ടെസ്റ്റ് നടത്താന് ആലോചിച്ചിട്ടുണ്ട്. പെട്ടെന്ന് ഫലമറിയാന് കഴിയും എന്നതാണ് ഇതിന്‍റെ പ്രത്യേകത.\nറെസ്പിറേറ്ററുകള്, വെന്‍റിലേറ്ററുകള്, ആരോഗ്യ പ്രവര്‍ത്തകര്‍ക്ക് ആവശ്യമായ സുരക്ഷാ കവചങ്ങളുടെയും, എന് 95 മാസ്ക്, ഓക്സിജന് സിലിണ്ടറുകള്, ബയോ മെഡിക്കല് ഉപകരണങ്ങള് എന്നിവയുടെ നിര്‍മാണത്തിന് വിവിധതലത്തില് നടപടികള് ആരംഭിച്ചിട്ടുണ്ട്. കൊച്ചിയിലെ സൂപ്പര് ഫാബ് ലാബ്, വന്‍കിട, ചെറുകിട വ്യവസായ സംരംഭങ്ങള്, ഗവേഷണ സ്ഥാപനങ്ങള് എന്നിവയെ കോര്‍ത്തിണക്കുന്ന പദ്ധതിയാണ് ആവിഷ്കരിച്ചത്. ഈ ഉപകരണങ്ങള് യുദ്ധകാലാടിസ്ഥാനത്തില് ഉല്‍പാദിപ്പിക്കുന്നതിന് കഞ്ചിക്കോട്ട് വ്യവസായ സംരംഭകരുടെ ക്ലസ്റ്റര് രൂപീകരിക്കും. മോഡലുകള് വികസിപ്പിക്കുന്നതില് ഫാബ് ലാബിനൊപ്പം വിഎസ്എസ് സി- യുടെ സൗകര്യവും പ്രയോജനപ്പെടുത്തും.\nകൊറോണ പ്രതിരോധവുമായി ബന്ധപ്പെട്ട് നൂതനാശയങ്ങള് സമര്‍പ്പിക്കാന് 'ബ്രേക്ക് കൊറോണ' പദ്ധതി ആരംഭിച്ചു. ഇതിന് കേരള സ്റ്റാര്‍ട്ടപ്പ് മിഷന്‍റെ സഹായത്തോടെ വെബ് സൈറ്റ് സജ്ജീകരിച്ചു ( www.breakcorona.in ).\nക്വാറന്‍റൈനില് കഴിയുന്നവര്‍ക്കുള്ള പിന്തുണ, സമൂഹ രോഗബാധ തടയല്, മാസ്കുകളും കൈയുറകളും ഉല്‍പാദിപ്പിക്കുന്നതിനുള്ള മാര്‍ഗങ്ങള്, ലോക് ഡൗണ് സംവിധാനത്തില് തൊഴിലവസരവും വരുമാനവും സൃഷ്ടിക്കല് എന്നിങ്ങനെയുള്ള ആശയങ്ങളാണ് പ്രതീക്ഷിക്കുന്നത്. പരീക്ഷണത്തിന് സമയമില്ലാത്തതിനാല് പ്രയോഗക്ഷമമായ പദ്ധതികള് വെബ് സൈറ്റിലൂടെ സമര്‍പ്പിക്കാം. വിദഗ്ധരുടെ പാനല് ഇവ പരിശോധിച്ച് തുടര് നടപടികള് സ്വീകരിക്കും.\nരോഗവ്യാപനം തടയാന് സമൂഹം തന്നെ നല്ല കരുതലെടുക്കുന്നുണ്ട്. അതിന്‍റെ ഭാഗമായി പല തരത്തിലും നിയന്ത്രണങ്ങള് പ്രാദേശികമായി ഏര്‍പ്പെടുത്തുന്നുണ്ട്.\nശ്രദ്ധയില്‍പ്പെട്ട ഒരു കാര്യം, കമ്യൂണിറ്റി കിച്ചനുകളില് ആള്‍ക്കൂട്ടമുണ്ടാകുന്നു എന്നതാണ്. അവിടെ ചെന്ന് പടമെടുക്കാനും ഇടപഴകാനും പലരും പോകുന്നു. ചുമതലപ്പെട്ട ആളുകളല്ലാതെ മറ്റാരും കമ്യൂണിറ്റി കിച്ചണുകളില് കടക്കാന് പാടില്ല. അങ്ങനെ ചെല്ലുന്നതും ഇടപഴകുന്നതും പല പ്രശ്നങ്ങളും ഉണ്ടാക്കും. സുരക്ഷാപരമായ കാരണങ്ങളാല് തന്നെ മറ്റുള്ളവര് അവിടെ പോകുന്നത്, അവര് ആരായാലും ഒഴിവാക്കേണ്ടതാണ്.\n1,059 കമ്യൂണിറ്റി കിച്ചനുകളാണ് ആകെ തുടങ്ങിയത്. ആറ് കോര്‍പ്പറേഷനുകളും 87 മുനിസിപ്പാലിറ്റികളും പൂര്‍ണ്ണമായും തുടങ്ങി. 125 കമ്യൂണിറ്റി കിച്ചനുകളാണ് നഗര കേന്ദ്രങ്ങളില് ഒരുക്കിയത്.\nഇന്നലത്തെ കണക്കനുസരിച്ച് 52,480 പേര്‍ക്ക് ഭക്ഷണം വിതരണം ചെയ്തിട്ടുണ്ട്. ഇതില് 41,826 പേര്‍ക്കും സൗജന്യമായാണ് നല്‍കിയത്. 31,263 പേര്‍ക്കും വീട്ടിലെത്തിച്ച് നല്‍കിയിട്ടുണ്ട്. ഇക്കാര്യത്തില് ഒരുകാര്യം പ്രത്യേകം ശ്രദ്ധിക്കേണ്ടത് ഭക്ഷണം ലഭിക്കാന് അര്‍ഹതയും ആവശ്യവും ഉള്ളവര്‍ക്കു മാത്രമാണ് അത് നല്‍കേണ്ടത് എന്നതാണ്. ഭക്ഷണം ആര്‍ക്കാണോ വിതരണം ചെയ്യേണ്ടത് അത് തദ്ദേശസ്വയംഭരണ സ്ഥാപനങ്ങള് അര്‍ഹതയുടെ അടിസ്ഥാനത്തില് തീരുമാനിക്കണം. വിതരണത്തിനാവശ്യമായ വോളണ്ടിയര്‍മാരെ ഇപ്പോള് തന്നെ ചുമതലപ്പെടുത്താന് തദ്ദേശസ്വയംഭരണ സ്ഥാപനങ്ങള്‍ക്ക് കഴിയണം.\nആളുകള് വീടുകളില് തന്നെ ഉണ്ട് എന്നതുകൊണ്ട് മറ്റുചില വിഷയങ്ങളുമുണ്ടാകും. ടോയ്ലറ്റ് ടാങ്കുകളുടേതാണ് അതിലൊരു പ്രശ്നം. ടാങ്കുകള് നിറഞ്ഞുകവിയുന്നത് കുടിവെള്ളത്തിനുപോലും പ്രശ്നമുണ്ടാക്കും. ഇക്കാര്യത്തില് കൃത്യസമയത്ത് ശാസ്ത്രീയ രീതിയില് മാലിന്യനിര്‍മാര്‍ജന മാര്‍ഗങ്ങള് അവലംബിക്കണം. ഇതിന് തദ്ദേശസ്വയംഭരണ സ്ഥാപനങ്ങള് ശ്രദ്ധിക്കണം.\nലോക്ക് ഡൌണ് സാഹചര്യത്തില് ജനങ്ങള്‍ക്ക് തടസ്സം കൂടാതെ ഭക്ഷ്യവസ്തുക്കളുടെ ലഭ്യത ഉറപ്പുവരുത്താന് ഭക്ഷ്യ-ഗതാഗത വകുപ്പ് മേധാവികളുടെ യോഗം ചേര്‍ന്നു.\nഅരി, ഗോതമ്പ്, പയര് വര്‍ഗങ്ങള്, പരിപ്പ്, ഉപ്പ്, പഞ്ചസാര എന്നിവയ്ക്ക് പുറമെ എണ്ണ, ഉള്ളി, തക്കാളി, വറ്റല്‍മുളക്, തേയില, പാല്‍പ്പൊടി എന്നിവ കൂടി സംഭരിക്കും. ബിസ്കറ്റ്, റസ്ക്, നൂഡില്‍സ്, ഓട്സ് തുടങ്ങിയവ ഡ്രൈ റേഷന് എന്ന നിലയ്ക്കും സംഭരിക്കും. അടുത്ത ഘട്ടമായി പാല്, തൈര് പച്ചക്കറി, മുട്ട, ശീതികരിച്ച മത്സ്യ-മാംസാദികള് തുടങ്ങിയവയാണ് ജനങ്ങള്‍ക്ക് ലഭ്യമാക്കേണ്ടത്. ഇവ ഗുണനിലാരം ഉറപ്പുവരുത്തി സംഭരിക്കുക, പരമാവധി ആളുകളെ കടകളിലേക്ക് വരുത്താതെ ഓണ്‍ലൈന് വഴി സാധനങ്ങള് വീട്ടിലെത്തിക്കുക എന്നതാണ് ആലോചിക്കുന്നത്.\nഎഫ്സിഐ, സപ്ലൈകോ, മാര്‍ക്കറ്റ് ഫെഡ്, കണ്‍സ്യൂമര് ഫെഡ് തുടങ്ങിയ പൊതുവിതരണ ഏജന്‍സികളുടെ പക്കലുള്ള അത്യാവശ്യ സാധനങ്ങളുടെ സ്റ്റോക്കിന്‍റെ കണക്ക് ഏകോപിപ്പിക്കും.\nമൂന്ന് മാസത്തേക്കുള്ള ഭക്ഷ്യധാന്യങ്ങള് തയ്യാറാക്കി വെയ്ക്കും. ചക്ക, മാങ്ങ, തേങ്ങ, പച്ചക്കറി, പഴങ്ങള്, മുട്ട, പാല് തുടങ്ങി പ്രാദേശികമായി ഉല്‍പാദിപ്പിക്കപ്പെടുന്ന ഉല്‍പന്നങ്ങളും സമാഹരിക്കാനും വിതരണം ചെയ്യാനും വോളണ്ടിയര്‍മാരെ ഉപയോഗിക്കും. ഭക്ഷ്യ സ്റ്റോക്കിന്‍റെ കാര്യത്തില് ഒരു ആശങ്കയും വേണ്ടതില്ല.\nഓണ്‍ലൈന് സൗകര്യം വിപുലമാക്കണം. മഹാരാഷ്ട്ര, ആന്ധ്ര, തമിഴ്നാട്, കര്‍ണാടക തുടങ്ങി ദേശീയതലത്തിലുള്ള മൊത്തക്കച്ചവടക്കാരെ ബന്ധപ്പെട്ട് സാധന സമാഗ്രികളുടെ ലഭ്യത ഉറപ്പാക്കും. നാഫെഡ് എല്ലാ സഹായവും ചെയ്യാമെന്ന് ഉറപ്പു നല്‍കിയിട്ടുണ്ട്.\nഭക്ഷ്യസംസ്കരണ സ്ഥാപനങ്ങളുടെ വാഹനങ്ങള്‍ക്ക് സഞ്ചാര നിയന്ത്രണങ്ങളില് ഇളവ് നല്‍കും. മറ്റ് സംസ്ഥാനങ്ങളുമായി ചരക്കുഗതാഗത തടസ്സങ്ങള് നീക്കാന് ഉന്നതതലത്തില് പ്രത്യേക ചുമതല നല്‍കും.\nകേന്ദ്രസര്‍ക്കാരിന്‍റെ നയങ്ങള്‍ക്ക് അനുസൃതമല്ലാത്ത നിലപാടുകള് ചില സംസ്ഥാനങ്ങള് എടുക്കുന്നുണ്ട്. അതില് കര്‍ണാടകയുടെ കാര്യത്തില് വലിയ മാറ്റം ഉണ്ടായിട്ടില്ല. മണ്ണിട്ട് തടസ്സമുണ്ടാക്കിയത് പൂര്‍ണമായും നീക്കിയിട്ടില്ല. ഇക്കാര്യത്തില് കര്‍ണാടക മുഖ്യമന്ത്രിയുമായി ബന്ധപ്പെടാന് പല തവണ ശ്രമിച്ചിട്ടും സാധ്യമായിട്ടില്ല. എന്നാല് പ്രധാനമന്ത്രി ചുമതലപ്പെടുത്തിയ കേന്ദ്രമന്ത്രി സദാനന്ദ ഗൗഡയെ ബന്ധപ്പെട്ടിരുന്നു. അദ്ദേഹത്തിന്‍റെ മുന്നില് ഇക്കാര്യം അവതരിപ്പിച്ചു. മണ്ണിട്ട് തടസ്സപ്പെടുത്തിയത് മാറ്റേണ്ടതുണ്ടെന്ന് അദ്ദേഹത്തോട് പറഞ്ഞപ്പോള് കര്‍ണാടക സര്‍ക്കാരുമായി സംസാരിച്ച് അക്കാര്യത്തില് പരിഹാരമുണ്ടാക്കാമെന്നും ഉടനെ പുരോഗതി അറിയിക്കാമെന്നും പറഞ്ഞിട്ടുണ്ട്. അതോടൊപ്പം കേന്ദ്ര കാബിനറ്റ് സെക്രട്ടറിയുടെ ശ്രദ്ധയിലും ഇവിടത്തെ ചീഫ് സെക്രട്ടറി ഇക്കാര്യം പെടുത്തിയിരുന്നു.\nആരോഗ്യകരപരമായ ചികിത്സ വേണ്ടി വന്നാല് കാസര്‍കോട് ഭാഗത്തുള്ളവര് മംഗലാപുരത്തെയാണ് ആശ്രയിക്കുന്നുത്. ഡയാലിസസ് മുടങ്ങി പോയാല് ഉണ്ടാകാവുന്ന ഗുരുതരാവസ്ഥ കണക്കിലെടുത്ത് ഇവരെ പ്രത്യേക ആംബുലസില് മംഗലാപുരത്ത് എത്തിക്കാനുള്ള ആവശ്യം കേന്ദ്രമന്ത്രി സദാനന്ദ ഗൗഡയുടെ മുന്നില് വെച്ചിരുന്നു. ഇക്കാര്യം കര്‍ണാടക സര്‍ക്കാരുമായി ആലോചിക്കാമെന്ന് അദ്ദേഹം പറഞ്ഞു. വേഗം തീരുമാനമാകുമെന്നാണ് പ്രതീക്ഷ.\nതമിഴ്നാട്ടിലേക്കുള്ള ഗതാഗതവുമായി ബന്ധപ്പെട്ട് പാലക്കാട് ഭാഗത്തുണ്ടായ ചില പ്രശ്നങ്ങളില് തമിഴ്നാട് സര്‍ക്കാരിന്‍റെ ഭാഗത്തുനിന്നു തന്നെ ഇടപടല് ഉണ്ടായിട്ടുണ്ട്. കേരളത്തില് നിന്ന് പോകുന്ന ലോറികള് ആവശ്യമായ രീതിയില് അണുമുക്തമാക്കുമെന്ന കാര്യം ഉറപ്പുവരുത്തും. ജലവിഭവ മന്ത്രി കെ. കൃഷ്ണന്‍കുട്ടി പാലക്കാടുണ്ട്. തമിഴ്നാട്ടിലെ മന്ത്രി വേലുമണി, ഡെപ്യൂട്ടി സ്പീക്കര് ജയരാമന് എന്നിവര് നാളെ (ഞായറാഴ്ച) രാവിലെ9മണിക്ക് നടപ്പുളി ചെക്ക് പോസ്റ്റില് നേരിട്ട് വരാമെന്ന് സമ്മതിച്ചിട്ടുണ്ട്. അതിന്‍റെ ഭാഗമായി ആ ഭാഗത്തുള്ള വണ്ടികളുടെ സുഗമമായ ഗതാഗതം ഉറപ്പുവരുത്താനാകും.\nആദിവാസി മേഖലകളില് വിദ്യാഭ്യാസ വോളണ്ടിയര്‍മാര്, അവര്‍ക്കിടയിലെ വിദ്യാസമ്പന്നര്, പ്രൊമോട്ടര്‍മാര് എന്നിവരെ നിയോഗിച്ച് ബോധവല്‍ക്കരണ-ആശ്വാസ പ്രവര്‍ത്തനങ്ങള് നടത്തണം. അവിടങ്ങളില് ആവശ്യമായ ഭക്ഷണം എത്തിക്കും. കോളനികളുടെ ശുചീകരണം ശ്രദ്ധിക്കാന് നിര്‍ദേശം നല്‍കി.\nഇന്ന് പുതുതായി രോഗം ബാധിച്ചവരുടെ എണ്ണത്തില് കുറവ് വന്നു എന്നത് ആശങ്ക അവസാനിച്ചു എന്നതിന്‍റെ സൂചനയല്ല. ഇനിയും റിസള്‍ട്ട് വരാന് ബാക്കിയുണ്ട്. നമ്മുടെ മുന്‍കരുതലില് ഒരു തരത്തിലുള്ള വെള്ളം ചേര്‍ക്കലും ഉണ്ടാകരുത്. 'ശാരീരിക അകലം, സാമൂഹിക ഒരുമ' എന്നത് നാം ആവര്‍ത്തിച്ച് ഉറപ്പിക്കേണ്ട മുദ്രാവാക്യമാണ്. ക്വാറന്‍റൈനില് ഉള്ളവരും കൃത്യമായ ശാരീരിക അകലം പാലിക്കണം. വിദേശ രാജ്യങ്ങളില് നിന്ന് വന്നവരെ പ്രത്യേകം നിരീക്ഷണത്തില് നിര്‍ത്തുകയും അവരുടെ സുരക്ഷയില് കര്‍ക്കശ നിലപാട് എടുക്കുകയും വേണം.\nഇന്ന് സംസ്ഥാനത്തിന്‍റെ പൊതുവായ രീതിക്ക് ചേരാത്ത ഒരു ദൃശ്യം നാം കാണാനിടയായി. കണ്ണൂരില് ജില്ലാ പൊലീസ് മേധാവി നേരിട്ട് ചിലരെ ഏത്തമിടുവിപ്പിക്കുന്ന ദൃശ്യം. ഇത് സംബന്ധിച്ച് ഹോം സെക്രട്ടറി ഡിജിപി-യുമായി ബന്ധപ്പെട്ട് ആവശ്യമായ റിപ്പോര്‍ട്ട് നല്‍കണമെന്ന് നിര്‍ദേശിച്ചിട്ടുണ്ട്. ഇത്തരം സംഭവങ്ങള് ഒരുതരത്തിലും ആവര്‍ത്തിക്കാന് പാടില്ലാത്തതാണ്. പൊതുവെ മികച്ച പ്രവര്‍ത്തനം നടത്തുന്ന പൊലീസിന്‍റെ യശസ്സിനെയാണ് ഇത് ബാധിക്കുക. പല സ്ഥലങ്ങളിലും പ്രാഥമിക സൗകര്യം പോലും ഇല്ലാതെ അവര് പ്രവര്‍ത്തിക്കുന്നു. ആ പ്രവര്‍ത്തനങ്ങളുടെ സ്വീകാര്യതയ്ക്ക് മങ്ങലേല്‍പിക്കുന്ന സംഭവങ്ങള് ഉണ്ടാകരുത് എന്നതാണ് സര്‍ക്കാര് നിലപാട്.\nകേരളത്തിലുള്ള അതിഥി തൊഴിലാളികളെ സംബന്ധിച്ച് വിവിധ മുഖ്യമന്ത്രിമാര് കത്തുകളിലൂടെ വിവരങ്ങള് ആരാഞ്ഞിരുന്നു. തമിഴ്നാട്, നാഗാലാന്‍ഡ്, ജാര്‍ഖണ്ഡ്, പശ്ചിമ ബംഗാള്, മണിപ്പൂര് മുഖ്യമന്ത്രിമാര്‍ക്ക് ഇക്കാര്യത്തില് സംസ്ഥാന ഗവണ്‍മെന്‍റ് സ്വീകരിച്ച കരുതല് ചൂണ്ടിക്കാട്ടി മറുപടി അയച്ചു. അതിഥി തൊഴിലാളികള്‍ക്ക് വേണ്ട സൗകര്യങ്ങള് നല്‍കുമെന്ന് അവര്‍ക്ക് ഉറപ്പുനല്‍കി. ഈ വിഷയം കൈകാര്യം ചെയ്യാന് സംസ്ഥാനതലത്തില് ഒരു ഉദ്യോഗസ്ഥനെ പ്രത്യേകമായി ചുമതലപ്പെടുത്തും. കൂടുതല് ഇടപെടലുകള് ആവശ്യമെങ്കില് അദ്ദേഹത്തെയോ ബന്ധപ്പെടാമെന്നും മുഖ്യമന്ത്രിമാരെ അറിയിച്ചിട്ടുണ്ട്.\nഇന്ത്യയ്ക്കകത്ത് മരുന്ന് എത്തിക്കാന് എയര് ഏഷ്യയ്ക്ക് അനുമതി ലഭിച്ചിട്ടുണ്ട്. അത് ആശ്വാസകരമാണ്. അവശ്യ മരുന്നുകള് കൊറിയര്-പോസ്റ്റല് സര്‍വീസ് വഴിയാണ് മിക്കവാറും വരുന്നത്. ഇപ്പോള് ഇവ ഏറെക്കുറെ നിലച്ചിരിക്കുന്നു. അത് തടസ്സപ്പെടാതിരിക്കാന് കൊറിയര് ഏജന്‍സികളുമായി സര്‍ക്കാരിന്‍റെ വാര് റൂം ബന്ധപ്പെടും. മരുന്നിന്‍റെ ദൗര്‍ലഭ്യം ഉണ്ടാകാന് പാടില്ല എന്നാണ് സര്‍ക്കാര് കാണുന്നത്.\nഏപ്രില് രണ്ടു മുതല് സംസ്ഥാനത്തെ സര്‍വീസ് പെന്‍ഷനുകള് വിതരണം ചെയ്യുകയാണ്. കൊറോണക്കാലത്തെ ആരോഗ്യ സുരക്ഷാ നിര്‍ദേശങ്ങള് കൃത്യമായി പാലിച്ചു കൊണ്ട് പെന്‍ഷന് വിതരണം ക്രമീകരിക്കുന്നത് ഉറപ്പാക്കും. ട്രഷറികള്9മണി മുതല്5മണി വരെ പ്രവര്‍ത്തിക്കും. തിരക്ക് ഒഴിവാക്കാന് മറ്റു ക്രമീകരണങ്ങളും നടത്തും.\nനമ്മുടെ നാട്ടില് പൈനാപ്പിള് കൃഷി വ്യാപകമാണ്. ഇത് വിളവെടുപ്പിന്‍റെ കാലമാണ്. ആവശ്യമായ അകലം പാലിച്ച് വിളവെടുപ്പ് നടത്താനാവണം.\n57,000 ഹെക്ടര് സ്ഥലത്ത് പച്ചക്കറി കൃഷി നടക്കുന്നുണ്ട്. ഇതിന്‍റെ വിളവെടുപ്പും സംഭരണവും വിതരണവും സുഗമമാക്കണം.\nആരോഗ്യ ഇന്‍ഷുറന്‍സ് പോളിസികള് പുതുക്കിയില്ലെങ്കില് ലാപ്സാകുന്ന പ്രശ്നമുണ്ട്. ഇക്കാര്യത്തില് ഇന്‍ഷുറന്‍സ് കമ്പനികളുമായി ബന്ധപ്പെട്ട് എന്തു ചെയ്യാനാവുമെന്ന് പരിശോധിക്കും.\nകൊറോണ പ്രതിരോധ രംഗത്തുള്ള പൊലീസുകാരെയും ആരോഗ്യ ഇന്‍ഷുറന്‍സ് പദ്ധതിയില് പെടുത്തേണ്ടതിന്‍റെ ആവശ്യകത കേന്ദ്രത്തെ അറിയിക്കും.\nആരാധനാലയങ്ങളെ ആശ്രയിച്ച് കഴിയുന്നവര് ഈ നിയന്ത്രണത്തിന്‍റെ കാലത്ത് പട്ടിണി കിടക്കാനിടവരരുത്. അവരുടെ ഭക്ഷണം ഉറപ്പാക്കണം. അവിടെ നിന്ന് കിട്ടുന്ന ഭക്ഷണം കഴിച്ചു ജീവിക്കുന്നവര്‍ക്ക് ഭക്ഷണം ഉറപ്പുവരുത്തണമെന്ന് നേരത്തെ തന്നെ നിര്‍ദേശം നല്‍കിയിട്ടുണ്ട്.\nസാധനങ്ങള് വാങ്ങാന് തിരക്കുണ്ടാവുക സ്വാഭാവികമാണ്. തിരുവനന്തപുരം സെക്രട്ടേറിയറ്റ് സൊസൈറ്റിയിലെ ഷോപ്പില് ലിസ്റ്റും ഫോണ് നമ്പരും കൊടുത്തിട്ട് ടോക്കണ് വാങ്ങി പോകുക; സാധനങ്ങള് എടുത്തുവെച്ച ശേഷം വിളിച്ചറിയിക്കുക എന്ന രീതിയാണ് അനുവര്‍ത്തിക്കുന്നത്. ആ സമയത്ത് പണം കൊടുത്ത് സാധനവുമായി മടങ്ങാം. നല്ല മാതൃകയാണത്. ഈ ഘട്ടത്തില് ഏറ്റവും ആവശ്യവുമാണത്.\nസംസ്ഥാനത്തെ കൊറോണ വാര് റൂമിന്‍റെ പ്രവര്‍ത്തനം കൂടുതല് വിപുലമാക്കും. ഭക്ഷണം അതിഥി തൊഴിലാളികളുടെ കാര്യങ്ങള് എന്നിവയ്ക്ക് പ്രത്യേക ചുമതലക്കാരെ ഇവിടെ നിശ്ചയിക്കും.\nകേരളത്തില് നിന്ന് പച്ചക്കറി ഉള്‍പ്പെടെ വാങ്ങാന് പോകുന്ന വാഹനങ്ങള് അണുവിമുക്തമാക്കണം എന്നുറപ്പാക്കാന് നിര്‍ദേശം നല്‍കിയിട്ടുണ്ട്.\nകമ്യൂണിറ്റി വോളണ്ടിയര്‍മാരുടെ രജിസ്ട്രേഷന് അതിവേഗം നടക്കുന്നുണ്ട്. ഇതുവരെ 78,000 രജിസ്ട്രേഷന് നടന്നു. ഇക്കാര്യത്തില് ഏകോപിപ്പിച്ച പ്രവര്‍ത്തനമുണ്ടാകും.\nമദ്യ പിന്‍വാങ്ങല് ലക്ഷണങ്ങള് കാണിക്കുന്നവര്‍ക്ക് ഡോക്ടറുടെ നിര്‍ദേശാനുസരണം ആവശ്യമായ മദ്യം ലഭ്യമാക്കാന് എക്സൈസ് വകുപ്പ് നടപടിയെടുക്കും.\nസംസ്ഥാന പ്രധാന മത-സാമുദായിക നേതാക്കൾ ഒപ്പിട അഭ്യർത്ഥന\nഇന്ന് പ്രത്യേകം പരാമര്‍ശിക്കേണ്ട ഒരു കാര്യം നമ്മുടെ ഈ കൂട്ടായ പ്രവര്‍ത്തനങ്ങള്‍ക്ക് വിവിധ മത-സാമുദായിക നേതാക്കള് നല്‍കിയ പിന്തുണയാണ്. കേരളത്തിന്‍റെ ഈ അതിജീവന സമരത്തില് അതിര്‍വരമ്പുകള് കണക്കാക്കാതെ ഒരുമയോടെ മുന്നേറാനുള്ള ആഹ്വാനവും സന്നദ്ധതയുമാണ് അവര് അറിയിച്ചത്.\nസയ്യിദ് മുഹമ്മദ് ജിഫ്രി മുത്തുക്കോയ തങ്ങള്, വെള്ളാപ്പള്ളി നടേശന്, കര്‍ദിനാള് മാര് ജോര്‍ജ് ആലഞ്ചേരി, കാന്തപുരം എ.പി. അബൂബക്കര് മുസലിയാര്, ജി. സുകുമാരന് നായര്, കര്‍ദിനാള് മാര് ബസേലിയോസ് ക്ലിമിസ്, ബിഷപ്പ് ജോസഫ് കാരിയില്, ബിഷപ്പ് ഡോ. സൂസെപാക്യം, പുന്നല ശ്രീകുമാര്, ഹുസൈന് മടവൂര്, ബസേലിയോസ് മാര്‍ത്തോമ പൗലോസ്, ബസേലിയോസ് തോമസ് പ്രഥമന്, എ. ധര്‍മരാജ് റസാലം, ഡോ. ജോസഫ് മാര്‍ത്തോമ, കടയ്ക്കല് അബ്ദുള് അസീസ് മൗലവി, ഡോ. ടി വത്സന് എബ്രഹാം എന്നിവരാണ് സംയുക്ത പ്രസ്താവനയില് ഒപ്പുവെച്ചിട്ടുള്ളത്. കൂടുതല് സംഘടനകളും നേതാക്കളും പിന്തുണ അറിയിച്ചിട്ടുണ്ട്. ഇത് സര്‍ക്കാരിന്‍റെ കോവിഡ് പ്രതിരോധ പ്രവര്‍ത്തനങ്ങള്‍ക്ക് ഏറെ ശക്തിപകരുന്ന പിന്തുണയാണ്.\nമുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭാവന\nമുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭാവന നല്‍കാനുള്ള ആഹ്വാനം നല്ല നിലയിലാണ് സ്വീകരിക്കപ്പെട്ടത്. ലുലു ഗ്രൂപ്പ് ചെയര്‍മാന് എം.എ. യൂസഫലി പത്തുകോടി രൂപ നല്‍കാമെന്നാണ് അറിയിച്ചത്. ആര്.പി ഗ്രൂപ്പ് ചെയര്‍മാന് രവി പിള്ള അഞ്ചുകോടി രൂപ വാഗ്ദാനം ചെയ്തു. അദ്ദേഹത്തിന്‍റെ ഉടമസ്ഥതയിലുള്ള കൊല്ലത്തെ ആശുപത്രിയിലെ സൗകര്യങ്ങള് കോവിഡ് പ്രതിരോധത്തിന് ഉപയുക്തമാക്കാമെന്നും അറിയിച്ചു.\nമലബാര് ഗോള്‍ഡ് ഗ്രൂപ്പ് രണ്ടുകോടി, കല്യാണ് ഗോള്‍ഡ് രണ്ടുകോടി എന്നിങ്ങനെയുള്ള വാഗ്ദാനങ്ങളും വന്നു. അനേകം വ്യക്തികളില് നിന്നും സംഘടനകളില് നിന്നും സ്ഥാപനങ്ങളില് നിന്നും സന്നദ്ധത അറിയിച്ചുകൊണ്ടുള്ള സന്ദേശങ്ങള് വരുന്നുണ്ട്. ഈ പ്രതിസന്ധി ഘട്ടത്തില് ഇത്രയേറെ താല്‍പര്യത്തോടെ ആളുകള് രംഗത്തുവരുന്നത് നാടിനോടും മനുഷ്യനോടുമുള്ള പ്രതിബദ്ധതയും സ്നേഹവും കൊണ്ടാണ്.\nനേരിട്ട് സംഭാവന എത്തിക്കാന് പലര്‍ക്കും ഈ ഘട്ടത്തില് സാധിക്കില്ല. ഈ സാഹചര്യത്തില് ഓണ്‍ലൈന് സംവിധാനം വഴി പണം അടയ്ക്കാന് എല്ലാവര്‍ക്കും കഴിയും.\nwww.donation.cmdrf , www.kerala.gov.in എന്ന വെബ്സൈറ്റിലൂടെയാണ് സംഭാവന നല്‍കാന് കഴിയുക. ആ സംവിധാനം പ്രയോജനപ്പെടുത്താന് എല്ലാവരോടും അഭ്യര്‍ത്ഥിക്കുന്നു.


IPL 2021: Punjab player Deepak hooda in trouble as he reveals team composition before RR match - Malayalam MyKhel\n» IPL 2021: കളിക്കു മുമ്പ് എല്ലാം പരസ്യമാക്കി? ദീപക് ഹൂഡ പ്രതിക്കൂട്ടില്\nIPL 2021: കളിക്കു മുമ്പ് എല്ലാം പരസ്യമാക്കി? ദീപക് ഹൂഡ പ്രതിക്കൂട്ടില്\nUpdated: Wednesday, September 22, 2021, 19:51 [IST]\nഐപിഎല്ലില് ചൊവ്വാഴ്ച നടന്ന രാജസ്ഥാന് റോയല്‍സിനെതിരായ മല്‍സരത്തിനു മുമ്പ് തന്നെ സ്വന്തം ടീം ഘടന പരസ്യമാക്കിയ പഞ്ചാബ് കിങ്‌സ് താരം ദീപക് ഹൂഡ പ്രതിക്കൂട്ടില്. താരത്തിനെതിരേ ബിസിസിഐയുടെ ആന്റി കറപ്ക്ഷന് യൂനിറ്റ് (എസിയു) നടപടി സ്വീകരിച്ചേക്കുമെന്ന് റിപ്പോര്‍ട്ടുകളുണ്ട്. ഷബീര് ഹുസൈന്, ശേഖദം ഖന്ദ്വാവാല എന്നിവരാണ് നിലവില് എസിയുടെ തലപ്പത്തുള്ളത്. ഐപിഎല്ലിലെ ഓരോ മല്‍സരങ്ങളും അവര് സൂക്ഷ്മമായി നിരീക്ഷിക്കുകയും ചെയ്യുന്നുണ്ട്. റോയല്‍സിനെതിരായ കളി നടക്കുന്നതുനു മുമ്പ് ചൊവ്വാഴ്ച ഉച്ചയ്ക്കായിരുന്നു മല്‍സരത്തില് ടീമിന്റെ ഘടനയെക്കുറിച്ച് ഹൂഡ പോസ്റ്റിട്ടത്. ഇതു അഴിമതി വിരുദ്ധ മാര്‍ഗനിര്‍ദേശങ്ങള് പാലിക്കുന്നുണ്ടോയെന്നു എസിയു ടീം പരിശോധിക്കുകയാണ്.\nഇന്‍സ്റ്റഗ്രാമിലായിരുന്നു റോയല്‍സിനെതിരേ തങ്ങങളുടെ ടീം ഘടന എങ്ങനെയായിരിക്കുമെന്ന് ഹൂഡ പോസ്റ്റ് ചെയ്തത്. ഈ പോസ്റ്റ് ആദ്യം തങ്ങളുടെ ശ്രദ്ധയില് പെട്ടിരുന്നില്ലെന്നും എന്നാല് ഇപ്പോള് ഇതു പരിശോധിക്കാനാണ് തീരുമാനിച്ചിരിക്കുന്നതെന്നും എസിയു ഒഫീഷ്യല് വാര്‍ത്താ ഏജന്‍സിയോടു പ്രതികരിച്ചു. ഹെല്‍മറ്റ് ധരിച്ച് ബാറ്റിങിന് തയ്യാറെടുക്കുന്ന ഫോട്ടോയായിരുന്നു ഇന്‍സ്റ്റഗ്രാം പേജിലൂടെ ഹൂഡ പങ്കുവച്ചത്. ഹിയര് വി ഗോയെന്ന (here we go) തലക്കെട്ടോടെയായിരുന്നു ഇത്. സോഷ്യല് മീഡിയകളിലെ സന്ദേശങ്ങളോട് ക്രിക്കറ്റര് എങ്ങനെയാണ് പ്രതികരിക്കേണ്ടതെന്ന കാര്യത്തില് കൃത്യമായ മാര്‍ഗ നിര്‍ദേശങ്ങളുണ്ടെന്ന് എസിയു ഒഫീശ്യല് വ്യക്തമാക്കി. എന്തൊക്കെ ചെയ്യാമെന്നും, ചെയ്യാന് പാടില്ലെന്നും മാര്‍ഗനിര്‍ദേശത്തില് കൃത്യമായി പറയുന്നുണ്ടെന്നും അദ്ദേഹം അറിയിച്ചു.\nയുഎഇയില് തന്നെ കഴിഞ്ഞ സീസണിലെ ഐപിഎല്ലില് സോഷ്യല് മീഡിയകളിലെ ഇടപെടലുകള് കൃത്യമായി നിരീക്ഷിക്കുന്നതായി അന്നത്തെ മേധാവിയായ അജിത് സിങ് വ്യക്തമാക്കിയിരുന്നു. ഇത്തവണ അദ്ദേഹം തലപ്പത്ത് നിന്നു മാറിയെങ്കിലും എസിയു കൃത്യമായി എല്ലാം നിരീക്ഷിച്ചു കൊണ്ടിരിക്കുകയാണ്. ഈ സീസണിലെ ഐപിഎല്ലിലെ പകുതി മല്‍സരങ്ങള് ഇന്ത്യയിലായിരുന്നു നടന്നത്. എന്നാല് ചില ഫ്രാഞ്ചൈസികളില് കൊവിഡ് സ്ഥിരീകരിച്ചതോടെ ടൂര്‍ണമെന്റ് നിര്‍ത്തിവയ്ക്കാന് ബിസിസിഐ തീരുമാനിക്കുകയായിരുന്നു. ഒടുവില് അനുയോജ്യമായ വിന്‍ഡോ ലഭിച്ചതോടെ സപ്തംബര്- ഒക്ടോബര് മാസങ്ങളിലായി യുഎയില് ഫൈനലുള്‍പ്പെടെയുള്ള ശേഷിച്ച മല്‍സരങ്ങള് സംഘടിപ്പിക്കാന് ബിസിസിഐ തീരുമാനിക്കുകയായിരുന്നു.\nറോയല്‍സിനെതിരേ ഹൂഡ ഫ്‌ളോപ്പ്\nസോഷ്യല് മീഡിയയിലെ പോസ്റ്റിന്റെ പേരില് പ്രതിക്കൂട്ടിലായ ഹൂഡ മറക്കാനാഗ്രഹിക്കുന്ന മല്‍സരം കൂടിയായിരിക്കും രാജസ്ഥാന് റോയല്‍സിനെതിരേയുള്ളത്. കളിയില് ഒരു ഇംപാക്ടും സൃഷ്ടിക്കാന് അദ്ദേഹത്തിനായില്ല. ആദ്യം ബൗളിങിലായിരുന്നു ഹൂഡയെ പഞ്ചാബ് ക്യാപ്റ്റന് കെഎല് രാഹുല് പരീക്ഷിച്ചത്. പക്ഷെ റോയല്‍സ് ബാറ്റ്‌സ്മാന്‍മാര് അദ്ദേഹത്തെ നന്നായി കൈകാര്യം ചെയ്തു. രണ്ടോവറില് 37 റണ്‍സാണ് ഹൂഡ വാരിക്കോരി നല്‍കിയത്. വിക്കറ്റൊന്നും ലഭിച്ചതുമില്ല.\nപിന്നീട് ബാറ്റിങിലും നിര്‍ണായക ഘട്ടത്തില് ക്രീസിലെത്തിയ ഹൂഡ വന് ഫ്‌ളോപ്പായി മാറി. അവസാന ഓവറിലാണ് അദ്ദേഹം ബാറ്റ് ചെയ്യാന് ക്രീസിലെത്തിയത്. മൂന്നു ബോളില് പഞ്ചാബിന് അപ്പോള് ജയിക്കാന് വേണ്ടിയിരുന്നത് മൂന്നു റണ്‍സ് മാത്രമായിരുന്നു. ആദ്യ ബോളില് ഹൂഡയ്ക്കു റണ്‍സൊന്നുമെടുക്കാനായില്ല. അടുത്ത ബോളില് റോയല്‍സ് ക്യാപ്റ്റനും വിക്കറ്റ് കീപ്പറുമായ സഞ്ജു സാംസണിനു ക്യാച്ച് സമ്മാനിച്ച് ഹൂഡ പുറത്താവുകയും ചെയ്തു.\nമല്‍സരത്തില് രണ്ടു റണ്‍സിന്റെ അവിശ്വസനീയ തോല്‍വിയാണ് പഞ്ചാബ് നേരിട്ടത്. അവസാനത്തെ രണ്ടോവര് വരെ വിജയമുറപ്പിച്ച ശേഷമായിരുന്നു പഞ്ചാബ് കളി കൈവിട്ടത്. 186 റണ്‍സിന്റെ വിജയലക്ഷ്യത്തിലേക്കു ബാറ്റ് വീശിയ പഞ്ചാബിന് നാലു വിക്കറ്റിന് 183 റണ്‍സാണ് എടുക്കാനായത്. 67 റണ്‍സെടുത്ത ഓപ്പണര് മായങ്ക് അഗര്‍വാള് ടീമിന്റെ ടോപ്‌സ്‌കോററായി മാറി. അവസാന ഓവറില് ഒരു റണ്‍സ് മാത്രം വഴങ്ങി രണ്ടു വിക്കറ്റുകളെടുത്ത റോയല്‍സ് പേസര് കാര്‍ത്തിക് ത്യാഗിയാണ് മാന് ഓഫ് ദി മാച്ച്.\nRead more about: IPL 2021 deepak hooda punjab kings rajasthan royals bcci match cricket ഐപിഎല് 2021 ദീപക് ഹൂഡ പഞ്ചാബ് കിങ്‌സ് രാജസ്ഥാന് റോയല്‍സ് ബിസിസിഐ മല്‍സരം ക്രിക്കറ്റ്\nStory first published: Wednesday, September 22, 2021, 19:47 [IST]


Tiger threat continues in Wayanad kurukkanmoola | വയനാട്ടില് കടുവ ഭീഷണി തുടരുന്നു; പ്രത്യേക ദൗത്യ സംഘത്തെ നിയോഗിക്കണമെന്ന് നാട്ടുകാര് - Malayalam Oneindia\n1 min ago ചരിത്രം സൃഷ്ടിച്ച് ആറ്റുകാൽ ക്ഷേത്രം; വനിതാ സാരഥിയായി എ ഗീതാകുമാരി; സമഗ്ര വികസനം ലക്ഷ്യം\n6 min ago ഇനി ഒരാള് കൂടിയുണ്ട് ഇതുപോലെ പണി കിട്ടാന്..ഉടനെ വരും; പി സിയുടെ അറസ്റ്റിന് പിന്നാലെ ടെന്നി ജോപ്പന്\n8 min ago Astrology: ദാമ്പത്യ ജീവിതം സന്തോഷപൂര്‍ണമാകും, സാമ്പത്തിക നേട്ടം; സൂര്യന്റെ അനുഗ്രഹം ഈ രാശിക്കാര്‍ക്ക്\nവയനാട്ടില് കടുവ ഭീഷണി തുടരുന്നു; പ്രത്യേക ദൗത്യ സംഘത്തെ നിയോഗിക്കണമെന്ന് നാട്ടുകാര്\nUpdated: Thu, Dec 16, 2021, 18:16 [IST]\nവയനാട്: കടുവാ ഭീഷണി രൂക്ഷമായ സാഹചര്യത്തില് കടുവയെ പിടികൂടാനെത്തിയ ഉദ്യോഗസ്ഥരെ നാട്ടുകാര് തടഞ്ഞുവെച്ചു. ഇത് ചെറിയ തോതില് സംഘര്‍ഷത്തിനുമിടയാക്കി. വളര്‍ത്തു മൃഗങ്ങളെ ഉള്‍പ്പെടെ അക്രമിച്ച് കടുവ ഇവിടെ ദിവസങ്ങളായി ഭീഷണിയുയര്‍ത്തുകയാണ്. പുതിയേടത്ത് നാട്ടുകാര് ചേര്‍ന്ന യോഗത്തില് കടുവയെ പിടികൂടാത്തതില് കടുത്ത പ്രതിഷേധം ഉയര്‍ന്നിരുന്നു. ഇതിനിടെ സ്ഥലത്തെത്തിയ ഉദ്യോഗസ്ഥരെ തടഞ്ഞുവെക്കുകയായിരുന്നു. കടുവയെ പിടികൂടാന് പ്രത്യേക ദൗത്യ സംഘത്തെ നിയോഗിക്കണമെന്നാണ് നാട്ടുകാരുടെ പ്രധാന ആവശ്യം. അതേസമയം, കുറുക്കന്മൂലയിയിലെ കടുവ പ്രശ്നത്തില് വനം മന്ത്രി എകെ ശശീന്ദ്രന്റെ നേത്ൃത്വത്തില് ഉന്നത ഉദ്യോഗസ്ഥരുടെ യോഗവും ചേരുന്നുണ്ട്.\nയുപി തെരഞ്ഞെടുപ്പിന് ആഴ്ചകള് മാത്രം ബാക്കി; ഒബിസി പുനക്രമീകരണ നിര്‍ദ്ദേശം കേന്ദ്രം മാറ്റിവച്ചു\nഇന്ന് രാവിലെ പയ്യമ്പള്ളിയില് കടുവ വളര്‍ത്തു മൃഗത്തെ കൊന്നിരുന്നു. ജനവാസ കേന്ദ്രമായ പയ്യമ്പള്ളി വടക്കുംപാടം ജോണ്‍സണ് മാഷിന്റെ പശുക്കിടാവിനെയാണ് കടുവ കൊന്നത്. കടുവയെ പിടികൂടാനുള്ള തീവ്ര ശ്രമം തുടര്‍്‌ന് കൊണ്ടിരിക്കുകയാണ്. കുങ്കിയാനകളെ ഉപയോഗിച്ചുള്ള തിരച്ചിലുകളാണ് ഇപ്പോള് നടക്കുന്നത്. രണ്ടാഴ്ചക്കിടെ 17 വളര്‍ത്തു മൃഗങ്ങളെയാണ് കടുവ കൊന്നത്. പാല് പാത്രം എന്നിവയുടെ വിതരണത്തിനും കുട്ടികള് സ്‌കൂളില് പോകുന്നതിനും പൊലീസ് ഇവിടെ സംരക്ഷണം ഒരുക്കിയിട്ടുണ്ട്. അതേസമയം പ്രദേശത്ത് നിരോധനാജ്ഞയും പ്രഖ്യാപിച്ചിരുന്നു.\nബുധാനഴ്ച പുലര്‍ച്ചെ കുറുക്കന്‍മൂലയില് ഒരു ആടിനെ കടുവ വകവരുത്തിയിരുന്നു. ഇതിന് പിന്നാലെയാണ് ഇന്ന് സമീപ പ്രദേശത്തേക്ക് കടുവ മാറി സാന്നിധ്യം അറിയിച്ചതും പശുവിനെ കൊല്ലുന്ന സ്ഥിതിയിലെത്തിയതും. ജനവാസ മേഖലയിലാണ് ഇന്ന് കടുവയുടെ സാന്നിധ്യം കണ്ടെത്തിയത്. ഇന്നലെ വനം വകുപ്പ് സ്ഥാപിച്ച കൂടിന് സമീപം കടുവയുടെ കാല്‍പാടുകളും കണ്ടെത്തിയിരുന്നു. കടുവയെ പിടികൂടാന് വനം വകുപ്പ് കൂടുകള് ഉള്‍പ്പെടെ സ്ഥാപിച്ച് കാത്തിരിക്കുമ്പോഴും കൂട്ടില് കയറാതെ അലഞ്ഞ് നടക്കുകയാണ് കടുവ.\nവികസനത്തിൽ പിണറായിയെ പുകഴ്ത്തി ശശി തരൂർ, 'വികസനത്തിനുളള തടസ്സങ്ങൾ നീക്കാൻ പിണറായി ശ്രമിക്കുന്നു'\nഇതോട ഈ കടുവ നേരത്തെ കെണിയിലകപ്പെട്ട കടുവയാണെന്ന രീതിയിലുള്ള അഭ്യൂഹവും ശക്തമായി തന്നെ നിലനില്‍ക്കുന്നുണ്ട്. കര്‍ണാടകയില് നിന്നും പിടികൂടി കേരള അതിര്‍ത്തിയില് കൊണ്ട് വന്നു വിട്ടതാണ് കടുവയെന്ന ആക്ഷേപമാണ് പ്രദേശവാസികള് ഉയര്‍ത്തുന്നത്. എന്നാല് ഇത് സ്ഥിരീകരിച്ചിട്ടില്ലെന്നാണ് വനം വകുപ്പ് പറയുന്നത്. കഴിഞ്ഞ ദിവസം, പ്രദേശത്ത് വനം വകുപ്പ് സ്ഥാപിച്ച ക്യാമറയില് കടുവയുടെ ചിത്രം പതിഞ്ഞിരുന്നു. കഴുത്തില് മുറിവേറ്റ നിലയിലാണ് കടുവ നിലവിലുള്ളത്. കടുവക്കായുള്ള തിരച്ചില് തുടരുന്നതിനിടെയാണ് നിരീക്ഷണ ക്യാമറയില് ചിത്രം കടുവയുടെ ചിത്രം പതിഞ്ഞത്. കടുവയെ തിരയാന് കഴിഞ്ഞ ദിവസം കുങ്കിയാനകളെയും എത്തിച്ചിരുന്നു.\nമുത്തങ്ങ വന്യ ജീവി സങ്കേതത്തില് നിന്നുമാണ്2കുങ്കിയാനകളെ എത്തിച്ചിരുന്നത്. ഇന്നലെ വീണ്ടും കുങ്കിയാനകളെ ഉപയോഗിച്ച് തിരച്ചിലുകള് നടത്തുകയും ചെയ്തിരുന്നെങ്കിലും കടുവയെ കമ്‌ടെത്താനായിട്ടില്ല. കുങ്കിയാനയുടെ സാന്നിധ്യമുള്ള പ്രദേശത്ത് നിന്നും മാറിയാണ് ഇപ്പോള് കടുവയുടെ സാന്നിധ്യം തിരിച്ചറിഞ്ഞിട്ടുള്ളതെന്നാണ് അധികൃതര് പറയുന്നത്.\nഒമൈക്രോണ് നിരീക്ഷണത്തില് പാളിച്ച; കോംഗോയില് നിന്ന് എത്തിയ രോഗിയുടെ സമ്പര്‍ക്ക പട്ടിക വിപുലം\nകുറുക്കന്മൂലയില് വളര്‍ത്തു മൃഗങ്ങളെ വേട്ടയാടുന്ന കടുവ വയനാട്ടിലെ കണക്കില്‍പ്പെട്ടതല്ലെന്നാണ് അധികൃതര് പറയുന്നത്. കടുവ ഏത് സംസ്ഥാനത്തിന്റേതാണെന്ന് കണ്ടെത്താന് ചിത്രങ്ങള് ദേശീയ കടുവ സംരക്ഷണ അതോറിറ്റിക്കയച്ച് കാത്തിരിക്കുകയാണെന്നാണ് പറയുന്നത്. കഴുത്തില് ആഴത്തില് മുറിവേറ്റ കടുവയെ മയക്കുവെടി വെയ്ക്കുന്നത് ദുഷ്‌കരമാണെന്നാണ് വനം വകുപ്പ് നല്‍കുന്ന വിശദീകരണം. കുറുക്കന്‍മൂല പാല്‍വെളിച്ചം വനമേഖലയില് വനപാലകര് സ്ഥാപിച്ച നിരീക്ഷണ ക്യാമറയിലാണ് കടുവയുടെ ചിത്രങ്ങള് പതിഞ്ഞിരിക്കുന്നത്. ദേഹത്ത് മാരക മുറിവുകളേറ്റതാണ് കടുവ ജനവാസ മേഖലയില് ഇറങ്ങി വളര്‍ത്തുമൃഗങ്ങളെ പിടിക്കുന്നതെന്നാണ് നിഗമനം. കടുവകളുടെ കണക്കെടുപ്പില് വയനാട്ടില് 154 കടുവകളാണ് നിലവിലുള്ളത്. ഈ പട്ടികയില് കുറുക്കന്‍മൂലയില് പരിഭ്രാന്തി പരത്തുന്ന കടുവ ഉള്‍പ്പെട്ടിട്ടില്ല. കര്‍ണാടകയിലെ പട്ടികയില് ഉള്‍പ്പെട്ടതാണോ എന്ന് നാളെ അറിയാമെന്ന് ഉത്തര മേഖല സിസിഎഫ് ഡി കെ വിനോദ് കുമാര് പറഞ്ഞു.\nവയനാട് വന്യജീവി സങ്കേതത്തില് നിന്ന് കൊണ്ടുവന്ന2കുങ്കിയാനകളും കടുവയ്ക്ക് വേണ്ടി തെരച്ചില് നടത്തുന്നുണ്ട്.\nഅഞ്ച് കൂടുകള് സ്ഥാപിച്ചിട്ടും 16 ദിവസമായി പിടിതരാതെ കടുവ | Oneindia Malayalam\ntiger wayanad news വയനാട് വാര്‍ത്ത കടുവ\nTiger threat continues in Wayanad kurukkanmoola


Rape Case | എസ്.ഐയും സീനിയര് സിവില് പോലീസ് ഓഫീസറും പ്രതികളായ പീഡനക്കേസില് അനാശാസ്യം നടന്നത് വ്യക്തമായ പ്ലാനോടെ - Malayalivartha.com Widgets Magazine\nഎസ്.ഐയും സീനിയര് സിവില് പോലീസ് ഓഫീസറും പ്രതികളായ പീഡനക്കേസില് അനാശാസ്യം നടന്നത് വ്യക്തമായ പ്ലാനോടെ\n18 JANUARY 2018 08:51 AM IST\n16 കാരി ക്രൂരമായ പീഡനത്തിന് വിധേയയായെന്നുള്ള കണ്ടെത്തലില് കൂടുതല് വെളിപ്പെടുത്തലുകള്. കുടുംബത്തിന്റെ ദാരിദ്ര്യം മുതലെടുത്താണു പെണ്‍കുട്ടിയെ അകന്ന ബന്ധുവായ പുന്നപ്ര സ്വദേശി ആതിര കൂടെക്കൂട്ടിയിരുന്നത്. പെണ്‍കുട്ടിയേയും ആതിരയുടെ പിഞ്ചുകുഞ്ഞിനെയും റിസോര്‍ട്ടുകളിലും ഹൗസ് ബോട്ടുകളിലും അനാശാസ്യത്തിനു മറയായി ഉപയോഗിക്കുകയായിരുന്നു. അറസ്റ്റിലായ പ്രബേഷണറി എസ്.ഐ: കെ.ജി. ലൈജുവും സീനിയര് സിവില് പോലീസ് ഓഫീസര് നെല്‍സണ് തോമസും പെണ്‍കുട്ടിയെ കൂട്ടിക്കൊണ്ടുപോയ ആതിരയുമായി ബന്ധം പുലര്‍ത്തിയിരുന്നവരാണ്. പെണ്‍കുട്ടിയുടെ പിതാവിനു തട്ടുകട തുടങ്ങാന് നെല്‍സണ് സാമ്പത്തികസഹായം നല്‍കിയിരുന്നു.\nമറ്റുള്ളവര്‍ക്കു സംശയം തോന്നാതിരിക്കാന് മുറിയില് പെണ്‍കുട്ടിയെ ആതിര കൂട്ടിരുത്തുമായിരുന്നു. ആതിരയുടെ കാമുകനും ഡ്രൈവറുമായ ആലപ്പുഴ പൊള്ളെത്തെ സ്വദേശി പ്രിന്‍സിന്റെ കാറിലായിരുന്നു യാത്രകള്. ആതിരയേയും നെല്‍സണെയും കേന്ദ്രീകരിച്ചാണ് അന്വേഷണം. നെല്‍സണ് മാരാരിക്കുളത്തെ റിസോര്‍ട്ടില് മദ്യം നല്‍കിയശേഷം ശാരീരികമായി ഉപദ്രവിച്ചെന്നാണു പെണ്‍കുട്ടിയുടെ മൊഴി.\nഇദ്ദേഹത്തെ പോലീസ് ചോദ്യം ചെയ്തുവരുന്നു. അന്വേഷണത്തിന്റെ ഭാഗമായി അറസ്റ്റിലായ രണ്ടാംപ്രതിയായ പോലീസുകാരന് നെല്‍സണ് തോമസിനെ കസ്റ്റഡിയില് ലഭിക്കുന്നതിന് അപേക്ഷ നല്‍കിയിട്ടുണ്ട്. ആലപ്പുഴയിലെ സ്വകാര്യസ്ഥാപനത്തിലാണു പെണ്‍കുട്ടി പഠിക്കുന്നത്. അച്ഛന് ഭിന്നശേഷിക്കാരനും അമ്മയും അനുജത്തിയും രോഗബാധിതരുമാണ്. കഴിഞ്ഞ 10ന് ആലപ്പുഴ നഗരസഭാ കൗണ്‍സിലര് ജോസ് ചെല്ലപ്പനും നാട്ടുകാരും ചേര്‍ന്നാണു പെണ്‍കുട്ടിയെ ആതിര കൂട്ടിക്കൊണ്ടുപോകുന്നതു തടഞ്ഞത്. ഇതിനിടെ കൗണ്‍സിലറെ ആതിര കടിച്ചു മുറിവേല്‍പ്പിച്ചു.\nആരുവന്നാലും ഭയമില്ലെന്നും പോലീസ് വരട്ടെയെന്നും കയര്‍ത്തു. പെണ്‍കുട്ടിയെ വിശദമായ െവെദ്യപരിശോധനയ്ക്കു വിധേയയാക്കുമെന്നു ജില്ലാ പോലീസ് മേധാവി എസ്. സുരേന്ദ്രന് പറഞ്ഞു. ഏതെങ്കിലും ഡി.വൈ.എസ്.പിക്കു പീഡനത്തില് പങ്കുള്ളതായി തെളിവു ലഭിച്ചിട്ടില്ലെന്നും അദ്ദേഹം പറഞ്ഞു. സംഭവത്തേത്തുടര്‍ന്ന് ജില്ലയിലെ ചില പോലീസ് ഉദ്യോഗസ്ഥരുടെയും മറ്റൊരു സ്ത്രീയുടെയും പേരുകള് പെണ്‍കുട്ടി വെളിപ്പെടുത്തിയിരുന്നു. ഇതിന്റെ ഓഡിയോ, വീഡിയോ തെളിവുകള് ജില്ലാ കലക്ടര്‍ക്കു െകെമാറാന് നാട്ടുകാര് സന്നദ്ധത പ്രകടിപ്പിച്ചിട്ടുണ്ട്.\nപീഡനം നടന്നതായി പറയപ്പെടുന്ന സ്ഥലങ്ങളില് പ്രതികളുമായി പോലീസ് തെളിവെടുപ്പാരംഭിച്ചു. ആലപ്പുഴ ഡിെവെ.എസ്.പി: പി.വി. ബേബിയുടെ നേതൃത്വത്തിലാണ് അന്വേഷണം. പോലീസ് കസ്റ്റഡിയില് വാങ്ങിയ ഒന്നാംപ്രതിയായ പുന്നപ്ര സ്വദേശി ആതിരയുമായി തെളിവെടുപ്പ് നടത്തി. പീഡനത്തിനിരയായ കുട്ടിയുടെ വീട്,മാരാരിക്കുളം, ചേര്‍ത്തല തുടങ്ങിയ അഞ്ചു സ്ഥലങ്ങളിലാണ് തെളിവെടുപ്പ് നടത്തിയത്.\nമാരാരിക്കുളം പ്രൊബേഷന് എസ്.ഐ ലൈജു, ജീന്‍മോന്, യേശുദാസ് എന്നിവരെയും കൂടുതല് ചോദ്യം ചെയ്യും. കേസില് പിടിയിലായവര്‍ക്കെതിരെ പോക്‌സോ പ്രകാരവും ജുവെനെല് ജസ്റ്റിസ് ആക്ട്പ്രകാരവുമാണ് കേസെടുത്തിരിക്കുന്നത്. അന്വേഷണത്തിന്റെ ഭാഗമായി ആതിരയെ പോക്‌സോ കോടതി നാളെ വരെ പ്രത്യേക അന്വേഷണ സംഘത്തിന്റെ കസ്റ്റഡിയില് വിട്ടുനല്‍കിയിരുന്നു. റിമാന്‍ഡിലായ എസ്.ഐ െലെജുവിനെ സര്‍വ്വീസില് നിന്ന് സസ്‌പെന്‍ഡ് ചെയ്തു.


You are at:Home»Latest News»ഈ ഓണം ഞണ്ടുകളുടെ നാട്ടില് ഒരിടവേള സ്വന്തമാക്കുമോ.?\nനിവിന് പോളി നായകനാകുന്ന ഞണ്ടുകളുടെ നാട്ടില് ഒരിടവേള റിലീസിങ്ങിന് ഒരുങ്ങുകയാണ്. ഓണം റിലീസായാണ് ഈ കുടുംബ ചിത്രം തിയേറ്ററുകളില് എത്തുക. തുടര്‍ച്ചയായ ബോക്സോഫീസ് വിജയങ്ങള്‍ക്ക് ശേഷം എത്തുന്ന നിവിന് പോളി ചിത്രമായത് കൊണ്ട് ഞണ്ടുകളുടെ നാട്ടില് ഒരിടവേളയ്ക്ക് പ്രതീക്ഷകള് ഏറെയാണ്.\nനിവിന് പോളിയുടെ സ്ഥിരം ഫോര്‍മുലയായ റൊമാന്‍റിക്ക് കോമഡി ഫാമിലി എന്‍റര്‍ടൈനര് എന്ന ലേബലിലാണ് ഈ ചിത്രവും എത്തുന്നത്. കുടുംബ പ്രേക്ഷകര് തിയേറ്ററുകളിലേക്ക് ഇടിച്ചു കയറുന്ന ഓണക്കാലത്താണ് റിലീസ് എന്നത് ചിത്രത്തിന് ശുഭകരമാണ്.\nവമ്പന് ചിത്രങ്ങളും തിയേറ്ററുകളില് എത്തുന്ന ഓണക്കാലത്ത് നിവിന് പോളി ചിത്രം ഓണക്കപ്പ് സ്വന്തമാക്കുമോ എന്നാണ് സിനിമ പ്രേക്ഷകര് ഉറ്റു നോക്കുന്നത്.\nപുതുമുഖ സംവിധായകനായ അല്‍ത്താഫ് സലീം ആണ് ചിത്രം സംവിധാനം ചെയ്യുന്നത്. നിവിന് പോളിയുടെ തന്നെ നിര്‍മ്മാണ കമ്പനിയായ പോളി ജൂനിയര് പിക്ചേഴ്സാണ് ഈ ചിത്രം നിര്‍മ്മിക്കുന്നത്. സൂപ്പര് ഹിറ്റ് ചിത്രം ആക്ഷന് ഹീറോ ബിജുവിന് ശേഷം നിവിന് പോളി നിര്‍മ്മിക്കുന്ന ചിത്രം കൂടിയാണിത്.\nമലയാളത്തിലെ വമ്പന് ബാനറായ ഇ4 എന്‍റര്‍ടൈന്‍മെന്‍റ്സും സ്റ്റുഡിയോ 11 റിലീസുമാണ് ചിത്രം വിതരണത്തിന് എത്തിക്കുന്നത്.\nഓണം 2017 ഞണ്ടുകളുടെ നാട്ടില് ഒരിടവേള നിവിന് പോളി\nPrevious Articleമോഹന്‍ലാല് ഇല്ല, ഓസ്കാര് സാദ്ധ്യത പട്ടികയില് മമ്മൂട്ടി\nNext Article ആന അലറലോടലറൽ: വിനീത് ശ്രീനിവാസന്റെ നായികയായി അനു സിതാര എത്തുന്നു


രാജ്യത്ത് സാമ്പത്തിക വളർച്ചയിൽ കുറവു വരും. എന്നാൽ,\nരാജ്യസഭയിൽ പ്രതിപക്ഷം ഉന്നയിച്ച വിമർശനങ്ങൾക്ക് മറുപടിയായാണ് മന്ത്രി രാജ്യത്തെ സാമ്പത്തിക ഭദ്രതയിൽ പ്രതികരണം അറിയിച്ചത്.\nEconomic growth in the country will decline. But the finance minister said there will be no recession.\nരാജ്യത്ത് സാമ്പത്തിക വളർച്ചയിൽ കുറവു വരും. എന്നാൽ, സാമ്പത്തിക മാന്ദ്യം ഉണ്ടാവില്ലെന്ന് ധനമന്ത്രി നിർമല സീതാരാമൻ. രാജ്യസഭയിൽ പ്രതിപക്ഷം ഉന്നയിച്ച വിമർശനങ്ങൾക്ക് മറുപടിയായാണ് മന്ത്രി രാജ്യത്തെ സാമ്പത്തിക ഭദ്രതയിൽ പ്രതികരണം അറിയിച്ചത്.\nമാത്രമല്ല, മുൻ കാലങ്ങളെ അപേക്ഷിച്ച് ഇന്ത്യയുടെ സാമ്പത്തിക വളർച്ചയിൽ നേട്ടമുണ്ടായിട്ടുള്ളതാണെന്നും മന്ത്രി രാജ്യസഭയിൽ പറഞ്ഞു. 2009-2014 കാലത്ത് ഇന്ത്യയുടെ മൊത്തം ആഭ്യന്തര ഉത്പാദനം 6.4 ശതമാനം ആയിരുന്നു. 2014-2019 കാലത്ത് ഇത് 7.5 ശതമാനമയി ഉയർന്നതായും മന്ത്രി വ്യക്തമാക്കി.\nരാജ്യത്തെ ബാങ്കിംഗ് മേഖലയിൽ കരുത്ത് സൃഷ്ടിക്കുന്നതിനായി സർക്കാർ വിവിധ നടപടികൾ സ്വീകരിക്കുന്നതായും ഇത് സാമ്പത്തിക വളർച്ചയെ ലക്ഷ്യമിട്ടാണെന്നും മന്ത്രി പറഞ്ഞു. ബി.ജെ.പി നേതാവ് അശ്വനി യാദവും പ്രതിപക്ഷത്തിന്റെ ആരോപണങ്ങൾക്കെതിരെ രംഗത്തെത്തി. സാമ്പത്തിക തളർച്ച ഘടനാപരമല്ലെന്നും ചാക്രിക സ്വഭാവമാണുള്ളതെന്നും 2020ൽ ഇത് അവസാനിക്കുമെന്നും അദ്ദേഹം വ്യക്തമാക്കി.\nഅശ്വനി യാദവ് ഇന്ത്യ നിർമല സീതാരാമൻ ബി.ജെ.പി രാജ്യസഭ സാമ്പത്തിക മാന്ദ്യം സാമ്പത്തിക വളർച്ച


സ്വര്‍ണത്തിനു പകരം സഹായം: ഉപരോധം മറികടക്കാന് വെനിസ്വേലയും തുര്‍ക്കിയും തമ്മില് പുതിയ കരാര് – Chandrika Daily\nBy chandrika Tuesday January 15, 2019 13:42 pm\nസ്വര്‍ണത്തിനു പകരം സഹായം: ഉപരോധം മറികടക്കാന് വെനിസ്വേലയും തുര്‍ക്കിയും തമ്മില് പുതിയ കരാര്\nഇസ്തംബൂള്: റിഫൈന് ചെയ്യുന്നതിനായി വന്‍തോതില് സ്വര്‍ണം കയറ്റുമതി ചെയ്യാന് വെനിസ്വേലയും തുര്‍ക്കിയും തമ്മില് ധാരണയായി. അമേരിക്കയുടേതടക്കമുള്ള ഉപരോധങ്ങള്‍ക്കിടെയാണ് തുര്‍ക്കിയുമായുള്ള സഹകരണം വര്‍ധിപ്പിക്കാന് ലാറ്റിനമേരിക്കന് രാജ്യം തീരുമാനിച്ചിരിക്കുന്നത്. അസംസ്‌കൃത…\nVenezuelan President Nicolas Maduro (R) exchanges documents with signed agreements with Turkish President Recep Tayyip Erdogan duringameeting at Miraflores Presidential Palace in Caracas, on December 3, 2018. (Photo by YURI CORTEZ / AFP)\nഇസ്തംബൂള്: റിഫൈന് ചെയ്യുന്നതിനായി വന്‍തോതില് സ്വര്‍ണം കയറ്റുമതി ചെയ്യാന് വെനിസ്വേലയും തുര്‍ക്കിയും തമ്മില് ധാരണയായി. അമേരിക്കയുടേതടക്കമുള്ള ഉപരോധങ്ങള്‍ക്കിടെയാണ് തുര്‍ക്കിയുമായുള്ള സഹകരണം വര്‍ധിപ്പിക്കാന് ലാറ്റിനമേരിക്കന് രാജ്യം തീരുമാനിച്ചിരിക്കുന്നത്. അസംസ്‌കൃത സ്വര്‍ണം തുര്‍ക്കിയിലെ കോറം നഗരത്തില് റിഫൈന് ചെയ്യുകയും പകരമായി വിവിധ പദ്ധതികള്‍ക്കുള്ള നിക്ഷേപം സ്വീകരിക്കുകയുമാണ് വെനിസ്വേലയുടെ ലക്ഷ്യം. ഉപരോധങ്ങള് കൊണ്ടുള്ള ബുദ്ധിമുട്ട് മറികടക്കാന് ഇതുകൊണ്ട് കഴിയുമെന്നാണ് നിക്കൊളാസ് മഡുരോ ഗവണ്‍മെന്റ് കണക്കുകൂട്ടുന്നത്.\nതുര്‍ക്കിയില് സന്ദര്‍ശനം നടത്തുന്ന വെനസ്വേലന് വ്യവസായ, ഉല്‍പ്പാദന മന്ത്രി തെരക് അല് അയ്‌സാമി സ്വര്‍ണ കരാറിന്റെ അന്തിമ രൂപത്തില് ഒപ്പുവെക്കും. കോറം നഗരത്തിലെ സ്വര്‍ണം സംസ്‌കരിക്കുന്ന അഹ്ലാത്കി മെറ്റലില് അദ്ദേഹം സന്ദര്‍ശനം നടത്തും. പ്രതിവര്‍ഷം 365 ടണ് സ്വര്‍ണം സംസ്‌കരിക്കാന് ഇവിടെ സൗകര്യമുണ്ടെന്നാണ് തുര്‍ക്കി അധികൃതര് പറയുന്നത്.\nകഴിഞ്ഞ ഡിസംബറില് തുര്‍ക്കി പ്രസിഡണ്ട് ത്വയ്യിബ് ഉര്‍ദുഗാന്റെ വെനിസ്വേല സന്ദര്‍ശനത്തോടെയാണ് പുതിയ കരാറിന് തുടക്കമായത്. സൂക്ഷിക്കുന്നതിനായി ടണ് കണക്കിന് സ്വര്‍ണം തുര്‍ക്കിയിലേക്ക് കയറ്റുമതി ചെയ്യുമെന്നായിരുന്നു ആദ്യവിവരം. എന്നാല്, പിന്നീട് ഇത് റിഫൈന് ചെയ്യാനുള്ള ധാരണയില് എത്തുകയായിരുന്നു.\nവെനസ്വേലയും തുര്‍ക്കിയും തമ്മിലുള്ള പുതിയ ബന്ധം അമേരിക്കയെ ചൊടിപ്പിക്കുമെന്നാണ് കരുതുന്നത്. അതേസമയം, ദക്ഷിണ അമേരിക്കയില് സ്വാധീനമുറപ്പിക്കാന് ഇത് തുര്‍ക്കിയെ സഹായിക്കും. വെനിസ്വേലയും കൊളംബിയയും തമ്മിലുള്ള തര്‍ക്കത്തില് തുര്‍ക്കി മധ്യസ്ഥത വഹിച്ചിരുന്നു.\nCategories: Culture, More, News, Views Tags: turkey-venaswela


ഒന്നര നൂറ്റാണ്ടായി പുല്ലുമേയുന്ന തറവാട്, കനത്ത ചൂടിലും ഇവിടെ കുളിരാണ് | kavikkal tharavadu\nMay 14, 2019, 09:33 AM IST\nകനത്തമഴയും മഞ്ഞും കടന്ന് ഈ നൂറ്റാണ്ടിലെ രണ്ട് മഹാപ്രളയവും കടന്നാണ് ഈ പുല്ലുപുരയും പുതിയ കാലത്തെ വരവേല്‍ക്കുന്നത്. കാട്ടുകല്ലിന്റെ അടിത്തറയും പച്ചമണ്‍കട്ടയുമാണ് ചുമരുകള്. അക്കാലത്ത് മഴുപോലുള്ള ഇരുമ്പ് വാശിയില് ചെത്തിയെടുത്ത കാതലേറിയ മരത്തിന്റെ ഉത്തരങ്ങളും തട്ടുമാണുള്ളത്.\nവയനാട്ടിലെ കേരള കര്‍ണാടക അതിര്‍ത്തിയിലെ കാടിനുള്ളിലെ ഗ്രാമമാണ് ചേകാടി. ഇവിടെയുള്ള ഒന്നര നൂറ്റാണ്ട് പഴക്കമുള്ള പുല്ലുമേഞ്ഞ കവിക്കല് തറവാട് കാലത്തോട് ഇന്നും പ്രതിരോധിക്കുകയാണ്. മലയാളികളുടെ വീട് സങ്കല്‍പ്പം അനുദിനം പുതിയ ചരിത്രമെഴുമ്പോള് ഈ പുല്‍വീടിനും പറയാനുണ്ട് കുളിര്‍മയുള്ള കഥകള്.\nഉള്‍വനത്തിനുള്ളിലെ ചേകാടി ഗ്രാമത്തിന് ഒന്നര നൂറ്റാണ്ട് പിന്നിലേക്കുള്ള ഓര്‍മകളിലും ഒരു പുല്ലുമേഞ്ഞ തറവാട് വീടുണ്ട്. പുറംനാടുകളിലേക്ക് റോഡുകളും പാലങ്ങളും വന്ന് കാടിനുള്ളിലെ ഗ്രാമം മുഖം മിനുക്കിയ ഇക്കാലത്തും ചേകാടിയിലെ പുല്ലുമേഞ്ഞ കവിക്കല് തറവാട് പഴമയുടെ പ്രൗഢി പിടി വിട്ടിട്ടില്ല. കേരളത്തില് തന്നെ ഇന്നു ശേഷിക്കുന്ന ഇത്രയും പഴക്കമുള്ള പുല്ലുമേഞ്ഞ വീട് അങ്ങിനെ ഈ ചേകാടിയുടെ സ്വന്തം വീടാകുന്നു. അഞ്ച് തലമുറകളുടെ ചരിത്രമാണ് ഇവിടെ എഴുതപ്പെട്ടതുപോലെ ഗ്രാമവാസികള് പങ്കു വെക്കുക. അതിനും എത്രയോ പതിറ്റാണ്ടുകള് മുമ്പേ ചേകാടിയിലെ ഈ വീട്ടില് കര്‍ണ്ണാടകയില് നിന്നും കുടിയേറിയവര് ആള്‍താമസം തുടങ്ങിയിട്ടുണ്ടാകണമെന്ന് പ്രാദേശിക ചരിത്രകാരന്‍മാരും പറയുന്നു. വലിയ മോന്താഴവും താഴ്ന്നിറങ്ങിയ ഇറകളുമായി കാലത്തെ തോല്‍പ്പിക്കുന്ന ഈ വീടിനും പങ്കുവെക്കാനുള്ളത് ഗതകാല വയനാടിന്റെ പകരമില്ലാത്ത സംസ്‌കൃതിയെക്കുറിച്ച് മാത്രമാണ്. കനത്തമഴയും മഞ്ഞും കടന്ന് ഈ നൂറ്റാണ്ടിലെ രണ്ട് മഹാപ്രളയവും കടന്നാണ് ഈ പുല്ലുപുരയും പുതിയ കാലത്തെ വരവേല്‍ക്കുന്നത്.\nകാട്ടുകല്ലിന്റെ അടിത്തറയും പച്ചമണ്‍കട്ടയുമാണ് ചുമരുകള്. അക്കാലത്ത് മഴുപോലുള്ള ഇരുമ്പ് വാശിയില് ചെത്തിയെടുത്ത കാതലേറിയ മരത്തിന്റെ ഉത്തരങ്ങളും തട്ടുമാണുള്ളത്. തട്ടിനുമുകളില് മുള ചീന്തുകള് കട്ടിയില് മെടഞ്ഞ് അരയടിയോളം ഘനത്തില് മണ്ണിട്ട് അതിനുമുകളിലും കിടന്നുറങ്ങാനുള്ള തട്ടിന്‍പുറങ്ങള് രൂപപ്പെടുത്തിയിട്ടുണ്ട്. ഇതെല്ലാം ഇക്കാലം വരെയും മാറ്റം വരുത്തേണ്ടി വന്നിട്ടില്ല. കല്ലന് മുളകള് അടുത്തടുത്ത് വരിഞ്ഞാണ് മേല്‍പ്പുരയുള്ളത്. അതിനുമുകളില് അലകുകള് നേരിയ ഇടവിട്ട് ചൂടി കൊണ്ട് വരിഞ്ഞുമുറുക്കിയതായും കാണാം. ഇതിനു മുകളിലാണ് പുല്ലുമേഞ്ഞിരിക്കുന്നത്. എല്ലാവര്‍ഷവും പുല്ല് മാറ്റി മേയുന്നതൊഴിച്ചാല് കാര്യമായ മറ്റ് അറ്റകുറ്റപ്പണികളൊന്നും കവിക്കല് തറവാടിനില്ല.\nപഴമയുടെ കുളിരുള്ള വീട്\nവയനാടിന്റെ തനതു സുഗന്ധ നെല്ലായ ഗന്ധകശാല വിളയുന്ന വിശാലമായ പാടത്തിന്റെ കരയിലാണ് കവിക്കല് തറവാടുളളത്. ഏതു വേനലിലും പാടങ്ങളെ തഴുകി വരുന്ന കുളിര്‍കാറ്റ് ഈ വീടിന്റെ ഉള്ളറകളിലേക്കും ചേക്കേറും. കനത്ത ചൂട് ചുറ്റിലുമുള്ള കാടിനെ പൊള്ളിക്കുമ്പോഴും ഈ വീടിനുള്ളില് കുളിരാണ്. രാത്രിയും പകലുമെല്ലാം ഒരേ പോലെയുള്ള ശീതളിമ കവിക്കലിന്റെ സ്വാകാര്യമായ അഹങ്കരമാണ്. പെരുമഴ പെയ്യുന്ന മഴക്കാലത്ത് മുറിക്കുള്ളില് തങ്ങിനില്‍ക്കുന്ന ചൂടില് ഒന്നുമറിയാതെ കടന്നുപോകും രാപകലുകള്.\nചെട്ടി സുമദായംഗമായ രാജഗോപാലും കുടുബവുമാണ് ഈ വീടിന്റെ ഇപ്പോഴത്തെ അവകാശികള്. പത്തേക്കറോളം നെല്‍വയലും ഒരേക്കറോളം കരയും സ്വന്തമായുള്ള ഈ കൂടുംബവും നെല്‍കൃഷിയാണ് ഇപ്പോഴും ഉപജീവനത്തിന് ആശ്രയിക്കുന്നത്. തലമുറകളിലൂടെ പരമ്പരാഗതമായി കൈമാറി വന്ന പുല്ലുമേഞ്ഞ തറവാട് അങ്ങിനെ തന്നെ സംരക്ഷിക്കണമെന്ന് ഇവരും തീരുമാനിക്കുകയായിരുന്നു. തൊണ്ണൂറ് ശതമാനം ആദിവാസികള് മാത്രമുള്ള ഗ്രാമമാണ് ചേകാടി. ഇവിടുത്തെ ഇപ്പോഴത്തെ പഞ്ചായത്ത് അംഗകൂടിയാണ് രാജഗോപാലിന്റെ ഭാര്യ പ്രേമവല്ലി. ഇതിന് മുമ്പ് ഒരു തവണ രാജഗോപാലും പഞ്ചായത്ത് അംഗമായി ഇവിടെ നിന്നും തിരഞ്ഞെടുക്കപ്പെട്ടു.\nഗ്രാമത്തിലെ മറ്റുള്ളവര്‍ക്കെല്ലാം പുതിയ വീടുകള് പല സര്‍ക്കാര് പദ്ധതികളിലൂടെയും മറ്റുള്ളവര്‍ക്കെല്ലാം ലഭ്യമാക്കി കൊടുത്തപ്പോഴും സ്വന്തം വീട് പുല്ലുമേഞ്ഞ് തന്നെ നില്‍ക്കട്ടെ എന്നായിരുന്നു ഇവരുടെ തീരുമാനം. ഇവരുടെ മക്കളും ഈ തീരുമാനത്തെ എതിര്‍പ്പില്ലാതെ സ്വീകരിക്കുകയായിരുന്നു. ഗ്രാമത്തില് കുറച്ച് വര്‍ഷങ്ങള്‍ക്ക് മുമ്പ് ആദ്യമായി വൈദ്യുതി എത്തിയപ്പോള് അതിനോടൊന്നും ഈ വീടും മുഖം തിരിച്ചില്ല. വയറിങ്ങ് ഇതിനുള്ളിലും പ്രാകാശമെത്തിച്ചു. ഇടുങ്ങിയ മുറികളും ഉയര്‍ന്ന മേല്‍ക്കൂരയുമെല്ലാമാണ് ഉള്ളതെങ്കിലും ഈ പരിമിതികളെല്ലാം കവിക്കല് കര്‍ഷക കുടുബത്തിലെ പുതിയ തലമുറകളും പരാതികളില്ലാതെ ഏറ്റെടുക്കുകയായിരുന്നു.\nകര്‍ണാടക അതിര്‍ത്തിയോട് ചേര്‍ന്ന് കിടക്കുന്ന ചേകാടിയുടെ നാല് ഭാഗത്തും വനമാണ്. കാട്ടാനകളും കടുവകളും മറ്റ് വന്യമൃഗങ്ങളുമെല്ലാം വിഹരിക്കുന്ന കാട്ടുപാതകള് പിന്നിട്ട് വേണം ഇവിടെയെത്താന്. 225 ഹെക്ടര് വയലും നാല്‍പ്പത് ഹെക്ടറോളം കരയും മാത്രമാണ് ഇവിടെ കൃഷിയിടമായിട്ടുള്ളത്. ബാക്കിയെല്ലാം വനമാണ്. ഒരു ഭാഗത്തകൂടി കബനിയും കാട് കടന്ന് കര്‍ണാടകയിലേക്ക് ചേരുന്നു. ആദിവാസികളടക്കം എല്ലാവരും കൃഷി ചെയ്തു തന്നെ ഇവിടെ ജീവിക്കുന്നു. ഒരോ വീട്ടിലും ചെലവിനുള്ള സമ്പാദ്യമായി നെല്ലുണ്ടാകും. കന്നുകാലികള്‍ക്കായി പുല്ലും യഥേഷ്ടം. അതുകൊണ്ട് തന്നെ കന്നുകാലി വളര്‍ത്തലും ഇവരുടെ ജീവിതചര്യയായി. മുമ്പെല്ലാം എല്ലാവരുടേതും പുല്ലുമേഞ്ഞ വീടായിരുന്നു. പുതിയ കാലം ഇവരെയും മാറ്റിയപ്പോള് അതിനോടെല്ലാം മത്സരിക്കാതെ പുതിയ തലമുറകള്‍ക്കായി പഴയകാലത്തെ പരിചയപ്പെടുത്താന് ഒരു വീട്. അതാണിന്ന് കവിക്കല് തറവാടിന്റെ പ്രശസ്തി വര്‍ധിപ്പിക്കുന്നത്. ചേകാടിയിലെത്തുന്നവരില് പലരും ഈ വീട്ടിലും അതിഥിയായെത്തും. അതില് സഞ്ചാരികളുമുണ്ടാകും. ജനപ്രതിനിധിയുടെ വീടെന്ന നിലയില് വനഗ്രാമം ചേകാടിയുടെ ഒട്ടനവധി വികസനത്തെ കുറിച്ചുള്ള ആദ്യ ചര്‍ച്ചകളെല്ലാം ഈ ഇറയത്തുനിന്നാണ് തുടക്കമിടുന്നത്.\nContent Highlights: kavikkal tharavadu


വാര്‍ത്തകള് ഒറ്റനോട്ടത്തില് -ചൊവ്വാഴ്ച (ജോബിന്‍സ്)\nബംഗാള് മുഖ്യമന്ത്രി മമത ബാനര്‍ജി പ്രധാനമന്ത്രിയുമായി കൂടിക്കാഴ്ച നടത്തി. പെഗാസസ് വിവാദത്തിലും കോവിഡ് പ്രതിരോധത്തില് ബംഗാളിനെ കേന്ദ്ര സര്‍ക്കാര് അവഗണിച്ചതിലും മമത ബാനര്‍ജി പ്രധാനമന്ത്രിയെ നേരിട്ട് പ്രതിഷേധം അറിയിച്ചു. പെഗാസസ് വിഷയത്തില് സര്‍വ്വ കക്ഷിയോഗം വിളിക്കണമെന്നും മമത ബാനര്‍ജി പ്രധാനമന്ത്രിയോട് ആവശ്യപ്പെട്ടു.\nസംസ്ഥാനത്ത് കോവിഡ് വ്യാപനം ശക്തമാകുന്നു. ഇന്ന് 22129 പേര്‍ക്കാണ് രോഗം സ്ഥിരീകരിച്ചത്. 12.35 ആണ് ടെസ്റ്റ് പോസിറ്റിവിററി നിരക്ക്. കഴിഞ്ഞ 24 മണിക്കൂറിനിടെ 179130 സാംപിളുകളാണ് പരിശോധിച്ചത്. കഴിഞ്ഞ ദിവസങ്ങളിലുണ്ടായ 156 മരണങ്ങളാണ് കോവിഡ് മൂലമാണെന്ന് സ്ഥിരീകരിച്ചത്.\nരാജ്യത്ത് കോവിഡ് വ്യാപനം കൂടുതലുള്ള 22 ജില്ലകളില്7എണ്ണവും കേരളത്തിലാണെന്ന് കേന്ദ്ര ആരോഗ്യ മന്ത്രാലയം. കേരളത്തിലെ 10 ജില്ലകളില് 10 ശതമാനത്തിന് മേലെയാണ് ടിപിആറെന്നും മഴക്കാലരോഗങ്ങള് കൂടി പടരുന്ന സാഹചര്യത്തില് കര്‍ശന ജാഗ്രത വേണമെന്നും കേന്ദ്രം മുന്നറിയിപ്പ് നല്‍കി.\nരാജ്യത്ത് ഭിക്ഷാടനം നിരോധിക്കാന് കഴിയില്ലെന്ന് സുപ്രീംകോടതി. പൊതുസ്ഥലങ്ങളില് നിന്നും ട്രാഫിക് പോയിന്റുകളില് നിന്നും ഭിക്ഷാടകരെ ഒഴിപ്പിക്കാന് പറ്റില്ലെന്നും കോടതി പറഞ്ഞു. ദാരിദ്ര്യമാണ് ഭിക്ഷാടനത്തിന് കാരണം. ദാരിദ്ര്യമില്ലാത്തവര് ഭിക്ഷ യാചിക്കില്ലെന്നും സുപ്രീംകോടതി ജസ്റ്റിസ് ഡി വൈ ചന്ദ്രചൂഡ് അധ്യക്ഷനായ ബെഞ്ച് നിരീക്ഷിച്ചു.\nവെള്ളിമെഡലുമായി ടോക്കിയോയില് നിന്നും മടങ്ങിയെത്തിയ മീരാബായ് ചാനുവിന് മണിപ്പൂരില് ഉജ്ജ്വല സ്വീകരണം. ഇംഫാല് വിമാനത്താവളത്തില് മുഖ്യമന്ത്രി എന്.ബിരേന് സിങിന്റെ നേതൃത്വത്തിലുള്ള സംഘമാണ് ചാനുവിനെ സ്വീകരിച്ചത്. സ്വീകരിക്കാനെത്തിയ അമ്മയെ കണ്ട ചാനു കണ്ണീരണിഞ്ഞത് വികാരനിര്‍ഭരമായ നിമിഷങ്ങള് സൃഷ്ടിച്ചു.\nശ്രീലങ്കന് പര്യടനത്തിലുള്ള ഇന്ത്യന് ടിമിലെ അംഗത്തിന് കോവിഡ് സ്ഥിരീകരിച്ചു. ക്രുണാല് പാണ്ഡ്യക്കാണ് കോവിഡ് സ്ഥിരീകരിച്ചത്. ഇതേ തുടര്‍ന്ന് ഇന്ന് നടക്കേണ്ടിയിരുന്ന മത്സരം ബുധനാഴ്ചത്തേയ്ക്ക് മാറ്റിവച്ചു. മത്സരത്തിനു മുന്നോടിയായുള്ള റാപിഡ് ആന്റിജന് പരിശോധനയിലാണ് കോവിഡ് സ്ഥിരീകരിച്ചത്.\nകിഴക്കമ്പലം കിറ്റക്‌സ് കമ്പനിയില് വീണ്ടും ഉദ്യോഗസ്ഥ പരിശോധന. ഭൂഗര്‍ഭ ജല അതോറിറ്റിയിലെ നാല് ഉദ്യോഗസ്ഥരാണ് പരിശോധനയ്ക്ക് എത്തിയത്. ജില്ലാ വികസന സമിതി യോഗത്തില് പിടി തോമസ് എംഎല്‍എ ഉന്നയിച്ച പരാതിയെ തുടര്‍ന്നാണ് പരിശോധനയെന്ന് ഉദ്യോഗസ്ഥര് പറഞ്ഞതായി എംഡി സാബു ജേക്കബ് പറഞ്ഞു.\nജൂലൈ അവസാനത്തോടെ 50 കോടി ഡോസ് വാക്‌സിന് കൊടുക്കാന് കഴിയില്ലെന്ന രീതിയിലുള്ള മാധ്യമ വാര്‍ത്തകള് കേന്ദ്രം തള്ളി. ജൂലൈ 31 വരെ 50 കോടിക്ക് മുകളില് ഡോസ് വാക്‌സിന് നല്‍കുമെന്ന് കേന്ദ്ര സര്‍ക്കാര് പറഞ്ഞു. മറിച്ചുള്ള വാര്‍ത്തകള് അടിസ്ഥാന രഹിതമാണെന്നും കേന്ദ്ര ആരോഗ്യമന്ത്രാലയ വക്താക്കള് അറിയിച്ചു.


വിദേശത്ത് നിന്ന് ഇ-പോസ്റ്റല് വോട്ടിന് നിയമ ഭേദഗതി; സ്വാഗതം ചെയ്ത് പ്രവാസികള് – Malanad Online\nTuesday, March 19, 2019 15:22:55\nവിദേശത്ത് നിന്ന് ഇ-പോസ്റ്റല് വോട്ടിന് നിയമ ഭേദഗതി; സ്വാഗതം ചെയ്ത് പ്രവാസികള്\nന്യൂഡല്‍ഹി: ഇ-പോസ്റ്റല് സംവിധാനം വഴി വിദേശത്ത് നിന്ന് വോട്ട് രേഖപ്പെടുത്താന് നിയമഭേദഗതിക്ക് തയ്യാറാണെന്ന് കേന്ദ്ര സര്‍ക്കാര്. അവരുള്ള രാജ്യങ്ങളില് നിന്ന് തന്നെ വോട്ട് രേഖപ്പെടുത്താന് കഴിയുന്ന രീതിയില് പ്രവാസികളുടെ വോട്ടവകാശം സംബന്ധിച്ച നിയമ ഭേദഗതി ഉടന് കൊണ്ടുവരുമെന്ന് കേന്ദ്രം അറിയിച്ചു. കേന്ദ്ര സര്‍ക്കാര് നിലപാടിനെ പ്രവാസി സമൂഹം സ്വാഗതം ചെയ്തു. ഇതോടെ വര്‍ഷങ്ങളായി തുടരുന്ന മുറവിളി ലക്ഷ്യം കാണുമെന്ന പ്രതീക്ഷയിലാണ് ഗള്‍ഫിലെ പ്രവാസികള്.\nനേരത്തെ പ്രവാസികള്‍ക്കും വോട്ടവകാശം നിര്‍ബന്ധമായും നല്‍കണമെന്ന് പറഞ്ഞ സുപ്രീംകോടതി ഇത്ര കാലമായിട്ടും നിയമ ഭേദഗതി ചെയ്യാത്തതിനെ വിമര്‍ശിക്കുകയും ചെയ്തിരുന്നു. 2014ല് സമര്‍പ്പിച്ച ഹര്‍ജിയാണിത്. എല്ലാ വര്‍ഷവും ഭേദഗതി വരുത്താമെന്ന് പറയുകയല്ലാതെ നടപ്പിലാക്കിയിട്ടില്ല. ഇങ്ങനെയല്ല ഭരണം നടത്തേണ്ടതെന്നും കോടതി വിമര്‍ശിച്ചു.\nവോട്ടവകാശത്തിന് വേണ്ടി നടക്കുന്ന നിയമപോരാട്ടം ലക്ഷ്യം കാണുന്നതിന്റെ സന്തോഷത്തിലാണ് പലരും. കേന്ദ്രസര്‍ക്കാര് നിയമഭേദഗതി വേഗത്തിലാക്കിയാല് അടുത്ത തെരഞ്ഞെടുപ്പില് തന്നെ പ്രവാസി വോട്ട് യാഥാര്‍ത്ഥ്യമാവുമെന്ന് ഇവര് വിശ്വസിക്കുന്നു. യു.എ.ഇയിലെ പ്രവാസി വ്യവസായി ഡോ. ഷംസീര് വയലില് സുപ്രിം കോടതിയില് നല്‍കിയ പൊതുതാല്‍പര്യ ഹര്‍ജിയാണ് പ്രവാസി വോട്ടവകാശമെന്ന ആവശ്യത്തെ സജീവമാക്കിയത്.\n#e postal Information, Latest News, Todays Special No Comments » Print this News\n« അബുദാബി ലോകത്തെ ഏറ്റവും മികച്ച രണ്ടാമത്തെ നഗരം (Previous)\n(Next) കുവൈറ്റിലെ സ്വകാര്യമേഖലയിൽ സ്വദേശികളുടെ എണ്ണം കൂട്ടുന്നു »


Home / General news / ഡ്രൈവിങ് സ്‌കൂളുകള്‍ക്ക് നിയന്ത്രണമേര്‍പ്പെടുത്താന് ട്രാന്‍സ്‌പോര്‍ട്ട് കമ്മിഷണര്\nPosted by: sherin February , 2015\tComments Off on ഡ്രൈവിങ് സ്‌കൂളുകള്‍ക്ക് നിയന്ത്രണമേര്‍പ്പെടുത്താന് ട്രാന്‍സ്‌പോര്‍ട്ട് കമ്മിഷണര്\nഡ്രൈവിങ് സ്‌കൂളുകളില് പഠിച്ച് ലൈസന്‍സ് എടുക്കാന് ഇനി കൈപൊള്ളും. ഡ്രൈവിങ് സ്‌കൂളുകള്‍ക്ക് നിയന്ത്രണമേര്‍പ്പെടുത്താന് ട്രാന്‍സ്‌പോര്‍ട്ട് കമ്മിഷണര് പുറപ്പെടുവിച്ച സര്‍ക്കുലറില് അപാകതയില്ലെന്ന് ഹൈക്കോടതി വിലയിരുത്തിയതാണു പഠനച്ചെലവ് വര്‍ധിക്കാന് കാരണമാകുന്നത്. ട്രാന്‍സ്‌പോര്‍ട്ട് കമ്മിഷണറുടെ സര്‍ക്കുലര് പ്രകാരമുള്ള നിര്‍ദേശങ്ങള് പാലിക്കാന് ഡ്രൈവിങ് സ്‌കൂളുകള്‍ക്കു കൂടുതല് മുതല്‍മുടക്കേണ്ടി വരും. അതുകൊണ്ടുതന്നെ ഇത് ഈടാക്കാന് ഡ്രൈവിങ് സ്‌കൂളുകാര് ഫീസ് വര്‍ധിപ്പിക്കാന് സാധ്യത ഏറെയാണ്.\nട്രാന്‍സ്‌പോര്‍ട്ട് കമ്മിഷണറുടെ സര്‍ക്കുലര് പ്രകാരം പത്തോളം പുതിയ നിര്‍ദേശങ്ങളാണു ഡ്രൈവിങ് സ്‌കൂളുകള്‍ക്കു നല്‍കിയിരിക്കുന്നത്. സര്‍ക്കുലര് അനുസരിച്ച് ഇനി മുതല് ഡ്രൈവിങ് സ്‌കൂളുകള്‍ക്ക് ഒറ്റ മുറിയായി പ്രവര്‍ത്തിക്കാന് കഴിയില്ല. തിയറി ക്ലാസുകള് നടത്താനും ഡെമോണ്‍സ്‌ട്രേഷനും ഡ്രൈവിങ് സ്‌കൂളില് സൗകര്യം വേണം. സ്‌കൂളിനോടു ചേര്‍ന്ന് പാര്‍ക്കിങ് സൗകര്യം, സ്‌കൂളില് മുഴുവന് സമയ ജോലിക്കാര് എന്നിവയും വേണ്ടിവരും. ഒരു വാഹനം മാത്രമുള്ള ഡ്രൈവിങ് സ്‌കൂളുകള് ഒരു ബാച്ചില് 16 പേരെ മാത്രമേ ഉള്‍പ്പെടുത്താവൂ. പുതിയ നിര്‍ദേശങ്ങള് ഡ്രൈവിങ് സ്‌കൂളുകള്‍ക്കു വലിയ സാമ്പത്തിക ബാധ്യത ഉണ്ടാക്കുമെന്നാണ് ഉടമകള് പറയുന്നത്. ഇനിമുതല് പഴയ നിരക്കില് പഠിപ്പിക്കുക പ്രായോഗികമല്ലെന്നാണ് ഇവരുടെ പക്ഷം.